title: เจ้าหญิงอ็องเรียตแห่งเบลเยียม

text:
เจ้าหญิงอ็องเรียตแห่งเบลเยียม ()
เจ้าหญิงอ็องเรียตแห่งเบลเยียม ประสูติเมื่อวันที่ 30 พฤศจิกายน พ.ศ. 2413 ณ บรัสเซลส์ เบลเยียม เป็นพระธิดาพระองค์ที่ 2 และพระองค์แรกใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน ทรงเป็นพระราชนัดดาในพระเจ้าเลออปอลที่ 1 แห่งเบลเยียม โดยทรงมีพระขนิษฐาฝาแฝดคือ เจ้าหญิงฌอเซฟีน มารีแห่งเบลเยียม ซึ่งสิ้นพระชนม์เมื่อประสูติได้เพียง 6 สัปดาห์
เจ้าหญิงอ็องเรียตแห่งเบลเยียม เสกสมรสกับ เจ้าชายเอ็มมานูเอล ดยุกแห่งเวนมอนต์ เมื่อวันที่ 12 กุมภาพันธ์ พ.ศ. 2439 รับพระราชทานพระอิสริยยศ เจ้าหญิงแห่งออร์เลอ็อง ดัชเชสแห่งเวนมอนต์ พระชายา มีพระบุตรดังนี้


title: เจ้าหญิงอ็องเรียตแห่งเบลเยียม

text: เจ้าหญิงเฮนเรีตตาเป็นที่จับตามองในฐานะพระราชวงศ์ที่งามที่สุดพระองค์หนึ่งในยุโรป โดยพระองค์ทรงมีความสนพระทัยตั้งแต่ก่อนเสกสมรสในเรื่องการกีฬาต่างๆ ทรงมีความถนัดในเกือบทุกชนิดจนได้รัสมญานามว่า ดัชเชสแห่งการกีฬา โดยในปี พ.ศ. 2451 พระองค์พร้อมด้วยพระสวามีเสด็จเยือนเทือกเขาร็อกกี เพื่อทรงใช้เวลาว่างในการยิงหมีกริซลี


title: เจ้าหญิงอ็องเรียตแห่งเบลเยียม

text: เจ้าหญิงเฮรเรีตตา สิ้นพระชนม์เมื่อวันที่ 9 มีนาคม พ.ศ. 2491 สิริพระชันษา 77 ชันษา


title: เจ้าหญิงโฌเซฟีน มารีแห่งเบลเยียม

text:
เจ้าหญิงโฌเซฟีน มารีแห่งเบลเยียม ()
เจ้าหญิงโฌเซฟีน มารีแห่งเบลเยียม ประสูติเมื่อวันที่ 30 พฤศจิกายน พ.ศ. 2413 ณ บรัสเซลส์ เบลเยียม เป็นพระธิดาพระองค์ที่ 3 และพระองค์ที่ 2 ใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน ทรงเป็นพระราชนัดดาในพระเจ้าเลโอปอลที่ 1 แห่งเบลเยียม โดยทรงมีพระภคินีฝาแฝดคือ เจ้าหญิงอ็องเรียตแห่งเบลเยียม


title: เจ้าหญิงโฌเซฟีน มารีแห่งเบลเยียม

text: เจ้าหญิงโฌเซฟีน มารี สิ้นพระชนม์เมื่อวันที่ 18 มกราคม พ.ศ. 2414 สิริพระชันษาเพียง 6 สัปดาห์


title: นิวะ นากาฮิเดะ

text: นิวะ นากาฮิเดะ ( ญี่ปุ่น : 丹羽 長秀) (16 ตุลาคม ค.ศ.1535-15 พฤษภาคม ค.ศ.1585) มีอีกนามหนึ่งว่า โกโระซาเอมง ( 五郎左衛門 ) เป็นขุนศึกประจำตระกูลโอะดะในช่วงยุคเซ็นโกคุและยุคอะซุจิ-โมโมยามะของประเทศญี่ปุ่น


title: นิวะ นากาฮิเดะ

text: เขาเป็นนายทหารที่โอดะ โนบุนากะไว้ใจมากเป็นคนหนึ่ง เขาเป็นกุนซือช่วยโนบุนากะในหลายด้าน หลังจากที่เหตุการณ์วัดฮอนโนจิใน ค.ศ.1582 เขาก็ได้ช่วยเหลือโทโยโทมิ ฮิเดโยชิในการปราบปรามอะเกะชิ มิสึฮิเดะ จนสามารถล้างแค้นให้โนบุนากะได้สำเร็จ


title: นิวะ นากาฮิเดะ

text: ในการประชุมครั้งต่อมาในปราสาทคิโยสุ นากาฮิเดะก็ได้รับตำแหน่งจากฮิเดโยชิและได้เมืองอิชิเซนและคางะ ที่มีมูลค่ากว่า 1,200,000 โคะกุ เขาจึงกลายเป็นหนึ่งในไดเมียวผู้มีอำนาจมากที่สุด อย่างไรก็ตามเขาเสียชีวิตในปี ค.ศ.1585 มีบันทึกที่ขัดแย้งกันว่าเขาไม่ได้ป่วยตาย แต่เมื่อเห็นฮิเดโยชิมีอำนาจมากขึ้นแทนที่ตระกูลโอดะที่เขาเคยรับใช้ เมื่อผ่านไปนานวันเข้า เขาก็ตัดสินว่าเขาไม่ได้อยู่เพื่อโนบุนากะ จึงตัดสินใจปลิดชีพตนเอง


title: นิวะ นากาฮิเดะ

text: จากนั้น นิวะ นากาชิเกะ ผู้เป็นลูกชายก็ได้เป็นผู้ครองปราสาทชิราคาวะในทางตอนเหนือของญี่ปุ่น จนมาถึงสมัยหลานของตัวเองคือ นิวะ มิตสึชิเกะ ซึ่งได้รับเงินถึง 100,000 โคะกุ และย้ายที่อยู่ไปยังนิฮอนมัตสึ และตระกูลนิวะก็อยู่มาจนถึงยุคเอโดะ


title: เจ้าชายเอ็มมานูเอล ดยุกแห่งเวนมอนต์

text:
เจ้าชายเอ็มมานูเอล ดยุกแห่งเวนมอนต์ ()
เจ้าชายเอ็มมานูเอล ดยุกแห่งเวนมอนต์ ประสูติเมื่อวันที่ 18 มกราคม พ.ศ. 2415 ณ มารีโน เป็นพระโอรสใน เจ้าชายเฟอร์ดินานด์ ดยุกแห่งอาล็องซง และ ดัชเชสโซฟี ชาลอตต์แห่งบาวาเรีย ทรงมีพระภคินี 1 พระองค์คือ ลูอีส เดอ ออร์เลอ็อง


title: เจ้าชายเอ็มมานูเอล ดยุกแห่งเวนมอนต์

text: พระองค์ทรงเสกสมรสกับ เจ้าหญิงเฮนเรียตตาแห่งเบลเยียม เมื่อวันที่ 12 กุมภาพันธ์ พ.ศ. 2439 โดยเจ้าหญิงทรงรับพระราชทานพระอิสริยยศ เจ้าหญิงแห่งออร์เลอ็อง ดัชเชสแห่งเวนมอนต์ พระชายา มีพระบุตรดังนี้


title: เจ้าชายเอ็มมานูเอล ดยุกแห่งเวนมอนต์

text: ฐานะครอบครัวของพระองค์นั้นอยู่ในฐานะปลานกลาง โดยทรงมีธุรกิจใน เบลเยียม ฝรั่งเศส สวิตเซอร์แลนด์ จนกระทั่ง สงครามโลกครั้งที่หนึ่ง จบลงทำให้สภาวะการเงินในครอบครัวพระองค์นั้นย่ำแย่ลงอย่างมาก และทรงจำเป็นต้องขายธุรกิจ ต่อมาเมื่อวันที่ 1 กุมภาพันธ์ พ.ศ. 2474 พระองค์สิ้นพระชนม์ลงด้วยพระอาการพระหัทยล้มเหลว ณ คานส์ ฝรั่งเศส


title: แองกัส กันน์

text: แองกัส เฟรเซอร์ เจมส์ กันน์ (; เกิด 22 มกราคม 1996) นักฟุตบอลอาชีพชาวอังกฤษในตำแหน่งผู้รักษาประตูให้กับสโมสรในพรีเมียร์ลีก เซาแทมป์ตัน และเป็นนักเตะ ทีมชาติอังกฤษรุ่นอายุไม่เกิน 21 ปี เขาเริ่มต้นอาชีพกับสโมสรในบ้านเกิด นอริชซิตี


title: แองกัส กันน์

text: แองกัสเกิดที่เมือง นอริช เป็นบุตรชายของอดีตผู้รักษาประตูและอดีตผู้จัดการทีมนอริชซิตี ไบรอัน กันน์ และศิลปิน ซูซาน กันน์


title: แองกัส กันน์

text: กันน์เริ่มต้นอาชีพกับสโมสรในบ้านเกิดอย่าง นอริชซิตี ก่อนย้ายไปร่วมทีม แมนเชสเตอร์ซิตี เมื่อ ค.ศ. 2011 ด้วยค่าตัว ₤250,000


title: กรรตุการก

text:
กรรตุการก ( อ่านได้ทั้ง "กันตุการก" หรือ "กัดตุการก") คือการกของคำนามหรือวจีวิภาคอื่น ๆ ที่จะมีการบ่งชี้ประธานของคำกริยาหรือนามภาคแสดงหรือคำคุณศัพท์ภาคแสดง โดยทั่วไปแล้ว คำนาม "ที่กระทำบางอย่าง" คือกรรตุการก และกรรตุการกมักจะเป็นรูปที่อยู่ในพจนานุกรม
กรรตุการกมาจากคำว่า "กรรตุ" รวมกับ "การก" โดยกรรตุแปลว่าผู้ทํา มาจากภาษาบาลี "กตฺตุ" และการก มาจากภาษาบาลี "การก" ซึ่งแปลได้เป็น "การกของผู้กระทำ"
กรรตุการกบ่งชี้ประธานของกริยา เมื่อกริยามีการกระทำ กรรตุการกคือคนหรือสิ่งของที่กระทำนั้น เมื่อเป็นกริยาอยู่ในรูปกรรมวาจก กรรตุการกคือคนที่ได้รับการกระทำ
ในประโยค copular หรือประโยคที่ในภาษาอังกฤษเชื่อมด้วย verb to be กรรตุการกใช้ทั้งประธานและภาคแสดง


title: วิลเฮ็ล์ม พีค

text: ฟรีดริช วิลเฮ็ล์ม ไรน์ฮ็อลท์ พีค () เป็นนักการเมืองและนักลัทธิคอมมิวนิสต์ชาวเยอรมัน เขากลายเป็นประธานาธิบดีคนแรกของสาธารณรัฐประชาธิปไตยเยอรมนี ซึ่งตำแหน่งถูกยกเลิกหลังพีคถึงแก่อสัญกรรม ผู้สืบต่อในฐานะประมุขแห่งรัฐของเขาคือ วัลเทอร์ อุลบริชท์ ซึ่งทำหน้าที่เป็นประธานสภาแห่งรัฐ


title: วิลเฮ็ล์ม พีค

text: พีคเป็นลูกชายของฟรีดริช พีค คนขับรถม้า กับเอากุสเทอ ภรรยาของเขาในภาคตะวันออกของกูเบิน เยอรมนี (ปัจจุบันคือกูบิน โปแลนด์) สองปีต่อมาแม่ของพีคได้เสียชีวิตลง พ่อของพีคจึงแต่งงานใหม่กับวิลเฮ็ลมีเนอ บาโร หลังจากเข้าเรียนในโรงเรียนประถม เด็กหนุ่มวิลเฮ็ล์มได้ฝึกงานช่างไม้เป็นเวลา 4 ปี ในฐานะที่เป็นคนงานเขาเดินเข้าไปเข้าร่วมกับสมาคมแรงงานช่างไม้เยอรมันในปี 1894


title: วิลเฮ็ล์ม พีค

text: ในฐานะช่างไม้ใน ค.ศ. 1894 พีคเข้าร่วมสหพันธ์กรรมกรไม้ซึ่งนำพาเขาไปสู่พรรคสังคมประชาธิปไตยแห่งเยอรมนี (เอ็สเพเด) ในปีต่อมา พีคกลายเป็นประธานของพรรคในเขตเมืองใน ค.ศ. 1899 และใน ค.ศ. 1906 ได้กลายเป็นเลขาธิการเต็มเวลาของพรรคสังคมประชาธิปไตย ใน ค.ศ. 1914 เขาย้ายไปอยู่ที่อะพาร์ตเมนต์ 3 ห้องในชเตกลิทซ์ในเดือนพฤษภาคม ค.ศ. 1915 เขาถูกจับในการประท้วงของผู้หญิงที่หน้าไรชส์ทาค และถูกอยู้ไว้ใน "การดูแลคุ้มครอง" จนถึงเดือนตุลาคม ในฐานะเลขานุการพรรคเบรเมินใน ค.ศ. 1916 พีคได้ขอให้อันโตน ปันเนอกุก สอนทฤษฎีสังคมนิยมต่อในโรงเรียนของพรรค แม้ว่าส่วนใหญ่ของพรรคสังคมประชาธิปไตยสนับสนุนรัฐบาลเยอรมันในสงครามโลกครั้งที่หนึ่ง พีคเป็นสมาชิกพรรคฝ่ายซ้ายซึ่งต่อต้านสงคราม การเปิดกว้างของพีค ในการทำเช่นนั้นทำให้เขาถูกจับกุมและคุมขังในเรือนจำทหาร หลังจากได้รับการปล่อยตัว พีคจึงได้ลี้ภัยไปอยู่ที่กรุงอัมสเตอร์ดัมชั่วคราว เมื่อเขากลับมายังกรุงเบอร์ลินใน ค.ศ. 1918 พีคได้เข้าร่วมกับพรรคคอมมิวนิสต์แห่งเยอรมนี


title: วิลเฮ็ล์ม พีค

text: ในวันที่ 16 มกราคม ค.ศ. 1919 พีคถูกจับกุมพร้อมกับโรซา ลุกเซิมบวร์ค และคาร์ล ลีพคเน็ชท์ ในระหว่างการประชุมที่โรงแรมเบอร์ลินอีเดน ลุกเซิมบวร์ค และ ลีพคเน็ชท์ถูกฆ่าในขณะที่ "ถูกพาตัวเข้าคุก" โดยหน่วยไฟรคอร์ ขณะที่ทั้งสองกำลังถูกฆ่า พีคสามารถหลบหนีออกมาได้ ใน ค.ศ. 1922 เขาได้กลายเป็นสมาชิกผู้ก่อตั้งของ International Red Aid ซึ่งเคยดำรงตำแหน่งเป็นกรรมการบริหารเป็นครั้งแรก ในเดือนพฤษภาคม ค.ศ. 1925 เขาก็กลายเป็นประธานของ Ride Hilfe


title: วิลเฮ็ล์ม พีค

text: ในวันที่ 4 มีนาคม ค.ศ. 1933 หนึ่งวันก่อนการเลือกตั้งสมาชิกไรชส์ทาค ครอบครัวของพีคอพยพออกจากอะพาร์ตเมนต์ที่ชเตกลิทซ์ และย้ายไปอยู่ในห้องปรุงอาหาร ลูกชายและลูกสาวของเขาเคยอยู่ในสหภาพโซเวียตตั้งแต่ ค.ศ. 1932 ขณะที่เอ็ลลี วินเทอร์ ยังคงอยู่ในเยอรมนี เมื่อถึงต้นเดือนพฤษภาคม ค.ศ. 1933 เขาจึงได้เดินทางไปกรุงปารีสก่อน แล้วจึงไปกรุงมอสโก ในกรุงมอสโก พีคทำหน้าที่พรรคคอมมิวนิสต์ในหน้าที่ที่หลากหลาย ตั้งแต่ ค.ศ. 1935–1943 เขาดำรงตำแหน่งเลขาธิการองค์การคอมมิวนิสต์สากล และในปีเดียวกัน พีคเป็นหนึ่งในผู้ก่อตั้งคณะกรรมาธิการแห่งชาติเพื่อการปลดปล่อยเยอรมนี ซึ่งวางแผนไว้สำหรับอนาคตของเยอรมนีหลังสงครามโลกครั้งที่สอง


title: วิลเฮ็ล์ม พีค

text: ในตอนท้ายของสงครามใน ค.ศ. 1945 พีคกลับไปเยอรมนีกับกองทัพแดงที่มีชัย อีกหนึ่งปีต่อมาเขาช่วยในการรวมพรรคคอมมิวนิสต์และพรรคประชาธิปไตยสังคมเป็นพรรคเอกภาพสังคมนิยมแห่งเยอรมนี เขาได้รับเลือกให้เป็นประธานร่วมของพรรคที่ควบรวมร่วมกับอ็อทโท โกรเทอโวล อดีตผู้นำพรรคเอกภาพสังคมนิยม


title: แสง สุทธิพงศ์

text: นายแพทย์ แสง สุทธิพงศ์ หรือ พระชาญวิธีเวช (แสง สุทธิพงศ์) เป็นอดีตรัฐมนตรีว่าการกระทรวงสาธารณสุข ในรัฐบาลของพลเรือตรี ถวัลย์ ธำรงนาวาสวัสดิ์


title: แสง สุทธิพงศ์

text: แสง สุทธิพงศ์ เกิดเมื่อวันที่ 21 มีนาคม พ.ศ. 2417 ที่อำเภอบางพลัด จังหวัดธนบุรี เป็นบุตรของนายใช้ และนางชื่น สุทธิพงศ์ มีพี่ชาย 2 คน คือ นายเทียม สุทธิพงศ์ และนายสือ สุทธิพงศ์ ด้านชีวิตครอบครัวสมรสกับนางพร้อม สุทธิพงศ์


title: แสง สุทธิพงศ์

text: แสง สุทธิพงศ์ เข้าศึกษาชั้นประถมที่โรงเรียนวัดราชบพิธ ชั้นมัธยมที่โรงเรียนอัสสัมชัญ บางรัก จากนั้นเข้าศึกษาที่โรงเรียนราชแพทยาลัย สอบได้ประกาศนียบัตรแพทย์ เมื่อ พ.ศ. 2457 ต่อมาในปี พ.ศ. 2468 สอบได้ทุนไปเล่าเรียนที่มหาวิทยาลัยจอนส์ฮอปกินส์


title: แสง สุทธิพงศ์

text: แสง สุทธิพงศ์ ถึงแก่อนิจกรรมเมื่อวันที่ 1 กรกฎาคม พ.ศ. 2512 ด้วยโรคมะเร็งตับอ่อนและมีงานพระราชทานเพลิงศพ ณ เมรุหน้าพลับพลาอิสริยาภรณ์ วัดเทพศิรินทราวาส เมื่อวันที่ 28 ธันวาคม พ.ศ. 2513


title: แสง สุทธิพงศ์

text: แสง สุทธิพงศ์ เคยเป็นแพทย์ประจำโรงพยาบาลศิริราช โรงพยาบาลกลาง ต่อมาในเดือนพฤษภาคม พ.ศ. 2490 ได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลของพลเรือตรี ถวัลย์ ธำรงนาวาสวัสดิ์ จนกระทั่งในเดือนพฤศจิกายนของปีเดียวกัน ต้องพ้นจากตำแหน่งเนื่องจากมีการรัฐประหารขึ้นโดยคณะทหาร เมื่อวันที่ 8 พฤศจิกายน พ.ศ. 2490


title: ศึกชิงขุมทรัพย์สะท้านภพ

text: ศึกชิงขุมทรัพย์สะท้านภพ ( ) เป็นละครโทรทัศน์ที่สร้างขึ้นในปี ค.ศ. 2002 ละครโทรทัศน์ที่ดัดแปลงเรื่องราวมาจากวรรณกรรมชิ้นเอกของ โก้วเล้ง เรื่อง บุตรที่สิบเอ็ด นำแสดงโดย หยู เป่า, เอธีน่า ชู, อู๋ ฉีหลง, หม่า ย่าซู, ว่าน หงเจี๋ย, หลิว ซื่อถง ออกอากาศทางช่อง CCTV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง มังกรคู่สู้สิบทิศ


title: ศึกชิงขุมทรัพย์สะท้านภพ

text: ก่อนที่ ชอลิ้วเฮียง จะสิ้นใจได้เปิดเผยความลับเรื่องขุมทรัพย์ต่อสกุลเซียว จากนี้อีกหกสิบปี ทายาทของตนจะปรากฏตัวเพื่อนำขุมทรัพย์กลับคืนไป สกุลเซียวมีคนละโมบอยากได้ขุมทรัพย์มาครอง ด้วยเหตุนี้จึงนำมาซึ่งความหายนะของสกุลเซียว พ่อของเซียวสืออี้หลาง ไม่อยากให้ประวัติศาสตร์ซ้ำรอย เกิดเหตุโศกนาฏกรรมในอดีต จึงกัดฟันฆ่าน้องชายของเซียวสืออี้หลาง ทำให้เซียวสืออี้หลางเป็นคนเดียวที่รู้ความลับเรื่องนี้ จนกลายเป็นผู้ต้องหาคดีอุกฉกรรจ์ เป็นที่หมายหัวของทางการและบรรดาชาวยุทธ แต่มีเพียงมือปราบ ฟงซื่อเหนียง คนเดียวที่เชื่อว่าเซียวสืออี้หลางเป็นผู้บริสุทธิ์ แต่ด้วยติดที่ฐานะเป็นมือปราบจึงต้องทำตามหน้าที่สือหาความจริงให้กระจ่าง ยุทธภพมีข่าวลือว่าดาบล่ากวางและขุมทรัพย์เกี่ยวพันกัน เพื่อไม่ให้ข่าวลือขยายวงกว้างออกไป เซียวสืออี้หลางจึงขโมยดาบล่ากว่างไป นึกไม่ถึงว่าดาบล่ากวางกลับเป็นของปลอม ส่วนดาบล่ากวางของจริงนั้นอยู่ในมือคนลึกลับองค์ชายน้อย องค์ชายน้อยลักพาตัว เสิ่นปี้จิน หญิงงามอันดับหนึ่งของแผ่นดิน เซียวสืออี้หลางสือหาความจริงยื่นมือช่วยเหลือเสิ่นปี้จินและพานางหลบหนีไป


title: บริพันธ์ ชัยภูมิ

text:
บริพันธ์ ชัยภูมิ ชื่อเล่น นก (นกน้อย) เกิดวันที่ 7 กุมภาพันธ์ พ.ศ. 2510 นักแสดง พิธีกร ศิลปิน และ ผู้แต่งเพลงชาวไทย สำเร็จการศึกษาจากโรงเรียนไทยวิจิตรศิลป์ จิตรกรรมสากล โรงเรียนเพาะช่าง ปริญญาตรี มหาวิทยาลัยราชภัฏสวนสุนันทา บริหารธุรกิจ มหาวิทยาลัยขอนแก่น เริ่มเข้าวงการบันเทิงจากการทำงานที่ฝ่ายผลิตรายการ แกรมมี่(ชั้น 9 อาคารวานิช) หมอดูเพลงดัง,แบบว่าโลกเบี้ยวเป็นดีไซน์เนอร์เสื้อผ้าแฟชั่นชั้นนำปี 2530 เช่น crocodie คร๊อกโคดาย, แวนดู, ป๊อปเลท, off shop ก่อนผันตัวไปทำมิวสิควีดีโอให้วงการลูกทุ่งและรายการเพลงลูกทุ่งตั้งแต่ปี 2530 โดย วิชิต ปิยกุละวัฒน์(วิชิต โฟร์คิงสิ)ให้เป็นพิธีกรและผู้ผลิตรายการเพลงลูกทุ่งด้วยการกำกับและถ่ายเองจนทุกค่ายเพลงในยุคนั้นไว้วางใจในการผลิตรายการจนเป้นที่นิยมและทำให้เขามีรายการที่เป็นพิธีกรรายการมากที่สุดถึง 18 รายการต่อสัปดาห์ อาทิ คนสู้ชีวิต ช่อง 9, นัดบอด, นกฮูกตาหยี่, เปิดบันทึกตำนาน, คู่รักคู่ลุ้น ช่อง 5, เพลินใจกับเพลง ช่อง 7 D.J.คลื่น F.M.106 เริ่มเป็นพิธีกรในการประกวดร้องเพลงเวทีที่ 11 หลังจากนั้นได้รับเกียรติจาก พนม นพพร ให้เป็นพิธีกรรายการ ชุมทางเสียงทองเมื่อปี พ.ศ. 2539 รายการแชมป์เยาวชน ช่อง 9 รายการโชว์ชิงแชมป์ ช่องไอทีวีและมีผลงานละครอาทิ สังข์ทอง, ปลาบู่ทอง, ชะชะช่า ท้ารัก, เพลงรักข้ามภพ
เป็นผู้กำกับละครเพลงรักบ้านนา, เพลงรักข้ามภพฯลฯ เป็นผู้ดูแลกำกับโชว์ 7 สีคอนเสิร์ตออนทัวร์


title: บริพันธ์ ชัยภูมิ

text:
ถือเป็นผู้บุกเบิกแนวทางการดำเนินรายการ พิธีกรแนวใหม่ตั้งแต่ปี 2532 แบบสนุกสนานการแต่งตัวแบบสีสันสดใสแฟนซี เพราะในยุคนั้นผู้ดำเนินรายการหรือพิธีกรนั้นจะพูดเสียงเรียบสุขุมคล้ายกับการจัดรายการวิทยุ เขาบุกเบิกการจัดรายการเพลงลูกทุ่งทางโทรทัศน์มายาวนานจนถึงปัจจุบันด้วยความหลากหลายทั้งลีลาและการพูดการแสดงผสมกันโดยเน้นความสนุกสนานเฮฮาจนเป็นกันเอง เสมือนผู้ชมเป็นญาติสนิท จนเป็นภาพลักษณ์ที่รู้จักกันของพิธีกรอารมณ์ดีในปัจจุบัน
ปัจจุบัน บริพันธ์เป็นนายกสมาคมนักเพลงลูกทุ่งแห่งประเทศไทย และ นายกสมาคมนักวิทยุและโทรทัศน์แห่งประเทศไทยในพระบรมราชูปถัมถ์ และเป็นผู้บริหาร บริษัท ร่ำรวยมหาศาล จำกัด,บริษัท เอ็นออแกไนซ์ จำกัด ผู้นำเข้าศิลปินเกาหลีมาแสดงในประเทศไทยโดยจัดตั้งบริหารกลุ่มแฟนคลับเกาหลีในนาม”N GROUP” บริษัท เซเว่นสตาร์สตูดิโอ จำกัดและเป็นคณะกรรมการตัดสินมิสแกรนด์ไทยแลนด์เป็นที่ปรึกษาการตลาดให้กลุ่มบริหารศูนย์การค้า MBK GROUP และที่ปรึกษา บริษัท ทีคิวเอ็มอิชัวรันด์โบรกเกอร์ ที่ปรึกษา บริษัท ดาราเดลลี่ จำกัด


title: The Gifted นักเรียนพลังกิฟต์

text: THE GIFTED นักเรียนพลังกิฟต์ เป็นละครชุด (ซีรีส์) แนวแฟนตาซีวิทยาศาสตร์ระทึกขวัญ มีเค้าโครงมาจากภาพยนตร์สั้น "THE GIFTED " และนิยาย "THE GIFTED ภารกิจลับ นักเรียนพลังกิฟต์" ของ SandOtnim (ธรรมรงค์ เสริมฤทธิรงค์) ผลิตโดยจีเอ็มเอ็มทีวี และภาพดีทวีสุข กำกับการแสดงโดย ปัฏฐา ทองปาน, ธรรมรงค์ เสริมฤทธิรงค์, วาสุเทพ เกตุเพ็ชร์ และ จารุพัฒน์ กันนุลา ออกอากาศทางช่องวัน ทุกวันอาทิตย์ เวลา 22.00 น. และเปิดให้รับชมย้อนหลังทางไลน์ทีวี เวลา 23.00 น. เริ่มออกอากาศตอนแรกวันที่ 5 สิงหาคม พ.ศ. 2561


title: The Gifted นักเรียนพลังกิฟต์

text: ฤทธาวิทยาคม โรงเรียนที่ไม่ได้มีแต่เด็กเก่ง แต่ที่นี่ยังมี "ห้องกิฟต์" ห้องเรียนพิเศษที่มีเด็กเพียงหยิบมือเท่านั้นที่จะมีสิทธิ์ได้เรียนในห้องนี้ เด็กที่ "พิเศษ" มากกว่าใคร ๆ


title: The Gifted นักเรียนพลังกิฟต์

text:
แต่แล้ว แปง (กรภัทร์ เกิดพันธุ์) เด็ก ม.4 ห่วย ๆ ห้องบ๊วยกลับสอบติดห้องกิฟต์โดยไม่ทราบสาเหตุ การเข้าเรียนห้องกิฟต์ของเขาเต็มไปด้วยความสับสน พร้อม ๆ กับเพื่อนใหม่ในคลาสที่เริ่มรู้สึกว่าการสอนในห้องนี้มีบางอย่างแปลก ๆ
และในที่สุดพวกเขาก็ได้รู้ว่า ห้องกิฟท์ห้องนี้กำลังจะปลุก "ศักยภาพ" บางอย่างในตัวพวกเขาให้ตื่นขึ้น


title: The Gifted นักเรียนพลังกิฟต์

text: เมื่อชีวิตของพวกเขากำลังจะเปลี่ยนไป เมื่อพรสวรรค์สามารถเติมเต็มทุกความฝันของพวกเขา แต่มันก็มาพร้อมกับปัญหามากมาย และที่สำคัญความพิเศษเหล่านี้กำลังจะนำพาพวกเขาไปสู่ความลับบางอย่าง ที่โรงเรียนนี้พยายามซ่อนอยู่


title: โปรดักชั่น ไอ.จี

text: โปรดักชั่น ไอ.จี () เป็นสตูดิโอและผู้ประกอบการด้านอะนิเมะของญี่ปุ่น มีสำนักงานใหญ่ในโคกูบุนจิ กรุงโตเกียว ก่อตั้งขึ้นในปีค.ศ. 1987 ในชื่อว่า IG Tatsunoko Limited ถือเป็นสตูดิโอสาขาหนึ่งของ Tatsunoko Productions คำว่า IG มาจากชื่อผู้ก่อตั้งทั้งสองคือ อิชิกาวะและโกโตะ อย่างไรก็ตาม อิชิกาวะชอบเรียก IG เป็นภาษาญี่ปุ่นว่า ""อิสึตโมะ เก็งกิ"" (สบายดีทุกเมื่อยาม) ต่อมาในปี 1998 บริษัทได้เปลี่ยนชื่อเป็น Production I.G


title: โปรดักชั่น ไอ.จี

text: โปรดักชั่น ไอ.จี ได้มีส่วนร่วมในการสร้างอะนิเมะมาแล้วไม่ต่ำกว่า 100 เรื่อง ผลงานที่โดดเด่นที่สุดคือ "ปฏิวัติหัตถ์ราชัน", "ไซโค พาส ถอดรหัสล่า", "อีเดน ออฟ ดิ อีสท์", "โกสต์ อิน เดอะ เชลล์" และ "ตำนานวีรบุรุษแห่งกาแล็กซี: ดี น็อย เธเซอ"


title: โดริโทส

text: โดริโทส () เป็นแบรนด์แผ่นข้าวโพดกรอบของอเมริกัน ผลิตตั้งแต่ปีค.ศ. 1964 โดย Frito-Lay เป็นบริษัทในเครือของ PepsiCo รสชาติดั้งเดิมของโดริโทสคือรสนาโช่ชีส แม้ว่าจะมีรสชาติอื่นๆออกมาใหม่จากทางบริษัท โดริโทสนั้นมีต้นกำเนิดมาจากร้านอาหารในดิสนีย์แลนด์


title: โดริโทส

text: โดริโทสยังได้รับความโด่งดังจากแคมแปญทางการตลาด รวมทั้งโฆษณาจำนวนมากที่ออกอากาศในช่วง ซูเปอร์โบวล์


title: โดริโทส

text: ผลิตภัณฑ์ต้นตำรับถูกผลิตขึ้นที่ Casa de Fritos (ปัจจุบันเป็น Rancho Del Zocalo) ที่ ดิสนีย์แลนด์ ใน อนาไฮม์, รัฐแคลิฟอร์เนีย ในช่วงต้นทศวรรษที่ 1960


title: อเลคซานดร์ กอลอวคอ

text: อเลคซานดร์ วาเลนตีช กอลอวคอ' (, ; เกิด 29 มกราคม ค.ศ. 1964) เป็นนายทหารชั้นยศเคอเนิลเจเนอรัลของกองทัพรัสเซีย และเป็นผู้บัญชาการกองกำลังอวกาศรัสเซีย ตั้งแต่ 1 สิงหาคม ค.ศ. 2015


title: อเลคซานดร์ กอลอวคอ

text: ตั้งแต่ 24 ธันวาคม ค.ศ. 2012 จนถึง 31 กรกฏาคม ค.ศ. 2015 อเลคซานดร์เคยได้ดำรงตำแหน่งผู้บัญชาการกองกำลังกลาโหมแฃเอโรสเปกแห่งรัสเซียด้วย


title: กีฬากระโดดน้ำในเอเชียนเกมส์ 2018

text: กีฬากระโดดน้ำในเอเชียนเกมส์ 2018 กำหนดจัดขึ้นที่ศูนย์กีฬาทางน้ำ เกเบกา จาการ์ตา ประเทศอินโดนีเซีย ตั้งแต่วันที่ 28 สิงหาคม ถึง 1 กันยายน ค.ศ. 2018


title: กีฬากระโดดน้ำในเอเชียนเกมส์ 2018

text: มีนักกีฬาทั้งหมด 87 คนจาก 14 ประเทศเข้าร่วมแข่งขันในครั้งนี้ (ตัวเลขในวงเล็บหมายถึงจำนวนนักกีฬา)


title: ยัยเป็ดขี้เหร่

text: ยัยเป็ดขี้เหร่ () เป็นทีวีซีรีส์ที่ออกอากาศในประเทศไทยตั้งแต่วันที่ 9 มีนาคม 2558 - 7 กันยายน 2558 ออกอากาศทุกวันจันทร์ เวลา 22.00-23.00 น. ทาง ไทยรัฐทีวี ช่อง 32 HD


title: ยัยเป็ดขี้เหร่

text: ดัดแปลงจากต้นฉบับซีรีส์ตะวันตก สัญชาติโคลัมเบีย ซึ่งผ่านการผลิตมาแล้วกว่า 19 ฉบับ เพื่อออกอากาศใน 23 ประเทศ กระจายสู่กว่า 57 ประเทศทั่วโลก ในฉบับอเมริกันคือ "Ugly Betty" บทประพันธ์ต้นฉบับโดย Fernando Gaitán พัฒนาบทโดย Liliana Hernández บทโทรทัศน์โดย ชูเกียรติ ศักดิ์วีระกุล, นิวรุจ ฑีฆะโภวรรณ, รังสิมันตุ์ กิจชัยเจริญ กำกับการแสดงโดย วทัญญู อิงควิวัฒน์ ผลิตโดย บริษัท กันตนา โมชั่น พิคเจอร์ส จำกัด


title: ยัยเป็ดขี้เหร่

text: “เป็ด” (เบบี้มายด์-ปรัชญานันท์ สุวรรณมณี) บัณฑิตสาวจบใหม่ดีกรีเกียรตินิยมเหรียญทอง ต้องผิดหวังซ้ำๆ จากการสมัครงานเพราะรูปร่างหน้าตา แต่ “ดนัย พีรมิตร” (วศิน อัศวนฤนาท) หนุ่มเพลย์บอยที่ทำอะไรไม่เป็นได้เลือกเธอเข้ามาเป็นเลขา ดนัยเป็นทายาทของ “บดินทร์” (สุเชาว์ พงษ์วิไล) ซีอีโอบิรษัท “พอร์ช บิวตี้” บริษัทนำเข้าเครื่องสำอางชั้นนำ ที่พ่อและแม่ของดนัย “งามแข” (นิโคล เทริโอ) หมายมั่นจะให้เป็นซีอีโอคนต่อไป เป็ดต้องช่วยเหลือดนัยในการชิงตำแหน่งซีอีโอ ซึ่งต้องชิงดีชิงเด่นกับคลื่นใต้น้ำอย่าง “อลิซ” (ซอนย่า คูลลิ่ง) ผู้บริหารสาวหน้าใหม่แต่มากด้วยความสามารถ และ “เมษา” (เจนนี่ อรณิชา อัครเศวยา) จากตระกูลพลากร อีกหนึ่งผู้ร่วมก่อตั้งบริษัท


title: การตีโฉบฉวยแซ็ง-นาแซร์

text: การตีโฉบฉวยแซ็ง-นาแซร์หรือปฏิบัติการแชร์เรียท เป็นการโจมตีสะเทิ้นน้ำสะเทิ้นบกที่ประสบความสำเร็จของอังกฤษบนอู่เรือแห้งทะเลนอร์ม็องดีที่ได้รับการคุ้มกันอย่างแน่นหนาที่แซ็ง-นาแซร์ในฝรั่งเศสภายใต้การยึดครองของเยอรมันในช่วงสงครามโลกครั้งที่สอง ปฏิบัติการครั้งนี้ได้รับรองโดยราชนาวีและคอมมานโดบริติชภายใต้การอุปถัมภ์ของกองบัญชาการปฏิบัติการผสม เมื่อวันที่ 28 มีนาคม ค.ศ. 1942 แซ็ง-นาแซร์เป็นเป้าหมายเพราะการเสียท่าเรือแห้งจะเป็นการบีบบังคับให้กองเรือรบเยอรมันขนาดใหญ่ที่จำเป็นต้องซ่อมแซม เช่น เรือรบพี่น้องของเรือบิสมาร์คอย่างเทียร์พิตส์ เพื่อย้อนกลับไปยังบ้านทะเลที่ต้องผ่านทางช่องแคบอังกฤษหรือช่องว่างจีไอยูเค ซึ่งจะได้รับการคุ้มกันอย่างแน่นหนาโดยหน่วยบริติซรวมทั้งกองเรือบ้านเกิดแห่งราชนาวี แทนที่จะมีท่าจอดเรือที่มีอยู่บนชายฝั่งมหาสมุทรแอตแลนติกในฝรั่งเศสภายใต้การยึดครองของนาซี


title: การตีโฉบฉวยแซ็ง-นาแซร์

text: เรือพิฆาตที่ล้าสมัยอย่างเอชเอ็มเอส แคมพ์เบลทาวน์ (HMS Campbeltown) พร้อมกับเรือขนาดเล็กกว่า 18 ลำ ได้แล่นเรือข้ามช่องแคบอังกฤษไปยังชายฝั่งมหาสมุทรแอตแลนติกในฝรั่งเศสและเข้าสู่ประตูท่าเรือนอร์ม็องดี เรือลำนี้ได้ถูกบรรจุด้วยวัตถุระเบิดที่ถูกตั้งเวลาจุดฉนวน ซึ่งได้ถูกซ่อนตัวภายในพื้นที่อู่ต่อเรือแห้งที่ล้อมรอบด้วยเหล็กและคอนกรีต จากนั้นระเบิดก็ได้ทำงานในวันต่อมา ส่งผลทำให้อู่เรือต้องปิดตัวลงไปสำหรับส่วนที่เหลือของสงครามและถึงห้าปีต่อมา


title: การตีโฉบฉวยแซ็ง-นาแซร์

text: กองกำลังของคอมมานโดได้ขึ้นเรือเพื่อทำลายเครื่องจักรและโครงสร้างอื่นๆ การยิงปืนอย่างหนักของเยอรมันที่หมายจะให้จม ก่อเพลิงไหม้ หรือตรึงเรือขนาดเล็กไว้ทั้งหมดที่มีวัตถุประสงค์เพื่อขนส่งหน่วยคอมมานโดกลับไปยังอังกฤษ หน่วยคอมมานโดได้ต่อสู้ตีฝ่าไปยังเมืองเพื่อหลบหนีทางพื้นดิน หลายคนต่างยอมจำนนเมื่อกระสุนของพวกเขาหมดลงหรือถูกโอบล้อมโดยกองกำลังแห่งเวร์มัคท์ที่กำลังปกป้องแซ็ง-นาแซร์


title: การตีโฉบฉวยแซ็ง-นาแซร์

text: จากจำนวน 611 นายที่ได้เข้าร่วมการโจมตีครั้งนี้ 228 นายได้เดินทางกลับไปยังอังกฤษ, 169 นาย ถูกฆ่าตายและ 215 นายได้ตกเป็นเชลยศึก เยอรมันสูญเสียไปทั้งหมด 360 นาย บางคนที่ไม่รู้ว่าเป็นใครถูกฆ่าตายหลังโจมตีหเมื่อเรือแคมพ์เบลทาวน์ที่ได้ระเบิด เพื่อรับรู้ถึงความกล้าหาญของพวกเขา สมาชิก 89 นายของพรรคพวกจู่โจมได้รับการปูนบำเหน็จด้วยเครื่องราชอิสริยาภรณ์ รวมทั้งวิตตอเรียคลอส ภายหลังสงคราม แซ็ง-นาแซร์ได้เป็นหนึ่งใน 38 ศึกอันทรงเกรียติเพื่อปูนบำเหน็จให้แก่หน่วยคอมมานโด ปฏิบัติการครั้งนี้ได้ถูกเรียกว่า การตีโฉบฉวยที่ใหญ่ที่สุดของทั้งหมดภายในวงการทหารอังกฤษ


title: เบน เดวิส (นักฟุตบอล)

text: เบนจามิน เจมส์ เดวิส (; เกิด 24 พฤศจิกายน 2000) นักฟุตบอลเชื้อสายไทย สิงคโปร์ และอังกฤษ เล่นในตำแหน่งกองกลางให้กับสโมสร ฟูลัม ชุดยู–18 และทีมชาติสิงคโปร์ ชุดยู–19


title: เบน เดวิส (นักฟุตบอล)

text: เดวิสเกิดที่ จังหวัดภูเก็ต โดยมีแม่เป็นคนไทยและพ่อเป็นคนอังกฤษแต่ได้ย้ายไปสิงคโปร์เมื่ออายุ 5 ปีและได้เป็นพลเมืองของสิงคโปร์ใน ค.ศ. 2009 เขาศึกษาที่โรงเรียนกีฬาของสิงคโปร์จาก ค.ศ. 2013 ถึง 2015 ก่อนย้ายไปศึกษาต่อที่โรงเรียนมัธยมแฮร์โรว์ใน ค.ศ. 2016


title: เซนต์จอนส์ (รัฐนิวฟันด์แลนด์และแลบราดอร์)

text: เซนต์จอนส์ () เป็นเมืองหลวงและนครใหญ่สุดในรัฐนิวฟันด์แลนด์และแลบราดอร์ เป็นเมืองทางปลายทิศตะวันออกของคาบสมุทรแอวาลอน บนเกาะขนาดใหญ่ของแคนาดาที่ชื่อ เกาะนิวฟันด์แลนด์ เมืองมีพื้นที่ และถือเป็นนครทางทิศตะวันออกสุดของทวีปอเมริกาเหนือ


text: ชื่อของเมืองตั้งตามการกำเนิดของยอห์นผู้ให้บัพติศมา เมื่อจอห์น แคบอตเชื่อว่าได้ล่องเรือมายังท่าเรือที่นี่ในปี ค.ศ. 1497 และเป็นเมืองตกปลาของชาวบาสก์ในชื่อเดียวกัน เมืองมีปรากฎอยู่ในแผนที่ตั้งแต่ต้น ราวปี 1519 ถือเป็นหนึ่งในเมืองการตั้งถิ่นฐานของชาวยุโรปที่เก่าแก่ที่สุดในอเมริกาเหนือ ตั้งเป็นนครอย่างเป็นทางการในปี ค.ศ. 1888 โดยมหานครมีประชากร 219,207 คน (ข้อมูล 1 กรกฎาคม 2017) เป็นเขตมหานครเซนต์จอนส์ที่ใหญ่เป็นอันดับ 20 ของแคนดา และเป็นอันดับ 2 ของแอตแลนติกแคนาดา เป็นรองเมืองแฮลิแฟกซ์


title: คาบสมุทรแอวาลอน

text: คาบสมุทรแอวาลอน () เป็นคาบสมุทรขนาดใหญ่ (9,220 กม²) ทางตะวันออกเฉียงใต้ของเกาะนิวฟันด์แลนด์


title: คาบสมุทรแอวาลอน

text: คาบสมุทรเป็นบ้านของผู้คน 262,410 คน ราวร้อยละ 51 ของประชากรในนิวฟันด์แลนด์ จากข้อมูลการสำรวจสำมะโนประชากรแคนาดาปี ค.ศ. 2011 คาบสมุทรยังเป็นที่ตั้งของเมืองเซนต์จอนส์ เมืองหลวงและเมืองที่ใหญ่ที่สุดของรัฐ สามารถติดต่อกับพื้นที่ใหญ่กับเกาะโดยผ่านคอคอดแอวาลอน ที่มีความกว้าง บริเวณคาบสมุทรยังเป็นแหล่งจับปลาใกล้กับแกรนด์แบงส์ ยังมี 4 อ่าวสำคัญคือ อ่าวทรินิตี, อ่าวคอนเซปชัน, อ่านเซนต์แมรี และอ่านแพลเซนเทีย ที่เป็นศูนย์กลางอุตสาหกรรมจับปลาของนิวฟันด์แลนด์


title: ประจวบ บุนนาค

text: รองอำมาตย์เอก ประจวบ บุนนาค เป็นอดีตรัฐมนตรีว่าการกระทรวงสาธารณสุข ในรัฐบาลของนายควง อภัยวงศ์ และเป็นอดีตรัฐมนตรีช่วยว่าการกระทรวงสาธารณสุข 4 สมัย เป็นสมาชิกกรรมการราษฎร อดีตอธิบดีกรมวิทยาศาสตร์


title: ประจวบ บุนนาค

text: ประจวบ บุนนาค เกิดเมื่อวันที่ 14 มกราคม พ.ศ. 2464 ในตระกูลบุนนาค เป็นบุตรของพระยาศรีธรรมราช (ปิ๋ว บุนนาค) กับคุณหญิงเจียน ศรีธรรมศกราช


title: ประจวบ บุนนาค

text: ประจวบ บุนนาค เข้ารับราชการในกรมวิทยาศาสตร์ ตำแหน่งผู้ช่วยแยกธาตุ ชั้น 1 เข้ารับพระราชทานยศเป็น "รองอำมาตย์เอก" และเลื่อนตำแหน่งเป็นนักเคมีเอก หัวหน้ากองเภสัชกรรม ต่อมาเป็นอธิบดีกรมวิทยาศาสตร์


title: ประจวบ บุนนาค

text: ในปีพ.ศ. 2485 ได้รับพระบรมราชโองการโปรดเกล้าฯ แต่งตั้งให้เป็นราชบัณฑิตในวิชาวิทยาศาสตร์กายภาพ


title: ประจวบ บุนนาค

text: ประจวบ บุนนาค เป็นหนึ่งในสมาชิกคณะราษฎร ที่ดำเนินการการปฏิวัติสยาม พ.ศ. 2475 ยึดอำนาจจากพระบาทสมเด็จพระปกเกล้าเจ้าอยู่หัว และเปลี่ยนแปลงระบอบการปกครองของประเทศสยาม จากสมบูรณาญาสิทธิราชย์มาเป็นราชาธิปไตยภายใต้รัฐธรรมนูญ


title: ประจวบ บุนนาค

text: ต่อมาได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของนายควง อภัยวงศ์ เมื่อปี พ.ศ. 2487 และได้รับแต่งตั้งอีก 3 สมัยต่อเนื่อง ในรัฐบาลของนายทวี บุญยเกตุ รัฐบาลของหม่อมราชวงศ์เสนีย์ ปราโมช และรัฐบาลของนายควง อภัยวงศ์อีกครั้งหนึ่ง


title: ประจวบ บุนนาค

text: ในปี พ.ศ. 2490 ได้รับแต่งตั้งเป็นรัฐมนตรีว่าการกระทรวงสาธารณสุข


title: การเสื่อมของระบบประสาท

text: การเสื่อมของระบบประสาท () คือการค่อยๆ เสื่อมลงของโครงสร้าง และ/หรือ การทำงานของเซลล์ประสาท ซึ่งรวมไปถึงการตายของเซลล์ประสาทด้วย มีโรคเสื่อมของระบบประสาท () หลายโรคที่เป็นผลมาจากกระบวนการเสื่อมเหล่านี้ เช่น อะไมโอโทรปิกแลเทอรัลสเคลอโรซิส โรคพาร์กินสัน โรคอัลไซเมอร์ และโรคฮันติงตัน โรคเหล่านี้ปัจจุบันยังไม่มีวิธีรักษาให้หายขาด ผลการศึกษาวิจัยสมัยใหม่พบว่ามีความคล้ายคลึงกันบางอย่างในกลไกการเกิดโรคเหล่านี้ในระดับต่ำกว่าเซลล์ การค้นพบกลไกเหล่านี้อาจนำไปสู่ความหวังในการรักษาหรือบรรเทา หรือชะลอการดำเนินโรค ของโรคเหล่านี้ได้


title: วอลเลย์บอลหญิงชิงแชมป์สโมสรเอเชีย 2018

text: วอลเลย์บอลหญิงชิงแชมป์สโมสรเอเชีย 2018 () เป็นการแข่งขันครั้งที่ 19 ของวอลเลย์บอลหญิงชิงแชมป์สโมสรเอเชีย ซึ่งมีกำหนดจะจัดขึ้นที่อุสต์-คาเมโนกอร์สค์ ประเทศคาซัคสถาน ระหว่างวันที่ 11–18 กรกฎาคม ค.ศ. 2018


title: กัลฟ์สตรีม

text: กระแสน้ำกัลฟ์สตรีม () รวมไปถึงกระแสน้ำที่ไหลต่อไปทางเหนือ เรียกว่า กระแสน้ำนอร์ทแอตแลนติก เป็นกระแสน้ำอุ่นในมหาสมุทรแอตแลนติก มีจุดเริ่มต้นที่อ่าวเม็กซิโกและแผ่ขยายไปยังปลายของรัฐฟลอริดา เคลื่อนตัวตามชายฝั่งทิศตะวันออกของสหรัฐและรัฐนิวฟันด์แลนด์และแลบราดอร์ ก่อนที่จะข้ามมหาสมุทรแอตแลนติกไป กระบวนการความหนาแน่นทางทิศตะวันตกทำให้กระแสน้ำกัลฟ์สตรีมเคลื่อนตัวไปทางเหนือด้วยความเร็วออกนอกชายฝั่งทิศตะวันออกของทวีปอเมริกาเหนือ โดยที่จุดพิกัดราว กระแสน้ำแยกออกเป็น 2 ทาง ทางทิศเหนือ คือ กระแสน้ำนอร์ทแอตแลนติก วิ่งผ่านยุโรปเหนือและ กระแสน้ำทางใต้ กระแสน้ำคะแนรีที่ไหลเวียนออกนอกแอฟริกาตะวันตก


title: กัลฟ์สตรีม

text: กระแสน้ำกัลฟ์สตรีม โดยเฉลี่ยมีความกว้าง 100 กม. และลึก 800 เมตร ถึง 1,200 เมตร ความเร็วของกระแสน้ำมีความเร็วสูงสุดใกล้ผิวน้ำ โดยมีความเร็วสูงสุดเฉลี่ย 2.5 เมตร/ วินาที


title: สโมสรวอลเลย์บอลหญิงแอร์ฟอร์ซ

text: สโมสรวอลเลย์บอลหญิงแอร์ฟอร์ซ (หรือในชื่อ สโมสรวอลเลย์บอลควินท์ แอร์ฟอร์ซ ตามชื่อผู้สนับสนุน) เป็นสโมสรวอลเลย์บอลอาชีพในกรุงเทพมหานคร ประเทศไทย และได้รับการบริหารจัดการโดยบริษัท สโมสรวอลเลย์บอลแอร์ฟอร์ซ จำกัด ซึ่งเป็นบริษัทในเครือของกองทัพอากาศไทย โดยได้รับการโอนสิทธิ์มาจากสโมสรวอลเลย์บอลบางกอกกล๊าส ปัจจุบันแข่งขันในวอลเลย์บอลไทยแลนด์ลีก


title: สโมสรวอลเลย์บอลหญิงแอร์ฟอร์ซ

text: สโมสรวอลเลย์บอลหญิงแอร์ฟอร์ซ ก่อตั้งขึ้นในปี พ.ศ. 2561 โดยทางสโมสรวอลเลย์บอลบางกอกกล๊าสได้โอนสิทธิ์การเข้าแข่งขันให้กับทางบริษัท สโมสรวอลเลย์บอลแอร์ฟอร์ซ จำกัด และได้ทำการเปลี่ยนชื่อเป็น สโมสรวอลเลย์บอลหญิงแอร์ฟอร์ซ ซึ่งมีบริษัท ควินท์ เรล์ม จำกัดเป็นผู้สนับสนุนหลักของทีม


title: สโมสรวอลเลย์บอลหญิงแอร์ฟอร์ซ

text: "ข้อมูลอัปเดต ณ ตุลาคม พ.ศ. 2561"


title: ทิโมธี สไนเดอร์

text: ทิโมธี เดวิด สไนเดอร์ (, เกิด 18 สิงหาคม ค.ศ. 1969) เป็นนักประวัติศาสตร์ชาวอเมริกัน ผู้เชี่ยวชาญด้านประวัติศาสตร์ยุโรปกลางและยุโรปตะวันออก รวมถึงฮอโลคอสต์ ปัจจุบัน สไนเดอร์เป็นศาสตราจารย์ภาควิชาประวัติศาสตร์ ที่มหาวิทยาลัยเยล สหรัฐอเมริกา และเป็นกรรมการด้านความสำนึกตระหนักรู้เรื่องการฆ่าล้างเผ่าพันธุ์และอาชญากรรมต่อมวลมนุษยชาติแห่งพิพิธภัณฑ์อนุสรณ์สถานการฆ่าล้างเผ่าพันธุ์แห่งสหรัฐอเมริกา


title: ทิโมธี สไนเดอร์

text: สไนเดอร์ เกิดวันที่ 18 สิงหาคม ค.ศ. 1969 ในรัฐโอไฮโอ จบการศึกษาระดับตรีด้านประวัติศาสตร์และรัฐศาสตร์ จากมหาวิทยาลัยบราวน์ และสำเร็จปริญญาดุษฎีบัณฑิตด้านประวัติศาสตร์สมัยใหม่ในปี ค.ศ. 1995 จากมหาวิทยาลัยออกซฟอร์ด ภายใต้อาจารย์ที่ปรึกษาคือ ทิโมธี การ์ตัน อัส และ เจอร์ซี เจดิลกิ


title: ทิโมธี สไนเดอร์

text: สไนเดอร์เป็นนักประวัติศาสตร์ที่ผลงานตีพิมพ์อย่างสม่ำเสมอในวารสารวิชาการ และหนังสือจำพวกปริทัศน์วรรณกรรม (review) เช่น New York Review of Books เป็นต้น และผลิตหนังสือออกมามากกว่า 10 เล่ม อาทิ Bloodlands: Europe Between Hitler and Stalin (ปี 2010) ซึ่งเป็นประวัติศาสตร์สงครามระหว่างฮิตเลอร์กับสตาลิน, "Thinking the Twentieth Century" (ปี 2012 เขียนร่วมกับ โทนี จัดจ์) และหนังสือคำเตือนทางประวัติศาสตร์อย่าง "On Tyranny: Twenty Lessons from the Twentieth Century" (ปี 2017)


title: ทิโมธี สไนเดอร์

text: ในปี 2018 สไนเดอร์ ออกหนังสือ The Road to Unfreedom: Russia, Europe, America ซึ่งเป็นหนังสือวิพากษ์วิจารณ์การเชื่อมโยงของวลาดิมีร์ ปูตินต่อสหรัฐอเมริกา และประเทศรอบข้าง หนังสือเล่มดังกล่าวที่ได้รับคำวิพากษ์วิจารณ์อย่างกว้างขวาง


title: สภาเซมสกี

text: สภาเซมสกี ( แปลว่า สภาปรึกษาราชการแผ่นดิน) เป็นสภาฐานันดรของรัสเซีย ในยุคศักดิ์นา ในช่วงศตวรรษที่ 16-17


title: สภาเซมสกี

text: สภาเซมสกีอาจจะถูกเรียกประชุมโดย ซาร์ หรือ อัครบิดร หรือ สภาโบยาห์ สภาเซมสกีประกอบด้วยสามฐานันดร, เปรียบได้กับ สภาฐานันดรฝรั่งเศส หรือสภาสหราชอาณาจักรในปัจจุบัน แต่สัดส่วนของทั้งสามฐานันดรกลับโดยสิ้นเชิง ฐานันดรทั้งสามประกอบด้วย:สภาเซมสกีถูกเรียกประชุมครั้งแรกโดย ซาร์อีวานที่ 4 แห่งรัสเซีย ในปี ค.ศ. 1549 ระหว่างรัชกาลของพระองค์ มีการเรียกประชุมสภาอยู่บ่อยครั้ง และสภามีหน้าที่บังคับใช้กฎหมายมาตราใหม่ และตัดสินข้อถกเถียง ถึงกระนั้นก็ดี แม้ว่าสภาเซมสกีจะเป็นเครื่องมือสําคัญในการประกาศใช้กฎหมายที่พระองค์ทรงวินิจฉัยแล้วก็ตาม ในบางครั้งก็มีการเสนอกฎหมายใหม่โดยชนชั้นสูงชั้นผู้น้อยและชาวเมืองด้วยเช่นกัน. ยกตัวอย่างเช่น ในการประชุมสภาประจําปี ค.ศ 1566 สมาชิกสภาได้ยื่นคําร้องต่อซาร์อีวานให้ยกเลิกตํารวจลับ "โอเพรซนิค" (Oprichnina) ซึ่งทําให้พระเจ้าซาร์ทรงพิโรธอย่างมาก


title: สภาเซมสกี

text: เมื่อ ราชวงศ์รูลิก ไร้รัชทายาทในปี ค.ศ. 1598 สภาเซมสกีได้เลือก โบริส โกดูนอฟเป็นพระเจ้าซาร์พระองค์ใหม่. ในการประชุมสภาครั้งใหญ่ในปี ค.ศ. 1613 ภายหลัง "ช่วงเวลาแห่งความวุ่นวาย" (Time of Troubles)สภาได้มีมติเลือก "มิคาอิล เฟโอดอร์วิช โรมานอฟ" เป็นพระเจ้าซาร์พระองค์ใหม่ ในพระนาม ซาร์มีไฮล์ที่ 1 แห่งรัสเซีย ภายหลังจากตระกูลโกดูนอฟ ถูกฆ่าล้างโครตโดย "ดีมิทรีตัวปลอม" (False Dmitry I) ผู้อ้างตัวเป็น ซาเรวิชดีมิทรีแห่งอูกลิซ์ (Dmitry of Uglich) โอรสองค์สุดท้องของพระเจ้าซาร์อีวานที่ 4


title: สภาเซมสกี

text:
ในช่วงต้นของราชวงศ์โรมานอฟ สภาเซมสกี
ถูกเรียกประชุมบ่อยครั้ง เพื่อช่วยพระเจ้าซาร์องค์ใหม่ในการปกครองแผ่นดิน.
แต่เมื่ออํานาจของราชวงศ์โรมานอฟมั่นคงแล้ว สภาเซมสกี กลับสูญเสียอํานาจไปเกือบหมดสิ้น การประชุมใหญ่ครั้งสุดท้าย ถูกจัดขึ้นในปี ค.ศ. 1654 เพื่อลงนามใน "สนธิสัญญาเปเรสสลาฟ" (Treaty of Pereslav) หลังจากนั้นก็ไม่มีการเรียกประชุมสภาอีกเป็นเวลากว่าสามสิบปี การประชุมสภาครั้งสุดท้ายถูกจัดโดย เจ้าชายวาซิสลี วาซิลีเยวิส โกลิตซิน ในปี ค.ศ. 1682 เพือยกเลิกระบบ "มานิสชิสเตโว" (Mestnichestvo) และในปี ค.ศ. 1684 เพือร่วมลงนามในสนธิสัญญาสันติภาพนิรันดร์กับโปแลนด์.


title: สภาเซมสกี

text: สี่ปีหลังจากการสวรรคตของจักรพรรดิรัสเซียพระองค์สุดท้าย ในวันที่ 23, กรกฎาคม ค.ศ. 1922,  นายพลมิคาอิล ดีทริซ แห่งกองทัพขาวในฟากตะวันออกไกล จัดประชุม สภาเซมสกีแห่งแคว้นอาร์มูร์" "(Приамурский Земский Собор)ใน วลาดิวอสต็อก  โดยเรียกร้องชาวรัสเซียต่อต้านระบอบใหม่และประกาศให้ แกรนด์ดยุคนิโคไล นิโคเลวิช โรมานอฟ เป็นจักรพรรดิพระองค์ใหม่ และยังประกาศให้ อัครบิดรตริค่อน (ซึ่งไม่ได้มีส่วนเกี่ยวข้องกับสภานี้ เช่นเดียวกับท่านแกรด์ดยุค) เป็นประธานกิตติมศักดิ์ของสภานี้ อย่างไรก็ตาม สองเดือนต่อมาแคว้นอาร์มูร์ก็เสียแก่พวกบอลเซวิก.


การแข่งขัน ยูฟ่าแชมเปียนส์ลีก ฤดูกาล 2018–19 รอบคัดเลือกและรอบเพลย์ออฟ เริ่มต้นเมื่อวันที่ 26 มิถุนายนและจะสิ้นสุดในวันที่ 29 สิงหาคม พ.ศ. 2561. ทั้งหมด 57 ทีมที่เข้าร่วมในรอบคัดเลือกและรอบเพลย์ออฟเพื่อที่จะตัดสินหาผู้ชนะ 6 จาก 32 ทีมเข้าไปเล่นใน รอบแบ่งกลุ่ม ของ ยูฟ่าแชมเปียนส์ลีก ฤดูกาล 2018–19.


title: ยูฟ่าแชมเปียนส์ลีก ฤดูกาล 2018–19 รอบคัดเลือกและรอบเพลย์ออฟ

text: เวลาทั้งหมดเป็น CEST ().


text: 4 ผู้ชนะเส้นทางแชมเปียนส์ของรอบเพลย์ออฟและ 2 ผู้ชนะเส้นทางลีกของรอบเพลย์ออฟจะได้ผ่านเข้าสู่ รอบแบ่งกลุ่ม เพื่อที่จะเข้าร่วมกับ 26 ทีมที่จะได้เข้าสู่รอบแบ่งกลุ่ม.


text: เส้นทางแชมเปียนส์จะประกอบไปด้วยแชมป์ลีกทั้งหมดที่ไม่ได้เข้ารอบโดยตรงสำหรับรอบแบ่งกลุ่ม, และจะแบ่งไปแต่ละรอบ:


text: ทีมทั้งหมดที่ตกรอบมาจากเส้นทางแชมเปียนส์จะได้ผ่านเข้าสู่ ยูโรปาลีก:


text: ด้านล่างนี้คือทีมที่เข้าร่วมของเส้นทางแชมเปียนส์ (กับปี 2018 ของพวกเขา ค่าสัมประสิทธิ์สโมสรยูฟ่า), จัดกลุ่มโดยแต่ละรอบที่กำลังเริ่มต้นของพวกเขา.เส้นทางลีกประกอบไปด้วยทีมที่ไม่ได้เป็นแชมป์ลีกทั้งหมดที่ไม่ได้ผ่านเข้ารอบโดยตรงสำหรับรอบแบ่งกลุ่ม, และถูกแบ่งออกไปในแต่ละรอบดังนี้:


text: ทีมทั้งหมดที่ตกรอบมาจากเส้นทางแชมเปียนส์จะได้ผ่านเข้าสู่ ยูโรปาลีก:ด้านล่างนี้คือทีมที่เข้าร่วมของเส้นทางแชมเปียนส์ (กับปี 2018 ของพวกเขา ค่าสัมประสิทธิ์สโมสรยูฟ่า)


text: ทีมทั้งหมดที่ตกรอบมาจากเส้นทางลีกจะได้ผ่านเข้าสู่ ยูโรปาลีก:


text: ด้านล่างนี้คือทีมที่เข้าร่วมของเส้นทางแชมเปียนส์ (กับปี 2018 ของพวกเขา ค่าสัมประสิทธิ์สโมสรยูฟ่า), จัดกลุ่มโดยแต่ละรอบที่กำลังเริ่มต้นของพวกเขา.


text: การจับสลากทั้งหมดจัดขึ้นที่สำนักงานใหญ่ของยูฟ่า ในเมืองนียง, ประเทศสวิตเซอร์แลนด์).


text: การจับสลากสำหรับรอบเบื้องต้นได้จัดขึ้นเมื่อวันที่ 12 มิถุนายน พ.ศ. 2561, 12:00 CEST, เพื่อที่จะตัดสินหาคู่แข่งขันของรอบรองชนะเลิศและทีมที่มีชื่อเป็น "เจ้าบ้าน" ของแต่ละคู่ในรอบรองชนะเลิศและรอบชิงชนะเลิศ.


text: ทั้งหมดสี่ทีมมีส่วนร่วมในการจับสลากรอบเบื้องต้น. สองทีมจะได้เป็นทีมวางและสองทีมจะได้เป็นทีมที่ไม่ได้เป็นทีมวางสำหรับการจับสลากรอบรองชนะเลิศ.


text: รอบรองชนะเลิศจะลงเล่นในวันที่ 26 มิถุนายน, และรอบชิงชนะเลิศในวันที่ 29 มิถุนายน พ.ศ. 2561, ทั้งสองรอบแข่งขันที่ สนามกีฬาวิคตอเรีย ในประเทศยิบรอลตาร์.


text:
!colspan=3|รอบรองชนะเลิศ
!colspan=3|รอบชิงชนะเลิศ


text: การจับสลากสำหรับรอบคัดเลือกรอบแรกได้จัดขึ้นเมื่อวันที่ 19 มิถุนายน พ.ศ. 2561, 12:00 CEST.


text: 32 ทีมทั้งหมดที่จะลงเล่นในรอบคัดเลือกรอบแรก: 31 ทีมที่เข้าสู่ในรอบนี้, และผู้ชนะของรอบเบื้องต้น. พวกเขาได้ถูกแบ่งออกเป็นสามกลุ่ม: สองกลุ่มที่มี่สิบทีม, โดยที่ห้าทีมจะได้เป็นทีมวางและห้าทีมจะได้เป็นทีมที่ไม่ได้เป็นทีมวาง, และหนึ่งกลุ่มที่มีสิบสองทีม, โดยที่หกทีมจะได้เป็นทีมวางและหกทีมจะได้เป็นทีมที่ไม่ได้เป็นทีมวาง.นัดแรกจะแข่งขันกันในวันที่ 10 และ 11 กรกฎาคม, และนัดที่สองจะแข่งขันกันในวันที่ 17 และ 18 กรกฎาคม พ.ศ. 2561.


text: "รวมผลสองนัด เชริฟฟ์ ตีรัสปอล ชนะ 4–2."


text: "รวมผลสองนัด ชคืนดิยา ชนะ 5–4."


text: "รวมผลสองนัด ซูดูวา มารีจัมโพเล ชนะ 3–2."


text: "รวมผลสองนัด คาราบัก ชนะ 1–0."


text: "รวมผลสองนัด วิดิ ชนะ 3–2."


text: "รวมผลสองนัด มัลเมอ ชนะ 5–0.


text: "รวมผลสองนัด เอชเจเค ชนะ 5–2."


text: "รวมผลสองนัด ลูโดโกเรตส์ รัซกราด ชนะ 9–0."


text: "รวมผลสองนัด แลเกีย วอร์ซอ ชนะ 4–0."


text: "รวมผลสองนัด โรเซนบอร์ก ชนะ 3–2."


text: "รวมผลสองนัด เสมอ 1–1. คูเคอซี ชนะด้วยกฏประตูทีมเยือน."


text: "รวมผลสองนัด ฮาโปเอล เบียร์ เชวา ชนะ 7–2.


text: "รวมผลสองนัด เรดสตาร์ เบลเกรด ชนะ 2–0."


text: "รวมผลสองนัด เซลติก ชนะ 6–0."


text: "รวมผลสองนัด สปาร์ตัก เตอร์นาวา ชนะ 2–1."


text: "รวมผลสองนัด อัสตานา ชนะ 3–0."


text: การจับสลากสำหรับรอบคัดเลือกรอบสองได้จัดขึ้นเมื่อวันที่ 19 มิถุนายน พ.ศ. 2561, 14:00 CEST.


text:
รอบคัดเลือกรอบสองได้แบ่งออกเป็นสองส่วน: เส้นทางแชมเปียนส์ (สำหรับทีมที่เป็นแชมป์ลีก) และเส้นทางลีก (สำหรับทีมที่ไม่ได้เป็นแชมป์ลีก). ทีมผู้แพ้ในสองส่วนจะผ่านเข้าสู่ ยูฟ่ายูโรปาลีก ฤดูกาล 2018–19 รอบคัดเลือกรอบสาม.
ทั้งหมด 24 ทีมมีส่วนร่วมในรอบคัดเลือกรอบสอง:


text: ตั้งแต่การจับสลากสำหรับรอบคัดเลือกรอบสองได้จัดขึ้นก่อนผลการแข่งขันรอบรอบที่ผ่านมาจะเป็นที่รู้จัก, การจัดอันดับทีมวางได้ดำเนินการภายใต้ข้อสมมติฐานว่าทีมที่มีค่าสัมประสิทธิ์ที่สูงขึ้นของคู่ที่ยังไม่แน่ใจว่าจะได้ผ่านเข้าสู่รอบนี้, ซึ่งหมายความว่าถ้าทีมที่มีค่าสัมประสิทธิ์ที่ต่ำกว่าจะได้ผ่าน, มันง่ายดายที่จะเป็นทีมวางของคู่ต่อสู่ที่จะต้องเอาชนะ.นัดแรกจะลงเล่นในวันที่ 24 และ 25 กรกฎาคม, และนัดที่สองจะลงเล่นในวันที่ 31 กรกฎาคม และ 1 สิงหาคม พ.ศ. 2561.


text: !colspan=5|เส้นทางแชมเปียนส์


text: "รวมผลสองนัด อัสตานา ชนะ 2–1."


text: "รวมผลสองนัด เอ็มโอแอล วิดิ ชนะ 1–0."


text: "รวมผลสองนัด คาราบัก ชนะ 3–0."


text: "รวมผลสองนัด มัลเมอ เอฟเอฟ ชนะ 2–1."


text: "รวมผลสองนัด ดีนาโม ซาเกร็บ ชนะ 7–2."


text: "รวมผลสองนัด เรด สตาร์ เบลเกรด ชนะ 5–0."


text: "รวมผลสองนัด บาเต บอรีซอฟ ชนะ 2–1."


text: "รวมผลสองนัด ชคืนดิยา ชนะ 1–0."


text: "รวมผลสองนัด เซลติก ชนะ 3–1."


text: "รวมผลสองนัด ปาโอก ชนะ 5–1."


text: "รวมผลสองนัด อายักซ์ ชนะ 5–1."


text: การจับสลากสำหรับรอบคัดเลือกรอบสามได้จัดขึ้นเมื่อวันที่ 23 กรกฎาคม พ.ศ. 2561, 12:00 CEST.


text: ทั้งหมด 20 ทีมมีส่วนร่วมในรอบคัดเลือกรอบสาม.นัดแรกจะลงเล่นในวันที่ 7 และ 8 สิงหาคม, และนัดที่สองจะลงเล่นในวันที่ 14 สิงหาคม พ.ศ. 2561."รวมผลสองนัด เออีเค เอเธนส์ ชนะ 3–2."


text: "รวมผลสองนัด เร็ด บุล ซัลทซ์บวร์ค ชนะ 4–0."


text: "รวมผลสองนัด เรด สตาร์ เบลเกรด ชนะ 3–2."


text: "รวมผลสองนัด ดีนาโม ซาเกร็บ ชนะ 3–0."


text: "รวมผลสองนัด เสมอ 1–1. เอ็มโอแอล วิดิ ชนะด้วยกฏประตูทีมเยือน."


text: "รวมผลสองนัด อายักซ์ ชนะ 5–2."


text: "รวมผลสองนัด ไบฟีกา ชนะ 2–1."


text: "รวมผลสองนัด ดีนาโม คียิว ชนะ 3–1."


text: "รวมผลสองนัด ปาโอก ชนะ 3–2."


text: การจับสลากสำหรับรอบเพลย์ออฟได้จัดขึ้นเมื่อวันที่ 6 สิงหาคม ค.ศ. 2018, 12:00 CEST.


text: ทั้งหมด 12 ทีมมีส่วนร่วมในรอบเพลย์ออฟ.นัดแรกจะลงเล่นในวันที่ 21 และ 22 สิงหาคม, และนัดที่สองจะลงเล่นในวันที่ 28 และ 29 สิงหาคม พ.ศ. 2561."รวมผลสองนัด เสมอ 2–2. เรด สตาร์ เบลเกรด ชนะด้วยกฏประตูทีมเยือน."


text: "รวมผลสองนัด เปเอสเฟ ไอนด์โฮเฟิน ชนะ 6–2."


text: "รวมผลสองนัด ยัง บอยส์ ชนะ 3–2."


text: "รวมผลสองนัด เออีเค เอเธนส์ ชนะ 3–2."


text: "รวมผลสองนัด ไบฟีกา ชนะ 5–2."


text: "รวมผลสองนัด อายักซ์ ชนะ 3–1."


title: สามง่าม

text: ตรีศูล, ตรี, หรือ สามง่าม () เป็นหอกที่มีปลายแหลม 3 ปลาย ใช้ในการประมง และในทางประวัติศาสตร์ยังใช้เป็นอาวุธคู่มือ


title: สามง่าม

text: ในเทพปกรณัมคลาสสิก ตรีศูลเป็นอาวุธของโพไซดอนหรือเนปจูน เจ้าสมุทร ส่วนในเทพปกรณัมฮินดู ตรีศูลเป็นอาวุธของพระศิวะ


title: มารี-กลอตีลด์ โบนาปาร์ต

text: มารี-กลอตีลด์ โบนาปาร์ต () หรือ เจ้าหญิงมารี-กลอตีลด์ โบนาปาร์ต ประสูติเมื่อวันที่ 20 มีนาคม พ.ศ. 2455 ณ บรัสเซลส์ เบลเยียม เป็นพระธิดาพระองค์ใหญ่ใน วิกตอร์ เจ้าชายนโปเลียน และ เจ้าหญิงคลิเมนไทน์แห่งเบลเยียม ทรงเป็นพระราชนัดดาใน สมเด็จพระเจ้าเลออปอลที่ 2 แห่งเบลเยียม และ มารี เฮนรีทเทอแห่งออสเตรีย สมเด็จพระราชินีแห่งเบลเยียม และเป็นพระภคินีใน หลุยส์ เจ้าชายนโปเลียน พระองค์ทรงเสกสมรสกับ เคานต์เซอร์กี เดอ วิตต์ เมื่อวันที่ 18 ตุลาคม พ.ศ. 2481 โดยหลังจากสมรส พระองค์ได้รับบรรดาศักดิ์เป็น เคาน์เตสเซอร์กี เดอ วิตต์ โดยทั้ง 2 มีพระบุตรดังนี้


title: มารี-กลอตีลด์ โบนาปาร์ต

text: เจ้าหญิงมารี กลอตีลด์ สิ้นพระชนม์เมื่อวันที่ 14 เมษายน พ.ศ. 2439 ด้วยพระโรคชรา สิริพระชันษา 84 ชันษา


title: ชื่น ระวิวรรณ

text: นายชื่น ระวิวรรณ เป็นอดีตรัฐมนตรีช่วยว่าการกระทรวงอุตสาหกรรมของไทย ในรัฐบาลของจอมพล ป.พิบูลสงคราม เป็นอดีตรัฐมนตรีของไทยที่ไม่ได้ประจำกระทรวง และอดีตรัฐมนตรีช่วยว่าการกระทรวงเกษตร ในรัฐบาลจอมพลถนอม กิตติขจร เป็นอดีตสมาชิกสภาผู้แทนราษฎรจังหวัดหนองคาย 6 สมัย


title: ชื่น ระวิวรรณ

text: ชื่น ระวิวรรณ เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 โดยได้รับเลือกตั้งเป็นสมาชิกสภาผู้แทนราษฎรจังหวัดหนองคาย และได้รับเลือกตั้งอีก 4 สมัยต่อเนื่องมา คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 (สังกัดพรรคเสรีมนังคศิลา) การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 (สังกัดพรรคสหประชาไทย)


title: ชื่น ระวิวรรณ

text: ชื่น ระวิวรรณ ได้รับแต่งตั้งเป็นรัฐมนตรีครั้งแรกในปี พ.ศ. 2500 ในรัฐบาลของจอมพล ป.พิบูลสงคราม ตำแหน่งรัฐมนตรีช่วยว่าการกระทรวงอุตสาหกรรม โดยมีพลตรี ประมาณ อดิเรกสาร เป็นรัฐมนตรีว่าการฯ และสิ้นสุดลง เนื่องจากคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร


title: ชื่น ระวิวรรณ

text: ในปี พ.ศ. 2501 ชื่น ระวิวรรณ ได้รับแต่งตั้งเป็นรัฐมนตรีที่ไม่ประจำกระทรวง ในรัฐบาลของจอมพลถนอม กิตติขจร จนกระทั่งในเดือนเมษายนของปีเดียวกันถูกปรับไปดำรงตำแหน่งรัฐมนตรีช่วยว่าการกระทรวงเกษตร ซึ่งมีนายวิบูลย์ ธรรมบุตร เป็นรัฐมนตรีว่าการฯ และสิ้นสุดลง เพราะนายกรัฐมนตรีกราบถวายบังคมลาออก เมื่อวันที่ 20 ตุลาคม พ.ศ. 2501 และในวันนั้นเองได้มีคณะปฏิวัติอันมี จอมพล สฤษดิ์ ธนะรัชต์ ผู้บัญชาการทหารสูงสุด เป็นหัวหน้า ทำการยึดอำนาจการปกครองประเทศ และสถาบันทั้งหลายอยู่ในความควบคุมของคณะปฏิวัติตั้งแต่บัดนั้นเป็นต้นไป


title: ชื่น ระวิวรรณ

text: ชื่น ระวิวรรณ กลับสู่การเมืองอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ในนามพรรคชาติไทย


title: เจ้าหญิงโฌเซฟีน การอลีนแห่งเบลเยียม

text: เจ้าหญิงโฌเซฟีน การอลีนแห่งเบลเยียม () ประสูติเมื่อวันที่ 18 ตุลาคม พ.ศ. 2415 ณ บรัสเซลส์ เบลเยียม เป็นพระธิดาใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน เป็นพระราชนัดดาในพระเจ้าเลโอปอลที่ 1 แห่งเบลเยียม เมื่อพระชันษาย่างเข้าสู่วัยสาว ก็ได้เสกสมรสกับเจ้าชายคาร์ล อันโทนแห่งโฮเอินท์ซ็อลเลิร์น เมื่อวันที่ 28 พฤษภาคม พ.ศ. 2437 ซึ่งมีศักดิ์เป็นพระญาติในพระองค์ โดยรับพระราชทานพระอิสริยยศเป็น เจ้าหญิงแห่งโฮเอินท์ซ็อลเลิร์น พระชายา มีพระบุตรดังนี้


title: สำนักข่าวซินหัว

text:
"สำนักข่าวซินหัว" (China Xinhua News) หรือ "xinhuanet" เป็นเว็บไซต์สำนักข่าวชื่อดังที่ใหญ่ที่สุดของ ประเทศจีน อีกทั้งยังเป็นหนึ่งในบรรดาเว็บไซต์ที่มีอิทธิพลมากที่สุดของโลก
ในฐานะที่เป็นสื่อมวลชนระดับชาติของจีน เว็บไซต์ซินหัวเป็นเวทีแรกที่จะนำเสนอข่าวสารของเหตุการณ์สำคัญๆกับแนวนโยบายต่างๆทั้งในและต่างประเทศ และเป็นเว็บไซต์ระดับชาติที่รวบรวมข้อมูลข่าวสารทุกด้านที่สร้างโดยสำนักข่าวซินหัวโดยรายงานเป็นภาษาจีน สำนักข่าวซินหัวมีนักข่าวมืออาชีพทั้งหมด 6,000 คน โดยมีการกระจายข่าวมากกว่า 20,000 ข่าวต่อวัน


title: สำนักข่าวซินหัว

text:
ซินหัว(Xinhua) เป็นองค์กรสื่อที่ใหญ่ที่สุดและมีอิทธิพลมากที่สุดในประเทศจีนรวมถึงเป็นสำนักข่าวที่ใหญ่ที่สุดในโลกในด้านมีผู้สื่อข่าวทั่วโลก ซินหัว เป็นสถาบันระดับกระทรวงที่อยู่ในสังกัดรัฐบาลกลางของจีนและเป็นองค์กรสื่อระดับสูงที่สุดในประเทศควบคู่ไปกับ People's Daily (人民日) ประธานาธิบดีของเขาเป็นสมาชิกของคณะกรรมการกลางของพรรคคอมมิวนิสต์จีน
ซินหัวมีสำนักงานมากกว่า 170 แห่งทั่วโลกและมีสำนักงาน 31 แห่งในประเทศจีนหนึ่งแห่งสำหรับแต่ละจังหวัดภูมิภาคอิสระและเขตปกครองที่บริหารโดยตรงและสำนักงานทหาร
ซินหัวเป็นช่องทางเดียวสำหรับการเผยแพร่ข่าวสำคัญเกี่ยวกับพรรคคอมมิวนิสต์และรัฐบาลกลางของจีนและสำนักงานใหญ่ตั้งอยู่ที่กรุงปักกิ่งตั้งอยู่ใกล้กับ "ทำเนียบประธานาธิบดีจีน"(Zhongnanhai) ซึ่งเป็นที่ตั้งของสำนักงานใหญ่ของพรรคคอมมิวนิสต์จีนสภาแห่งรัฐและ สำนักงานอธิการบดีของสาธารณรัฐประชาชนจีน


title: สำนักข่าวซินหัว

text: ซินหัว เป็นสำนักพิมพ์และสำนักข่าวซึ่งเป็นเจ้าของหนังสือพิมพ์มากกว่า 20 ฉบับและมีนิตยสารอีกหลายสิบฉบับและมีการเผยแพร่ในหลายภาษานอกเหนือจากภาษาจีน เช่น อังกฤษ เยอรมัน สเปนฝรั่งเศส รัสเซีย โปรตุเกส ภาษาอาหรับ ญี่ปุ่นและเกาหลี.


title: สำนักข่าวซินหัว

text: ซินหัวก่อตั้งขึ้นเมื่อเดือนพฤศจิกายน พ.ศ. 2474 ในขณะที่สำนักข่าวจีนแดงและเปลี่ยนชื่อเป็นปัจจุบันในปีพ.ศ. 2480 ในช่วงสงครามมหาสมุทรแปซิฟิกหน่วยงานพัฒนาความสามารถในการออกอากาศในต่างประเทศและจัดตั้งสาขาแรกในต่างประเทศ มันเริ่มออกอากาศไปต่างประเทศเป็นภาษาอังกฤษจาก 2487 หลังจากสรุปสงครามกลางเมืองจีนตัวแทนของสาธารณรัฐประชาชนจีนในประเทศและดินแดนที่ไม่มีตัวแทนทูตเช่นฮ่องกง


title: สำนักข่าวซินหัว

text: หน่วยงานดังกล่าวได้รับการอธิบายโดยนักวิชาการสื่อว่า "ดวงตาและลิ้น" ของพรรคสังเกตสิ่งที่มีความสำคัญต่อมวลชนและส่งผ่านข้อมูล อดีตผู้อำนวยการของซินหัวเฉิงเต่ากล่าวว่าหน่วยงานดังกล่าวเป็นสะพานเชื่อมระหว่างพรรครัฐบาลและประชาชนการติดต่อสื่อสารทั้งความต้องการของประชาชนและนโยบายของพรรค ตัวอย่างเช่น People's Daily ใช้วัสดุจากซินหัวประมาณหนึ่งในสี่ของเรื่องราว


title: สำนักข่าวซินหัว

text: ซินหัว กระจายข่าวไปทั่วโลกด้วย 8 ภาษา ได้แก่ จีน อังกฤษ สเปน ฝรั่งเศส รัสเซียโปรตุเกสอารบิก และญี่ปุ่นตลอดจนข่าวและข่าวสารประเภทอื่น ๆ มีการทำสัญญาแลกเปลี่ยนข่าวและข่าวกับสำนักข่าวต่างประเทศกว่าแปดสิบหน่วยงานหรือสำนักข่าวการเมือง ซินหัวยังรับผิดชอบในการจัดการและในบางกรณีการตรวจสอบรายงานจากสื่อต่างประเทศที่จะปล่อยตัวในจีน เอเจนซี่เพิ่งเริ่มรวบรวมข่าวและข่าวจากสื่ออิเล็กทรอนิกส์และเพิ่มความครอบคลุมในภาษาอังกฤษผ่านบริการสายไฟ เมื่อเร็ว ๆ นี้เพิ่งได้ซื้ออสังหาริมทรัพย์เชิงพาณิชย์บนไทม์สแควร์ในนิวยอร์กและกำลังพัฒนาทีมงานของนักข่าวภาษาอังกฤษชั้นนำ ซินหัวยังได้เริ่มต้นเครือข่ายข่าวดาวเทียมภาษาอังกฤษ


title: สำนักข่าวซินหัว

text: "สำนักงานใหญ่" ตั้งอยู่ใน กรุงปักกิ่ง ซึ่งตั้งอยู่ในทำเลที่ตั้งใกล้กับ จงหนานไห่ (Zhongnanhai) คือ "ทำเนียบประธานาธิบดีจีน" ซึ่งเป็นที่ตั้งของสำนักงานใหญ่ของ "พรรคคอมมิวนิสต์แห่งประเทศจีน" สภาแห่งรัฐและ สำนักงานอธิการบดีของสาธารณรัฐประชาชนจีน สำนักข่าวซินหัวตั้งขึ้น เป็น บริษัท ในเครือแห่งแรกในต่างประเทศในปีพ.ศ. 2490 ใน กรุงลอนดอน โดยมี "ซามูเอล Chinque" เป็นผู้จัดพิมพ์ ขณะนี้มีการเผยแพร่ข่าวใน เอเชียตะวันออกกลาง ละตินอเมริกา และ แอฟริกา ผ่าน บริษัท ในเครือกว่า 150 แห่ง โดยสำนักงานใหญ่ประจำภูมิภาคใน ฮ่องกง มอสโก ไคโร บรัสเซลส์ นครนิวยอร์ก เม็กซิโกซิตี้และ ไนโรบี รวมทั้ง สำนักงานสหประชาชาติ.


title: สำนักข่าวซินหัว

text:
สาขาของซินหัวในฮ่องกงไม่ใช่แค่สำนักข่าว แต่ทำหน้าที่เป็นสถานทูตตามกฎหมายของสาธารณรัฐประชาชนจีนในดินแดนเมื่ออยู่ภายใต้การปกครองของอังกฤษ ได้รับการตั้งชื่อว่าสำนักข่าวภายใต้เงื่อนไขพิเศษทางประวัติศาสตร์ก่อนที่อาณาเขตของประเทศจะถูกโอนย้ายจากอังกฤษไปยังประเทศจีนเนื่องจากสาธารณรัฐประชาชนจีนไม่ยอมรับอำนาจอธิปไตยของอังกฤษเหนืออาณานิคมและไม่สามารถจัดตั้งสถานกงสุลในสิ่งที่ถือว่าเป็นดินของตน.
ผู้บริหารของสาขาซินฮวยฮ่องกงรวมถึงนักการทูตระดับสูงเช่น "โจวน่าน" อดีตเอกอัครราชทูตสหประชาชาติ และ รองรัฐมนตรีว่าการกระทรวงการต่างประเทศ ซึ่งต่อมาได้มีการเจรจาปฏิญญาร่วมกันระหว่างจีนกับอังกฤษในอนาคต ของฮ่องกง ก่อนหน้าที่จะเสด็จพระราชดำเนินไปยังประเทศสหรัฐอเมริกาเพื่อตอบโต้การปราบปรามการประท้วงบนจัตุรัสเทียนอันเหมินที่ซึ่งเขาพำนักอยู่ในที่ลี้ภัย


title: สำนักข่าวซินหัว

text: ได้รับมอบอำนาจจากรัฐบาลเขตปกครองพิเศษเพื่อดำเนินการต่อเพื่อเป็นตัวแทนของรัฐบาลกลางหลังปีพ.ศ. 2540 และได้เปลี่ยนชื่อเป็น "สำนักงานประสานงานของรัฐบาลกลางในเขตปกครองพิเศษฮ่องกง" เมื่อวันที่ 18 มกราคม พ.ศ. 2543 โดยดำรงตำแหน่งหัวหน้าสาขา "Jiang Enzhu as" ผู้อำนวยการคนแรก สภาแห่งรัฐได้แต่งตั้ง "เจาศิริ" (高祀仁) เป็นผู้อำนวยการเมื่อเดือนสิงหาคม พ.ศ. 2545 หลังจากที่ได้มีการจัดตั้งสำนักงานประสานงานขึ้นแล้วสำนักข่าวซินหัวอาร์ได้รับการจัดตั้งขึ้นเพื่อเป็นสำนักงานประชาสัมพันธ์โดยสุจริต


title: สำนักข่าวซินหัว

text: ซินหัวเปิดสำนักงานภูมิภาคตะวันออกกลางใน กรุงไคโร ประเทศ อียิปต์ เมื่อปีพ. ศ. 2528 พฤศจิกายน 2548 สำนักข่าวซินหัวเปิดอาคารสำนักงานแห่งใหม่ใกล้กับ แม่น้ำไนล์ ในเขต Maadi ของไคโร


title: สำนักข่าวซินหัว

text: ซินหัวเปิดสำนักงานใน "กรุงเวียงจันทน์" ซึ่งเป็นเมืองหลวงของ ประเทศลาว ในปีพ. ศ. 2553 ซึ่งเป็นสำนักข่าวต่างประเทศเพียงแห่งเดียวที่ได้รับอนุญาตให้ทำงานอย่างถาวรภายในประเทศ


เจ้าชายคาร์ล อันโทนแห่งโฮเอินท์ซ็อลเลิร์น () ประสูติเมื่อวันที่ 1 กันยายน พ.ศ. 2411 เป็นพระโอรสพระองค์สุดท้องใน เจ้าชายเลโอปอลด์ เจ้าชายแห่งโฮเอินท์ซ็อลเลิร์น และ อินฟันตาอันโทนีแห่งโปรตุเกส เป็นพระอนุชาใน สมเด็จพระเจ้าเฟอร์ดินานด์ที่ 1 แห่งโรมาเนีย และเป็นพระนัดดาใน คาร์ล อันโทน เจ้าชายแห่งโฮเอินท์ซ็อลเลิร์น เป็นพระราชนัดดาใน สมเด็จพระราชินีนาถมารีอาที่ 2 แห่งโปรตุเกส ต่อมาก็ได้เสกสมรสกับ เจ้าหญิงโจเซฟิน แคร์โรไลน์แห่งเบลเยียม เมื่อวันที่ 28 พฤษภาคม พ.ศ. 2437 ซึ่งมีศักดิ์เป็นพระญาติในพระองค์ โดยพระชายารับพระราชทานพระอิสริยยศเป็น เจ้าหญิงแห่งโฮเอินท์ซ็อลเลิร์น พระชายา มีพระบุตรดังนี้


title: เจ้าชายคาร์ล อันโทนแห่งโฮเอินท์ซ็อลเลิร์น

text: โดยเมื่อทรงเสกสมรสกแล้ว พระองค์ทรงซื้อปราสาทนาเมดีเป็นที่ประทับ พระองค์เจริญในหน้าที่การงานมาก โดยทรงดำรงตำแหน่งเป็น นายพลแห่งกองกำลังปรัสเซีย ในช่วงสงครามโลกครั้งที่หนึ่ง และได้สิ้นพระขนม์หลังจากที่เสด็จกลับมาประทับในปราสาท เมื่อวันที่ 21 กุมภาพันธ์ พ.ศ. 2462 สิริพระชันษาเพียง 51 ชันษา


title: มาร์ก รัฟฟาโล

text: มาร์ก แอลัน รัฟฟาโล () เกิด 22 พฤศจิกายน ค.ศ. 1967 เป็นนักแสดง ผู้สร้างภาพยนตร์ และนักกิจกรรม ชาวอเมริกัน เขามีผลงานบนจอโทรทัศน์ครั้งแรก 1 ตอนกับรายการ "CBS Summer Playhouse" (1989) จากนั้นรับบทเล็ก ๆ ในภาพยนตร์หลายเรื่อง เขายังเป็นส่วนหนึ่งในนักแสดงดั้งเดิมของ "This Is Our Youth" (1996) ที่ทำให้เขาได้รับการเสนอชื่อเข้าชิงอินดิเพนเดนต์สปิริตอะวอร์ด สาขานักแสดงนำชายยอดเยี่ยม จากนั้นรับบทบาทในภาพยนตร์ "13 Going on 30" (2004), "Eternal Sunshine of the Spotless Mind" (2004)", Zodiac" (2007) และ "What Doesn't Kill You" (2008) ในปี 2010 เขาแสดงในหนังแนวขู่ขวัญทางจิตวิทยาเรื่อง "Shutter Island" และแสดงหนักรักตลกเรื่อง "The Kids Are All Right" จากนั้นเขาได้รับการเสนอชื่อเข้าชิงรางวัลสมาคมนักแสดงภาพยนตร์และโทรทัศน์ รางวัลแบฟตา รางวัลออสการ์ สาขานักแสดงสมทบชายยอดเยี่ยม เขายังได้ร่วมแสดงในภาพยนตร์ลึกลับเรื่อง "Now You See Me" และ "Now You See Me 2" ในบท ดีแลน โรดส์


title: มาร์ก รัฟฟาโล

text: รัฟฟาโลเริ่มมีชื่อเสียงระดับนานาชาติจากการรับบทเป็นตัวละครในมาร์เวลคอมิกส์ ในบทบรูซ แบนเนอร์/ฮัลค์ ในจักรวาลภาพยนตร์มาร์เวล (แทนเอ็ดเวิร์ด นอร์ตัน ที่รับบทในเรื่อง "The Incredible Hulk" ออกในปี 2008) โดยเริ่มต้นจาก "The Avengers" (2012) และต่อมากับ "Iron Man 3" (2013), "" (2015), "" (2017), "" (2018) รวมถึงภาคต่อของเรื่องนี้ (2019)


title: มาร์ก รัฟฟาโล

text: เขาทั้งแสดงและเป็นผู้ร่วมอำนวยการสร้างในภาพยนตร์ทางโทรทัศน์แนวชีวิตเรื่อง "The Normal Heart" ที่ทำให้เขาได้รับการเสนอชื่อเข้าชิงรางวัลเอมมีไพรม์ไทม์ ในสาขาภาพยนตร์โทรทัศน์โดดเด่น และได้รับรางวัลแซกอวอร์ดในสาขานักแสดงยอดเยี่ยมจากภาพยนตร์โทรทัศน์ ในปีเดียวกันนี้ เขารับบท เดฟ ชูลซ์ใน "Foxcatcher" ทำให้เขาได้รับการเสนอชื่ออีกหลายรางวัล อย่าง รางวัลลูกโลกทองคำ และรางวัลออสการ์ สาขานักแสดงสมทบชายยอดเยี่ยม ในปี 2015 เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม ประเภทภาพยนตร์ตลกหรือเพลง จากเรื่อง "Infinitely Polar Bear" และได้รับการเสนอชื่อเข้าชิงรางวัลแบฟตาและออสการ์จากบทบาทในภาพยนตร์ชีวิตเรื่อง "Spotlight"


title: เจ้าชายเฌโรม นโปเลียน

text: เจ้าชายเฌโรม นโปเลียน () ประสูติเมื่อวันที่ 14 มกราคม พ.ศ. 2500 ณ ประเทศฝรั่งเศส เป็นพระโอรสพระองค์เล็กใน หลุยส์ เจ้าชายนโปเลียน และอลิกซ์ เจ้าหญิงนโปเลียน ทรงเป็นพระนัดดาในเจ้าหญิงคลิเมนไทน์แห่งเบลเยียม และเป็นพระราชปนัดดาในสมเด็จพระเจ้าเลออปอลที่ 2 แห่งเบลเยียม พระอนุชาใน ชาลส์ เจ้าชายนโปเลียน พระองค์ทรงมีพระบิดาทูลหัวคือ เจ้าชายซาวีเยแห่งบูร์บง-ปาร์มา พระองค์ทรงอยู่ในลำดับที่ 2 ในการอ้างสิทธิราชบัลลังก์ฝรั่งเศสถัดจากพระภาติยะคือ ฌ็อง-คริสต็อฟ เจ้าชายนโปเลียน


title: เจ้าชายเฌโรม นโปเลียน

text: พระองค์ทรงสมรสกับ ลิเซีย อินโนเซนต์ เมื่อวันที่ 2 กันยายน พ.ศ. 2556 พระชายารับพระราชทานพระอิสริยยศและฐานันดรเป็น เฮอร์อิมพิเรียลไฮนีส เจ้าหญิงลิเซีย นโปเลียน เจ้าหญิงแห่งฝรั่งเศส พระชายา โดยที่ไม่มีพระบุตรร่วมกัน ปัจจุบันทั้งสองประทับในรัฐเจนีวา ประเทศสวิตเซอร์แลนด์ โดยพระองค์ทำงานเป็นบรรณารักษ์มหาวิทยาลัยเจนีวา


title: อลิกซ์ เจ้าหญิงนโปเลียน

text: อลิกซ์ เจ้าหญิงนโปเลียน หรือ อลิกซ์ เจ้าหญิงม่ายแห่งนโปเลียน (นามสกุลเดิม:เดอ ฟอร์เอชตา) () ประสูติเมื่อวันที่ 4 เมษายน พ.ศ. 2469 เป็นธิดาใน เคานต์อัลไบรซ์ เดอ ฟอร์เอชตา และ เจนีวิฟ ฟรีเดต โดยเธอได้เสกสมรสกับ หลุยส์ เจ้าชายนโปเลียน รับพระราชทานพระอิสริยยศที่ เฮอร์อิมพิเรียลไฮนีส อลิกซ์ เจ้าหญิงนโปเลียน เจ้าหญิงแห่งฝรั่งเศส พระชายา มีพระบุตรดังนี้


title: อลิกซ์ เจ้าหญิงนโปเลียน

text: หลุยส์ เจ้าชายนโปเลียน พระสวามีสิ้นพระชนม์ลงเมื่อปี พ.ศ. 2540 ทำให้พระโอรสพระองค์ใหญ่ของพระองค์คือ ชาลส์ เจ้าชายนโปเลียน รับตำแหน่ง เจ้าชายนโปเลียน ในการนี้ พระองค์ได้รับการสถาปนาเป็น เจ้าหญิงม่ายแห่งนโปเลียน และเป็นพระบรมรวงศานุวงศ์ที่มีพระชันษาสูงที่สุดในพระราชวงศ์โบนาปาร์ตในปัจจุบัน


title: พิมพ์ชนก แก้วลุ่มใหญ่

text: พิมพ์ชนก แก้วลุ่มใหญ่ ชื่อเล่น มีน เกิดเมื่อวันที่ 23 พฤศจิกายน พ.ศ. 2534 จบการศึกษาระดับมัธยมศึกษาจากโรงเรียนจุฬาภรณราชวิทยาลัย พิษณุโลก และศึกษาต่อมหาวิทยาลัยเชียงใหม่ต่อมาเริ่มเข้าสู่วงการบันเทิงเมื่อปีพ.ศ. 2553 เริ่มเข้าสมัครเป็นผู้เข้าประกวดเวทีดัชชี่บอยแอนด์เกิร์ล 2010 หลังจากนั้นก็เริ่มเข้าประกวดนิตยสาร Candy จัดการประกวดหนุ่ม-สาว Candy teen talent 2011 by Wuttisak Clinic มาร่วมลุ้นร่วมเชียร์ หนุ่ม-สาวหน้าใส ชิงทุนการศึกษามูลค่ากว่า 100,000 บาท และของรางวัลต่างๆ อีกมากมาย พร้อมโอกาสเข้าสู่วงการบันเทิง ในงาน Candy 6th Anniversary ฉลองครบรอบ 6 ปี ก้าวสู่ปีที่ 7 ของนิตยสาร Candy วันที่ 26-27 มีนาคมนี้ ณ ลานสยามดีสคัฟเวอรี่เริ่มมีผลงานงานละคร Club Friday The Series 9 เมื่อปี 2555 ต่อมามีผลงานละครโทรทัศน์ทางช่อง 3 เรื่อง ดาวเกี้ยวเดือนเธอก็มีผลงานละครกับทางช่อง 7 HD อาทิ สาวน้อยซอยรจนา,เทพธิดาป่าคอนกรีต,ไฟรักเกมร้อนและมีผลงานละครต่อเนื่อง


title: พิมพ์ชนก แก้วลุ่มใหญ่

text: เคยมีผลงานถ่ายแบบนิตยสารปกMaxgazineและมีผลงานถ่ายมิวสิควิดีโอและผลงานละครต่างๆจนได้รู้จัก มีน พิมพ์ชนก แก้วลุ่มใหญ่นักแสดงชาวไทยและนางร้ายช่อง 7 HD


title: กฤตนัย อาสาฬห์ประกิต

text: กฤตนัย อาสาฬห์ประกิต ชื่อเล่น น้ำมนต์ เป็นนักแสดงชายชาวไทย เกิดเมื่อวันที่ 25 กุมภาพันธ์ พ.ศ. 2537 จบการศึกษาระดับอุดมศึกษาที่คณะการสื่อสารมวลชน มหาวิทยาลัยเชียงใหม่


title: มิสเตอร์ยูนิเวอร์แซลแอมบาสซาเดอร์

text: มิสเตอร์ยูนิเวอร์แซลแอมบาสซาเดอร์ () เป็นการประกวดความงามชาย ก่อตั้งขึ้นในปี ค.ศ. 2015 ซึ่งในครั้งแรกจัดขึ้นที่เมืองซูราบายา ประเทศอินโดนีเซีย เมื่อวันที่ 11 พฤศจิกายน ค.ศ. 2015 ผู้ที่ได้ตำแหน่งคนแรกคือ กริสเตียน ดานิเอล ("Christian Daniel") จากปวยร์โตรีโก


title: มิสเตอร์ยูนิเวอร์แซลแอมบาสซาเดอร์

text: ปัจจุบันมิสเตอร์ยูนิเวอร์แซลแอมบาสซาเดอร์คือ เลือง ซา ฮวี ("Lương Gia Huy") จากเวียดนาม


title: สมาคมฟุตบอลเยอรมัน

text: สมาคมฟุตบอลเยอรมัน () หรือ เดเอ็ฟเบ () เป็นสมาคมฟุตบอลในประเทศเยอรมนี ดูแลการแข่งขันฟุตบอลลีก รวมถึงฟุตบอลทีมชาติเยอรมนีและฟุตบอลหญิงทีมชาติเยอรมนี มีสำนักงานตั้งอยู่ที่เมืองแฟรงก์เฟิร์ต ก่อตั้งเมื่อวันที่ 28 มกราคม ค.ศ. 1900 เป็นสมาชิกกลุ่มก่อตั้งของฟีฟ่า


title: แอปเปิลเดลี

text:
หนังสือพิมพ์ "แอ็ปเปิ้ลเดลี่" แบบ "แท็บลอยด์" หรือ
"Apple Daily" เป็น "หนังสือพิมพ์"แบบ "แท็บลอยด์" ที่ก่อตั้งในปีพ. ศ. 2538 โดย Jimmy Lai Chee Ying มีสำนักงานใหญ่อยู่ที่ ฮ่องกง มีสาขาที่ไต้หวัน และประเทศจีน ยังได้รับการเผยแพร่โดย บริษัท Next Digital ตีพิมพ์ในไต้หวันและ สาธารณรัฐประชาชนจีน ภายใต้การร่วมทุนระหว่าง Next Media กับ บริษัท อื่น ๆ ในไต้หวัน


title: แอปเปิลเดลี

text: "แอ็ปเปิ้ลเดลี่" มีแนวโน้มที่จะสนับสนุนให้ค่ายแพน - เกี่ยวกับประชาธิปไตยในบทบรรณาธิการและข้อคิดเห็นต่างๆ อย่างไรก็ตามบทความพวกได้นี้ส่งผลให้เกิดการปะทะกันโดยรัฐบาลจีนซึ่งต่อต้านประชาธิปไตยในฮ่องกง ซึ่งเกี่ยวข้องกับการคว่ำบาตรการโฆษณาการโจมตีการแฮ็กออนไลน์และการฉกชิงหนังสือพิมพ์ของพวกเขา


title: แอปเปิลเดลี

text: อ้างอิงจากเอซีนีลเซ่น (AC Nielsen) ได้รับความนิยมจากหนังสือพิมพ์รายวันของหนังสือพิมพ์รายวันในประเทศฮ่องกงเป็นอย่างมากเนื่องจากได้รับความสนใจจากผู้มีชื่อเสียงในวงการข่าวแนวข่าวร้ายข่าวประชาสัมพันธ์และตำแหน่งทางการเมืองที่ต่อต้านรัฐบาล.


title: แอปเปิลเดลี

text: Apple Daily ก่อตั้งโดย Jimmy Lai Chee Ying เมื่อวันที่ 20 มิถุนายน พ.ศ. 2538 ผู้ก่อตั้ง "จิมมี่ ลาย" ได้ระดมความคิดในชื่อของหนังสือพิมพ์ฉบับนี้ระบุว่า "ถ้าอาดัมและอีฟไม่กินแอปเปิ้ลก็จะไม่มีความผิดหรือความผิดในโลกนี้ซึ่ง ทำข่าวที่ไม่มีคำอธิบาย"


title: แอปเปิลเดลี

text: หนังสือพิมพ์ เป็นที่สนใจต่อผู้อ่านเป็นอย่างมากโดยใช้การพิมพ์สีบนหน้าหนังสือพิมพ์ทั้งหมดและไม่มีการให้โฆษณาครอบคลุมหน้าเว็บทั้งหมด ตั้งแต่นั้นมาก็ดึงดูดผู้อ่านจำนวนมาก มากกว่าหนังสือพิมพ์อื่น ๆ จนมีหนังสื่อพิมพ์ บางสำนักต้องปิดตัวลงเนื่องจากการแข่งขันที่รุนแรงจาก Apple Daily เทคนิคการแข่งขันของแอ็ปเปิ้ลเดลี่ เพื่อให้มีผู้อ่านมากขึ้นโดยใช้การเขียนด้วยภาษากวางตุ้ง ในขณะที่หนังสือพิมพ์ฮ่องกงส่วนใหญ่จะเริ่มใช้เขียนภาษาจีนกลาง และให้ความสำคัญกับการรายงานข่าวอาชญากรรม ข่าว บันเทิง,ข่าว ข่มขืน, ข่าวการพนันและข่าวยาเสพติด และยังเป็นหนังสือพิมพ์ ที่กล้าเปิดเผยเรื่องอื้อฉาวทางการเมืองมากมายรวมถึงอดีตสมาชิกสภานิติบัญญัติ ที่หนังสือพิมพ์ของสำนักอื่นไม่กล้ารายงานความขัดแย้งทางผลประโยชน์ทางการเมือง


title: แอปเปิลเดลี

text: จุดเด่นของหนังสือพิมพ์ แอปเปิ้ลเดลี่ คือกล้าวิจารณ์รัฐบาลกลางของจีนและรัฐบาลโปร - จีนในฮ่องกง ก่อนวันที่ 1 กรกฎาคม พ.ศ. 2546 หนังสือพิมพ์สนับสนุนให้ประชาชนพากันไปที่ถนนและประท้วงต่อต้านรัฐบาล ในวันที่มีการประท้วงเตรียมป้ายและหน้าหนังสือพิมพ์เพื่อประชาชนที่จะดำเนินการและประท้วง การประท้วงในปีพ. ศ. 2546 ได้ดึงดูดประชาชนจำนวน 500,000 คน (การประท้วงที่ใหญ่ที่สุดเป็นอันดับ 3 ในฮ่องกง) ไปที่ฮ่องกงในวันที่ 1 กรกฎาคม.


title: ดะฮูก

text: ดะฮูก (, '; '; "") เป็นเมืองหลวงของเขตผู้ว่าการดะฮูก ในประเทศอิรัก เมืองมีประชากรราว 300,000 คน ประกอบด้วยชาวเคิร์ดและชาวอัสซีเรีย เมืองรายล้อมไปด้วยภูเขาและแม่น้ำไทกรีส ดะฮูกมีอุตสาหกรรมท่องเที่ยวที่กำลังเจริญเติบโต มีประชากรเพิ่มขึ้นอย่างรวดเร็วตั้งแต่คริสต์ทศวรรษ 1990 จากการที่คนชนบทย้ายมาอยู่ในเมือง มีมหาวิทยาลัยดะฮูกที่ก่อตั้งในปี ค.ศ. 1992 มีชื่อเสียงด้านการสอนและการวิจัย


title: ลามีตัน

text: ลามีตัน (Lamitan) เป็นเมืองศูนย์กลางประจำจังหวัดบาซีลัน ประเทศฟิลิปปินส์ ในปี ค.ศ. 2015 มีประชากร 74,782 คน มีอาณาเขตติดต่อกับเทศบาลตูบูรัน, ตีโป-ตีโป, อีซาเบลา และช่องแคบบาซีลัน


title: ลามีตัน

text: ในเดือนกรกฎาคม ค.ศ. 2016 รัฐบาลประจำจังหวัดบาซีลันได้เริ่มการก่อสร้างศาลากลางจังหวัดแห่งใหม่ เนื้อที่ 4,000 เฮกตาร์ ตั้งอยู่ในบารังไกย์ซันตาคลารา


title: ลามีตัน

text: ภูมิประเทศเป็นที่ราบริมชายฝั่งทะเล และมีเนินเขาเตี้ย ๆ ในบางพื้นที่ เขตเมืองอยู่ที่ระดับความสูง 2.5 เมตรเหนือระดับน้ำทะเล


title: ลามีตัน

text: สภาพภูมิอากาศเหมือนกับพื้นที่อื่น ๆ ในจังหวัดบาซีลัน โดยจะมีฝนตกตลอดทั้งปี


title: โบนเกา (จังหวัดตาวี-ตาวี)

text: โบนเกา (Bongao) เป็นเมืองศูนย์กลางของจังหวัดตาวี-ตาวี ประเทศฟิลิปปินส์ โดยในปี ค.ศ. 2015 มีประชากรทั้งหมด 100,527 คน ตัวเมืองมีพื้นที่ครอบคลุมเกาะโบนเกา, เกาะซังกา-ซังกา, เกาะปาบาบัก, และซีกตะวันตกของเกาะตาวี-ตาวี


title: จงหนานไห่

text: จงหนานไห่ (; "ทะเลใต้แห่งภาคกลาง") เป็นชื่ออดีตราชอุทยานในส่วนพระนคร (皇城) ของกรุงปักกิ่ง ประเทศจีน อยู่ใกล้กับพระราชวังต้องห้าม เคยเป็นกองบัญชาการกลางของพรรคสังคมนิยม (共产党) และสภารัฐกิจ (國務院) ของประเทศจีน ปัจจุบันเป็นที่ทำการของเลขาธิการพรรคและนายกรัฐมนตรี


title: ฮอร์เฮ กลาโรส

text: ฮอร์เฮ อาอารอน กลาโรส ฮัวเรซ (; เกิด 8 มกราคม ค.ศ. 1986) เป็นนักฟุตบอลชาวฮอนดูรัส ปัจจุบันเขาเล่นให้กับเรอัลเอสปัญญาและทีมชาติฮอนดูรัส


title: ฮอร์เฮ กลาโรส

text: กลาโรสเป็นส่วนหนึ่งของทีมชาติฮอนดูรัสชุดเยาวชนในการแข่งขันฟุตบอลเยาวชนชิงแชมป์โลก 2005 ที่ประเทศเนเธอร์แลนด์ และโอลิมปิกฤดูร้อน 2008 ที่ปักกิ่ง ประเทศจีน เขาลงเล่นให้กับทีมชาติชุดใหญ่ครั้งแรกในเดือนสิงหาคม ค.ศ. 2006 ซึ่งเป็นนัดกระชับมิตรที่พบกับเวเนซุเอลา เขาได้ลงเล่นในรอบคัดเลือกฟุตบอลโลกอยู่ 3 นัด และได้ลงเล่นในฟุตบอลชิงแชมป์อเมริกากลางในปี 2007 และ 2011 และโกลด์คัพในปี 2007


title: ฮอร์เฮ กลาโรส

text: กลาโรสถูกเรียกตัวติดทีมชาติอีกครั้งในเดือนกันยายน ค.ศ. 2012 การแข่งขันฟุตบอลโลก 2014 รอบคัดเลือก นัดที่พบกับคิวบา ต่อมาเขาทำประตูในการแข่งขันชิงแชมป์อเมริกากลางปี 2013 นัดที่พบกับเอลซัลวาดอร์ ช่วยให้ฮอนดูรัสผ่านเข้าสู่รอบแพ้คัดออกได้สำเร็จ นอกจากนี้ยังช่วยให้ฮอนดูรัสผ่านเข้ารอบสุดท้ายของฟุตบอลโลก 2014 โดยจะอยู่กลุ่มเดียวกันกับฝรั่งเศส, เอกวาดอร์ และสวิตเซอร์แลนด์ กลาโรสลงเล่นในฐานะตัวสำรองนัดที่แพ้ฝรั่งเศส 3-0 และได้ลงเล่นตัวจริงในนัดที่แพ้เอกวาดอร์ 2-1


title: สภารัฐกิจสาธารณรัฐประชาชนจีน

text: สภารัฐกิจ (; ) หรือชื่อเต็มว่า สภารัฐกิจสาธารณรัฐประชาชนจีน (; ) บางทีเรียก รัฐบาลกลางของประชาชน (; ) เป็นหน่วยงานหลักทางปกครองของสาธารณรัฐประชาชนจีน มีประธาน คือ นายกรัฐมนตรี และมีกรรมการ คือ ข้าราชการระดับรัฐมนตรี ปัจจุบัน ประกอบด้วยสมาชิก 35 คน คือ นายกรัฐมนตรี, รองนายกรัฐมนตรีฝ่ายบริหารคนหนึ่ง, รองนายกรัฐมนตรีฝ่ายอื่นอีกสามคน, กรรมการอื่นอีกห้าคน (สองคนเป็นรัฐมนตรี), รัฐมนตรีอื่นอีก 25 คน, และหัวหน้าหน่วยงานหลักอื่น ๆ ในการเมืองจีน รัฐบาลกลางของประชาชนเป็นหนึ่งในอำนาจสามฝ่ายที่คาบเกี่ยวกัน อีกสองฝ่าย คือ พรรคสังคมนิยม (共产党) และกองทัพปลดปล่อยประชาชน (人民解放军) รัฐบาลกลางของประชาชนมีหน้าที่ควบคุมรัฐบาลท้องถิ่นในมณฑลต่าง ๆ โดยตรง และในทางปฏิบัติแล้วมีสมาชิกภาพชั้นสูงในพรรคสังคมนิยม


title: กิตติพงศ์ ภูแถวเชือก

text: กิตติพงศ์ ภูแถวเชือก (เกิด 26 กันยายน พ.ศ. 2532) เป็นผู้รักษาประตูฟุตบอลชาวไทย ปัจจุบันเขาเล่นให้กับทรูแบงค็อก ยูไนเต็ดในไทยลีก


title: รายการสัญลักษณ์ทางคณิตศาสตร์

text: รายการต่อไปนี้เป็นตารางซึ่งแสดงสัญลักษณ์ทางคณิตศาสตร์ โดยสัญลักษณ์ดังกล่าวตัวแทนของความหมายต่างๆ โดยเมื่อเวลาผ่านไป สัญลักษณ์และความหมายของสัญลักษณ์จะเพิ่มขึ้นเรื่อยๆ อาทิ "≡"อาจจะแทนความหมายว่า "สอดคล้อง" หรือ "เป็นนิยามของ" ก็ได้ อย่างไรก็ตาม ในคณิตศาสตร์ในเชิงตัวเลข บางกรณี ความเท่าเทียม อาจแทนที่ด้วย"≡"แทน"=" หรือเป็นตัวแทนถึงความเท่าเทียมของ well-formed formulas (WFF's) เพื่อแทนความหมายนั้นๆ


title: รายการสัญลักษณ์ทางคณิตศาสตร์

text: รายการนี้ได้รับการจัดระเบียบตาม "ความสัมพันธ์"


title: รายการสัญลักษณ์ทางคณิตศาสตร์

text: วิกิตำรามีเอกสารสำหรับการใช้สัญลักษณ์ในแบบ LaTex และยังครอบคลุมถึงการอธิบายเรื่องสัญลักษณ์ LaTex สัญลักษณ์อาจจะถูกเพิ่มเข้าผ่านทางทางเลือกอื่น อย่างเช่นการตั้งค่าเอกสารขึ้นมาเพื่อสนับสนุนยูนิโค้ด


title: รายการสัญลักษณ์ทางคณิตศาสตร์

text:
อนึ่ง การคัดลอกและการวางใช้แป้นพิมพ์คำสั่ง codice_1 ) หรืออาจะเรียกว่า "เครื่องหมายเสริมสัทอักษร"
หากเป็นในภาษาพวกเปอร์เซียหรืออราบิก สัญลักษณ์ส่วนใหญ่จะเขียนกลับซ้าย-ขวา เพื่อให้เขียนและอ่านได้สะดวกยิ่งขึ้น


title: รายการสัญลักษณ์ทางคณิตศาสตร์

text: ค่าคงตัวทางคณิตศาสตร์


title: พิฆเนศ มหาเทพไอยรา

text: พิฆเนศ มหาเทพไอยรา ( ) หรือ พระพิฆเนศ มหาเทพไอยรา (ชื่อไทยก่อนออกอากาศ) เป็นละครโทรทัศน์ที่ถ่ายทำเมื่อปี ค.ศ. 2017 กล่าวถึงพระประวัติของ พระพิฆเนศ นำแสดงโดย อูแซร์ บาซาร์ รับบท พระพิฆเนศ (วัยเด็ก), นิชการ์ต ดิสิต รับบท พระพิฆเนศ (วัยหนุ่ม) ออกอากาศทางช่อง 8 ละครเรื่องนี้ออกอากาศทุกวันจันทร์ - พฤหัสบดี เวลา 18.50 น - 20.30 น. และวันศุกร์ เวลา 18.30 น - 20.15 น. โดยออกอากาศต่อจากละครเรื่อง หนุมาน สงครามมหาเทพ


title: พิฆเนศ มหาเทพไอยรา

text: เรื่องราวของเด็กคนหนึ่งที่กำเนิดขึ้นมาแล้ว ถูกพระศิวะสังหารด้วยโทสะตั้งแต่การพบกันครั้งแรก เกิดใหม่ด้วยรูปลักษณ์ที่สร้างความเจ็บปวดให้แม้กระทั่งพระแม่ปารวตี เรื่องราวของเทพผู้ที่ไม่ได้รับความเคารพจากมวลหมู่เทพในตอนแรกจนกลายมาเป็นปฐเมศ หรือเทพองค์แรกที่ได้รับการเคารพก่อนมวลหมู่เทพอื่นๆ ตำนานเกี่ยวกับพระพิฆเนศ กับที่มาของการเป็นเทพองค์แรกที่ได้รับการบูชาก่อนเทพองค์อื่น เพราะความดีงาม และสติปัญญา รวมทั้งความรักและเคารพในบิดาและพระมารดา


title: อากางก์ษา ปุรี

text: อากางก์ษา ปุรี ( เกิดวันที่ 26 สิงหาคม ค.ศ. 1988) เป็นนักแสดงชาวอินเดีย มีชื่อเสียงโด่งดังจากบทบาท พระแม่ปารวตี/ พระแม่อธิศักติ จากซีรีส์เรื่อง พิฆเนศ มหาเทพไอยรา


title: โยฮัน นีสเกนส์

text: โยฮันเนส ยาโคบัส "โยฮัน" นีสเก้นส์ (; เกิด 15 กันยายน 1951) อดีตผู้จัดการทีมและอดีตกองกลางชาวดัตช์ในฐานะนักฟุตบอลเขาเป็นสมาชิกคนสำคัญของ ฟุตบอลทีมชาติเนเธอร์แลนด์ ชุดรองแชมป์ ฟุตบอลโลก 1974 และ ฟุตบอลโลก 1978 รวมถึงอันดับ 3 ฟุตบอลชิงแชมป์แห่งชาติยุโรป 1976 และถูกยกย่องให้เป็นหนึ่งในกองกลางที่ดีที่สุดตลอดกาลของดัตช์ใน ค.ศ. 2004 นีสเก้นส์ถูกเสนอชื่อให้เป็น 1 ใน 125 ผู้เล่นที่ยอดเยี่ยมที่สุดตลอดกาล ของ ฟีฟ่า และใน ค.ศ. 2017 นิตยสาร "โฟร์โฟร์ทู" จัดให้นีสเก้นส์อยู่ในรายชื่อ 100 นักฟุตบอลที่ยอดเยี่ยมที่สุดตลอดกาลโดยจัดให้อยู่ในลำดับที่ 64


title: โยฮัน นีสเกนส์

text: หลังจากที่เขาแขวนสตั๊ดเมื่อ ค.ศ. 1991 นีสเก้นส์เป็นผู้ช่วยผู้ฝึกสอนให้กับ แฟรงค์ ไรจ์การ์ด ที่ บาร์เซโลนา แต่ถูกปลดพร้อมกับไรจ์การ์ดเมื่อจบฤดูกาล 2007–08 ในเวลาต่อมาเขาเป็นหัวหน้าผู้ฝึกสอนให้กับ "ฟุตบอลทีมชาติเนเธอร์แลนด์ ชุด บี" จนถึง มิถุนายน ค.ศ. 2009 เวลาผ่านไปเขาได้รับแต่งตั้งให้เป็นผู้ช่วยผู้ฝึกสอนให้กับไรจ์การ์ดอีกครั้งที่สโมสรกาลาตาซาราย


title: โยฮัน นีสเกนส์

text: นีสเก้นส์เริ่มต้นอาชีพกับสโมสรฟุตบอลในบ้านเกิดใน ค.ศ. 1968 ก่อนถูกจับตามองโดย ไรนุส มิเชลส์ ผู้จัดการทีม อายักซ์ ในขณะนั้นและเซ็นสัญญากับอายักซ์ใน ค.ศ. 1970 นักเตะดาวรุ่งผู้นี้ลงเล่นในตำแหน่งแบ๊กขวาให้กับ อายักซ์ ในนัดชิงชนะเลิศ ยูโรเปียนคัพ นัดที่เอาชนะ ปานาซีไนโกส เมื่อ ค.ศ. 1971 ระหว่างฤดูกาล 1971–72 นีสเก้นส์ถูกขยับขึ้นมาเป็นมิดฟิลด์ตัวกลางเพื่อสนับสนุน โยฮัน ไกรฟฟ์ เขาพลิกแพลงให้เข้ากับตำแหน่งใหม่เพราะเขาเป็นคนที่วิ่งไม่เคยเหนื่อยนอกจากนี้ยังมีทักษะรวมถึงเทคนิคที่ยอดเยี่ยมและจบสกอร์ได้อย่างเฉียบขาดอายักซ์ประสบความสำเร็จด้วยการคว้าแชมป์ยูโรเปียนคัพได้ถึง 3 สมัยติดต่อกันระหว่าง ค.ศ. 1971 ถึง 1973 และนีสเก้นส์ได้ย้ายไปร่วมทีมบาร์เซโลนาเมื่อ ค.ศ. 1974 โดยไปร่วมกับ ไกรฟฟ์ และ มิเชลส์ ทำให้เขาได้ฉายาว่า "โยฮันคนที่ 2"


title: โยฮัน นีสเกนส์

text: ตลอดเวลาที่นีสเก้นส์อยู่กับบาร์เซโลนาถือว่าไม่ประสบความสำเร็จสักเท่าไหร่ (แชมป์ลีก 1 สมัยใน ค.ศ. 1978 และ ยูโรเปียนคัพวินเนอร์สคัพ ค.ศ. 1979) แต่เขาได้รับความนิยมจากแฟนบอลกระทั่ง ค.ศ. 1979 นีสเก้นส์ได้ย้ายไปร่วมทีม "นิวยอร์คคอสมอส" เป็นเวลา 5 ปีกระทั่งหมดสัญญาเมื่อเดือนตุลาคม ค.ศ. 1984 จากนั้นจึงได้ย้ายไปเล่นให้กับอีกหลายสโมสรก่อนจะประกาศแขวนสตั๊ดกับสโมสรในลีกสวิตเซอร์แลนด์เมื่อ ค.ศ. 1991 ขณะอายุได้ 40 ปี


title: 7 Days เรารักกัน จันทร์-อาทิตย์

text: เรารักกัน จันทร์-อาทิตย์ ชื่อภาษาอังกฤษ (7 Days) เป็นภาพยนตร์ไทยแนว โรแมนติก,รักอบอุ่น สร้างโดย Tech Thailand กำกับโดย ปัญจพงศ์ คงคาน้อย นำแสดงโดย นิษฐา จิรยั่งยืน,กันต์ กันตถาวร,อนันดา เอเวอริ่งแฮม,ตรัย ภูมิรัตน,หม่อมหลวงขวัญทิพย์ เทวกุล,และ พงศ์พิชญ์ ปรีชาบริสุทธิ์กุล, ฑิฆัมพร ฤทธิ์ธาอภินันท์ กำหนดออกฉายในวันที่ 19 กรกฎาคม พ.ศ. 2561


title: ปรีติกา เจาหาน

text: ปรีติกา เจาหาน (; ; เกิดวันที่ 19 มีนาคม ค.ศ. 1991) เป็นนักแสดงชาวอินเดีย มีชื่อเสียงโด่งดังจากบทบาท ซาจี เทพแห่งความหึงหวง จากละครชุด หนุมาน สงครามมหาเทพ และบทพระแม่สุรัสวดี จากละครชุด พิฆเนศ มหาเทพไอยรา


title: ซินล่างคอร์ป

text:
Sina (จีน: 新浪 ; yin: XīnLàng ) หรือ "บริษัทซินล่าง คอร์ป (Sina Corp):
เป็น บริษัทยักษ์ใหญ่ "ด้านเทคโนโลยีของจีน" Sina ดำเนินธุรกิจหลัก 4 สายคือ Sina Weibo , Sina Mobile, Sina Online และ Sinanet Sina มีผู้ใช้ที่ลงทะเบียนแล้วกว่า 100 ล้านรายทั่วโลก Sina ได้รับการยอมรับจาก Southern Weekend ว่าเป็น "China's Media of the Year" ในปี 2546
Sina เป็นเจ้าของ Sina Weibo ซึ่งเป็น เครือข่ายสังคมออนไลน์แบบ microblog Twitter ซึ่งมีตลาด microblogging 56.5 เปอร์เซ็นต์ของผู้ใช้ที่ใช้งานอยู่และ 86.6 เปอร์เซ็นต์ตามเวลาในการเรียกดูคู่แข่งจีนเช่น Tencent และ Baidu บริการเครือข่ายทางสังคมมีผู้ใช้มากกว่า 500 ล้านคน และมีผู้โพสต์ข้อความนับล้านรายต่อวันและเพิ่มผู้ใช้ใหม่ 20 ล้านรายต่อเดือน ขณะนี้มีผู้ใช้ 100 รายที่มีผู้ติดตามที่ไม่ซ้ำกันกว่า 180 ล้านคน.


title: ซินล่างคอร์ป

text: ในเดือนมีนาคม 2542 บริษัท Stone Rich Sight Information Technology Ltd (四通利方信息技術有限公司, SRS) ก่อตั้งขึ้นโดยอดีตประธานเจ้าหน้าที่บริหารของ Sina และประธานวัง Zhidong ( 王志東 ; WángZhìdōng ) รวมกับ Sinanet (華渊資訊公司) บริษัท เว็บไซต์ของซันนีเวล แคลิฟอร์เนีย การรวบรวมกิจการของสองเว็บไซต์ภาษาจีนที่ใหญ่ที่สุดที่เกิดขึ้นในภายหลัง Sina ตั้งแต่นั้นมาการให้บริการได้รับการขยายข้าม ประเทศ และ อเมริกาเหนือ ก่อนที่จะขยายไปยัง ฮ่องกง ในเดือนกรกฎาคมปี 2542.


title: ซินล่างคอร์ป

text: Sina ยังครองบทบาทสำคัญของ SOHU เป็นครั้งแรกในปีพ.ศ. 2542 โดยรายงานข่าวสารอย่างรวดเร็วต่อเนื่องและครบถ้วนเกี่ยวกับการ ทิ้งระเบิดของนาโต้ในสถานทูตจีนในกรุงเบลเกรด ในปี 2542 ตามการสำรวจของ CNNIC ดำเนินการ 2 เดือนหลังจากเหตุการณ์


title: ซินล่างคอร์ป

text: Sina เป็นแห่งแรกที่ได้รับการอนุมัติให้เข้าจดทะเบียนในตลาด Nasdaq National เมื่อวันที่ 13 เมษายน พ.ศ. 2543 ตามมาด้วย Netease และ Sohu ซึ่งเป็น บริษัท ที่ทำธุรกิจบนเว็บอีกสองแห่งในประเทศจีนในเดือนมิถุนายนและกรกฎาคมตามลำดับ ประสบความสำเร็จในการระดมทุน 68 ล้านเหรียญสหรัฐก่อนที่ Nasdaq จะพุ่งขึ้นในเดือนพฤษภาคมปี 2000 ในเดือนกรกฎาคมปีพ.ศ. 2543 Sina เป็นเว็บไซต์อย่างเป็นทางการสำหรับการรายงานข่าวออนไลน์ของ โอลิมปิกฤดูร้อนปีพ.ศ. 2543 ที่ ซิดนีย์ตามที่รัฐบาลและคณะกรรมการโอลิมปิกของจีนได้รับเลือก


title: ซินล่างคอร์ป

text: เจ้าหน้าที่คีย์:-


title: ซินล่างคอร์ป

text: Mr. Charles Chao : ประธานเจ้าหน้าที่บริหารและกรรมการผู้จัดการใหญ่ เขาได้รับปริญญาโทสาขาบัญชีมืออาชีพจาก มหาวิทยาลัยเท็กซัส ในเมืองออสติน รัฐเท็กซัส และจบปริญญาโทสาขาวารสารศาสตร์จาก University of Oklahoma


title: ซินล่างคอร์ป

text: นายเฮอร์แมนยู: รักษาการ หัวหน้าฝ่ายการเงิน นายยูมีปริญญาโทสาขาบัญชีจาก มหาวิทยาลัยเซาเทิร์นแคลิฟอร์เนีย และปริญญาตรีสาขา เศรษฐศาสตร์ เกียรตินิยมจาก มหาวิทยาลัยแห่งแคลิฟอร์เนีย


title: ซินล่างคอร์ป

text: Mr. Hurst Lin: ประธานเจ้าหน้าที่ฝ่ายปฏิบัติการ เขาได้รับปริญญาโทด้านการบริหารธุรกิจจาก มหาวิทยาลัยสแตนฟอร์ด และจบการ ศึกษาระดับปริญญาตรีสาขา วิศวกรรมอิเล็กทรอนิกส์ จาก วิทยาลัยดาร์ทเมาท์


title: ซินล่างคอร์ป

text: นาย LC Chang: รองกรรมการผู้จัดการและหัวหน้าเจ้าหน้าที่การตลาด เขาได้รับ ปริญญาโทบริหารธุรกิจ จาก National Taiwan University


title: ซินล่างคอร์ป

text: Sina ร่วมมือกับ บริษัท เว็บอื่น ๆ เช่น People , Nanfang Daily , Lifeweek และ Xinhuanet เป็นต้นนอกเหนือจากพันธมิตรด้านสื่อแล้วลูกค้าของ บริษัท ได้แก่ Microsoft , Dell , IBM , Motorola และ Kodak เมื่อเร็ว ๆ นี้ Sina เริ่มพัฒนาธุรกิจในด้านอินเทอร์เน็ตไร้สายในขณะเดียวกันได้ร่วมมือกับ China Mobile, China Telecom , Ericsson


title: ซินล่างคอร์ป

text: เมื่อวันที่ 13 มกราคม 2547 โซน่าและ Yahoo ได้เริ่มให้บริการประมูลออนไลน์ในประเทศจีน ในการตอบสนองต่อนี้ EachNet (จีน: "易趣網") ซึ่งร่วมมือกับ อีเบย์ ลดค่าลงทะเบียนในช่วงต้นเดือนกุมภาพันธ์ 2547 เพื่อรักษาส่วนแบ่งการตลาด


title: ซินล่างคอร์ป

text: Sina ยังให้การสนับสนุนงานประชุม ChinICT ประจำปีที่จัดขึ้นที่ Tsinghua Science Park


title: ซินล่างคอร์ป

text: เมื่อเร็ว ๆ นี้ Sina ได้เริ่มร่วมมือกับ Qihoo 360 ในเรื่องความปลอดภัยของอินเทอร์เน็ต ด้วยความร่วมมือนี้ Qihoo 360 ตั้งใจที่จะให้การสนับสนุนด้านเทคนิคของ Sina Weibo เพื่อปกป้อง Weibo จากแฮกเกอร์และไวรัส เมื่อวันที่ 24 เมษายน 2555 แถลงการณ์อย่างเป็นทางการยังไม่ได้มีการประกาศความร่วมมือ


title: ซินล่างคอร์ป

text:
หลายบริการ:-
Sina ให้บริการอินเทอร์เน็ตแก่ชาวจีนทั่วโลก ในเว็บไซต์ที่มีการแปลทุกภาษามีช่องทางที่รวมกันมากกว่า 30 ช่องรวมถึงข่าว กีฬา ข้อมูลเทคโนโลยี การเงิน บริการ โฆษณา บันเทิงแฟชั่นและการเดินทาง


title: ซินล่างคอร์ป

text: Sina เป็นผู้ให้บริการหลายบริการหลัก ได้แก่ SMS, Mail, Search, Games, Match,Entertainment, Sina Sports , Sina Blog และ Sina Microblogging บล็อก Sina (中文: 新浪博客) เป็นบริการ บล็อก ของ Sina ซึ่งมีบล็อกของดาราดังเช่นบล็อกที่เป็นที่นิยมมากที่สุดในโลกซึ่งเป็นหนึ่งใน Xu Jinglei Sina Weibo เทียบเท่ากับ Tencent Weibo คนดังหลายคนจากจีนแผ่นดินใหญ่ไต้หวันและฮ่องกงก็ใช้ Microblog ของ Sina เพื่อเป็นเวทีในการติดต่อกับแฟน ๆ และผู้สนับสนุนของพวกเขา ผู้ใช้ที่มีชื่อเสียงบางคนใน Microblog ของ Sina ได้แก่ เจ้าภาพ Dee Shu และ Kevin Tsai ชาวไต้หวันซึ่งมีผู้ติดตามมากกว่าสิบล้านคนในแต่ละบล็อกของตน


title: ซินล่างคอร์ป

text: ความท้าทายใหญ่สำหรับ Sina คือสร้างรายได้จาก Weibo ขนาดใหญ่ Sina ได้ดำเนินการหลายขั้นตอนในทิศทางดังกล่าวและมีรายงานว่ากำลังพัฒนาคุณลักษณะ "จ่ายต่อล่วงหน้า" คุณลักษณะนี้จะทำให้ผู้ใช้สามารถชำระเงินได้โดยมีข้อความที่ส่งต่อโดยบัญชีที่มีจำนวนมาก Sina วางแผนที่จะเก็บรายได้ 20% จากค่าธรรมเนียม "จ่ายล่วงหน้า"


title: อาลีซง แบเกร์

text: อาลีสซง รังเซส เบ็คเกอร์" (; เกิดวันที่ 2 ตุลาคม ค.ศ. 1992) หรือที่รู้จักกันในชื่อ อาลีสซง"' เป็นนักฟุตบอลอาชีพชาวบราซิล ปัจจุบันเล่นในตำแหน่งผู้รักษาประตูให้กับสโมสรฟุตบอลลิเวอร์พูลและทีมชาติบราซิล


title: อาลีซง แบเกร์

text: อาลีสซงเริ่มอาชีพนักฟุตบอลที่สโมสรอิงเตร์นาซียอนัล เขาลงเล่นเกินกว่า 100 นัด และเป็นผู้ชนะเลิศกังเปโอนาตูกาอูชู (การแข่งขันระหว่างสโมสรในรัฐรีอูกรันดีดูซูล) ในทุกฤดูกาลที่เขาอยู่กับสโมสร ใน ค.ศ. 2016 เขาย้ายไปยังสโมสรโรมาด้วยค่าตัว 7.5 ล้านยูโร ในช่วงแรกเขาเป็นผู้เล่นสำรองให้กับวอยแชค ชแชนสนือ เป็นส่วนใหญ่ และได้เป็นผู้รักษาประตูหลักหลังจากชแชนสนือย้ายออกไป ในเดือนกรกฎาคม ค.ศ. 2018 อาลีซงเซ็นสัญญาเล่นให้กับสโมสรลิเวอร์พูลด้วยค่าตัว 66.8 ล้านปอนด์ ซึ่งถือเป็นสถิติโลกสำหรับผู้เล่นในตำแหน่งผู้รักษาประตู


title: อาลีซง แบเกร์

text: อาลีสซงเคยเป็นผู้เล่นทีมชาติบราซิลในระดับเยาวชนหลายระดับ ก่อนจะเปิดตัวในฐานะผู้เล่นทีมชาติชุดใหญ่เมื่อ ค.ศ. 2015 หลังจากนั้นก็ได้เป็นตัวแทนประเทศในการแข่งขันโคปาอเมริกา เซนเตนาริโอ เมื่อ ค.ศ. 2016


title: อาลีซง แบเกร์

text: ในวันที่ 19 กรกฎาคม ค.ศ. 2018 ลิเวอร์พูลประกาศคว้าตัวอาลีสซงจากโรมา ด้วยค่าตัว 66.8 ล้านปอนด์ ซึ่งกลายเป็นสถิติค่าตัวแพงที่สุดในตำแหน่งผู้รักษาประตูสวมเบอร์13 ต่อมา ในวันที่ 12 สิงหาคม ค.ศ. 2018 อาลีซงได้ลงเล่นให้กับ ลิเวอร์พูล นัดแรกเป็นทางการในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 4-0 ต่อมา อาลีซงก็ช่วยให้ลิเวอร์พูลไม่เสียประตูอีก 2 นัดกับคริสตัลพาเลซและไบรตันแอนด์โฮฟอัลเบียน ทำให้อาลีซงเป็นผู้รักษาประตูคนที่ 4 ของลิเวอร์พูลที่สร้างสถิติเก็บคลีนชีตตลอด 3 เกมแรกที่ลงสนาม ต่อมา ในวันที่ 1 กันยายน ค.ศ. 2018 อาลีสซงก็เสียประตูแรกในพรีเมียร์ลีกจากความผิดพลาดของเขาเอง ในนัดที่ลิเวอร์พูลเอาชนะเลสเตอร์ซิตีที่คิงเพาเวอร์สเตเดียม 2-1


title: อาลีซง แบเกร์

text: ในเดือนพฤษภาคม ค.ศ. 2018 ทีมชาติบราซิลเรียกตัวอาลีสซงติดรายชื่อชุดลุยศึกฟุตบอลโลก 2018 ที่รัสเซีย โดยบราซิลได้อยู่กลุ่มอีร่วมกับสวิตเซอร์แลนด์, คอสตาริกา และเซอร์เบีย อาลีซงได้ลงสนามเป็นตัวจริงในฐานะมือ 1 สุดท้าย บราซิลผ่านเข้ารอบ 16 ทีมสุดท้าย คว้าอันดับ 1 ของกลุ่มอี ชนะ 2 เสมอ 1 ต่อมาในวันที่ 6 กรกฎาคม ค.ศ. 2018 ฟุตบอลโลก 2018 รอบ 8 ทีมสุดท้าย บราซิลพ่ายแพ้เบลเยียม 1-2 ทำให้บราซิลต้องจบเส้นทางฟุตบอลโลกที่รัสเซียเพียงเท่านี้


title: สตรองรีพับลิกทรานสิตซิสเตม

text: สตรองรีพับลิกทรานสิตซิสเตม () เป็นระบบขนส่งที่รวบรวมโครงข่ายการขนส่งสาธารณะในเมโทรมะนิลา ประเทศฟิลิปปินส์ แผนงานนี้ถูกจัดตั้งโดยอดีตประธานาธิบดี กลอเรีย มาคาปากัล-อาร์โรโย เมื่อวันที่ 14 มิถุนายน ค.ศ. 2003 เพื่อให้บริการระบบขนส่งมวลชนที่น่าเชื่อถือ ไร้รอยต่อ และเป็นกลุ่มเดียวกัน ซึ่งสอดคล้องกับมาตรฐานนานาชาติ


title: สตรองรีพับลิกทรานสิตซิสเตม

text: ระบบขนส่งนี้ครอบคลุมการให้บริการไลต์เรล (LRT-1 และ LRT-2), เมโทร (MRT-3) และรถไฟชานเมืองของการรถไฟแห่งชาติฟิลิปปินส์


title: มาเทอุส อัลวีส

text: มาเทอุส ลีอังดรู อัลวีส (เกิด 19 พฤษภาคม ค.ศ. 1993) เป็นนักฟุตบอลอาชีพชาวบราซิล ปัจจุบันเขาเล่นให้กับพีที ประจวบในไทยลีก ตำแหน่งกองกลางตัวรุก


title: มาเทอุส อัลวีส

text: มาเทอุสลงเล่นไทยลีกนัดแรกให้กับชลบุรี ซึ่งเป็นนัดที่เปิดบ้านพบกับสุพรรณบุรี ต่อมาเขาทำแฮตทริกแรกให้กับสโมสรในนัดที่ชลบุรีเปิดบ้านเอาชนะเอสซีจี เมืองทอง ยูไนเต็ด 5-1 ในการแข่งขันโตโยต้า ลีกคัพ เมื่อวันที่ 11 กรกฎาคม ค.ศ. 2018


title: ลูกัส ตอร์เรย์รา

text: ลูกัส เซบัสเตียน ตอร์เรย์รา ดิ ปัสกัว (; เกิดวันที่ 11 กุมภาพันธ์ ค.ศ. 1996) เป็นนักฟุตบอลชาวอุรุกวัย ปัจจุบันเล่นในตำแหน่งกองกลางตัวรับให้กับสโมสรอาร์เซนอลในพรีเมียร์ลีกและทีมชาติอุรุกวัย


title: เซสทอส

text: เซสทอส (, ) หรือ เซสทัส (Sestus) เป็นนครกรีกโบราณที่ตั้งอยู่บนคาบสมุทรกัลลิโพลี อยู่ตรงข้ามเมืองอะไบดอส บริเวณช่องแคบเฮลเลสปอนต์ (ช่องแคบดาร์ดะเนลส์ในปัจจุบัน) เซสทอสก่อตั้งโดยชาวเมืองเลสบอส ปัจจุบันซากเมืองนี้อยู่ใกล้กับเมืองอีเซียบัต ประเทศตุรกี


title: เซสทอส

text: ในช่วงที่ตกอยู่ใต้การปกครองของจักรวรรดิอะคีเมนิด เซสทอสและบิแซนเทียมเป็นสองเมืองท่าที่สำคัญของจักรวรรดิ ในปี 480 ก่อนคริสต์ศักราช กองทัพของจักรพรรดิเซิร์กซีสมหาราชใช้จุดนี้ข้ามช่องแคบเฮลเลสปอนต์ด้วยสะพานลอยน้ำเพื่อไปทำสงครามกับนครรัฐกรีซ เช่นเดียวกับกองทัพพระเจ้าอเล็กซานเดอร์มหาราชที่ใช้จุดนี้ข้ามช่องแคบด้วยเรือในปี 334 ก่อนคริสต์ศักราช


title: เซสทอส

text: ในปี ค.ศ. 1810 ลอร์ดไบรอน กวีชาวอังกฤษ ว่ายน้ำจากเมืองเซสทอสไปยังเมืองอะไบดอสด้วยเวลา 1 ชั่วโมง 10 นาที เพื่อทำตามตำนานฮีโรและลีอันเดอร์และเขียนเป็นบทกวีหลังจากนั้น ต่อมามีการจัดว่ายน้ำข้ามช่องแคบเฮลเลสปอนต์เป็นประจำทุกปีเพื่อระลึกถึงเหตุการณ์นี้


title: นาบีล เฟกีร์

text: นาบีล เฟกีร์ (; เกิดวันที่ 18 กรกฎาคม ค.ศ. 1993) เป็นนักฟุตบอลอาชีพชาวฝรั่งเศสซึ่งปัจจุบันเล่นในตำแหน่งกองกลางตัวรุกหรือกองหน้าให้กับสโมสรออแล็งปิกลียอแน (ลียง) และทีมชาติฝรั่งเศส


title: นาบีล เฟกีร์

text: เฟกีร์เป็นผลผลิตจากสถาบันฟุตบอลของลียง เขาเลื่อนขึ้นมาเล่นในทีมชุดใหญ่เมื่อเดือนกรกฎาคม ค.ศ. 2013 โดยได้เป็นผู้เล่นตัวจริงในฤดูกาลที่ 2 ของเขา และได้รับเลือกให้เป็นนักฟุตบอลดาวรุ่งแห่งปีของลีกเอิงในฤดูกาลนั้นด้วย จากนั้นเขาลงเล่นให้กับลียงมากกว่า 150 นัด และได้รับตำแหน่งกัปตันใน ค.ศ. 2017


title: นาบีล เฟกีร์

text: เฟกีร์เปิดตัวในฐานะผู้เล่นทีมชาติฝรั่งเศสในเดือนมีนาคม ค.ศ. 2015 และผ่านการคัดเลือกเข้าทีมชาติที่เป็นผู้ชนะเลิศฟุตบอลโลก 2018


title: ปู่จ๋าน ลองไมค์

text: พิษณุ บุญยืน (ชื่อเล่น : เปรม) หรือที่รู้จักกันในชื่อ ปู่จ๋าน ลองไมค์ (PMC : Phujhan Microphone Checker) เป็นนักร้องแนวแร็ปสไตล์กวีมาจากจังหวัดเชียงราย มีชื่อเสียงมาจากเพลง ตราบธุลีดิน, นางฟ้าจำแลง, แลรักนิรันดร์กาล, สะพานไม้ไผ่ เป็นต้น


title: ปู่จ๋าน ลองไมค์

text: ที่มาของชื่อปู่จ๋าน ลองไมค์นั้น เป็นการผสมผสานระหว่างคำว่า ปู่จ๋าน ที่เป็นภาษาถิ่นทางภาคเหนือที่ใช้เรียกมัคนายกประจำวัด (ผู้ที่คอยประกาศขั้นตอนในการทำกิจกรรมต่างๆ ภายในวัด) ส่วนคำว่า  ลองไมค์  มาจากมัคนายกก่อนที่จะพูดมักจะชอบลองไมค์


title: ปู่จ๋าน ลองไมค์

text: พิษณุ บุญยืน เกิดวันที่ 9 พฤศจิกายน พ.ศ 2531 ที่กิ่งอำเภอดอยหลวง (ปัจจุบันเป็นอำเภอดอยหลวง) จังหวัดเชียงราย


title: ปู่จ๋าน ลองไมค์

text: ในวัยเด็กเขาใช้ชีวิตแบบคนบ้านนอกทั่วไป คือ เรียนหนังสือ แล้วกลับมาช่วยพ่อแม่ทำงานบ้านทุกอย่าง จนจบมัธยมศึกษาตอนต้น ได้เข้าเรียนระดับ ปวช. ที่วิทยาลัยเทคนิคเชียงราย จึงเรียนสายช่างอิเล็กทรอนิกส์ แต่เมื่อเรียนถึงปี 3 เขาตัดสินใจลาออกจากสถาบันเพราะเกเร ซึ่งทำให้เขาต้องหางานทำ ด้วยการเรียน กศน. จากนั้นก็เรียนที่ศูนย์พัฒนาฝีมือแรงงานจังหวัดเชียงราย แล้วทำงานไปด้วย ต่อมาเขาสามารถเป็นช่างซ่อมเครื่องใช้ไฟฟ้า คนส่งของ ประกอบคอมพิวเตอร์ ติดตั้งจานดาวเทียม และขายของออนไลน์


title: ปู่จ๋าน ลองไมค์

text: เขาเคยสูบบุหรี่ตั้งแต่เข้าเรียน ปวช. จนต้องเลิกสูบ เพราะต้องใช้เสียงในการทำมาหากิน และสัก "ห้ามสูบบุหรี่ (NO Smoking)" ไว้ที่แขนด้านขวา เพื่อเป็นการเตือนใจเขาว่าไม่ให้ยุ่งกับบุหรี่อีกต่อไป


title: ปู่จ๋าน ลองไมค์

text: จนจุดหนึ่งเขาได้เริ่มแร็ปตาม "ดาจิม" ซึ่งเป็นไอดอลของเขา และเป็นจุดเริ่มต้นของเขาในเวลาต่อมา


title: ปู่จ๋าน ลองไมค์

text: ปี 2554


title: ปู่จ๋าน ลองไมค์

text: - พิษณุได้เริ่มเปิดช่องของตัวเองในยูทูบ ใช้ชื่อว่า ปู่จ๋าน ลองไมค์ ส่วนใหญ่ในเพลงของเขาจะเป็น Demo Mixtape


title: ปู่จ๋าน ลองไมค์

text: - เพลง นางฟ้าจำแลง เป็นเพลงที่ได้รับความนิยมมาก (แม้ว่าแรกๆ ปู่จ๋านยังไม่เป็นที่รู้จักมากนัก)


title: ปู่จ๋าน ลองไมค์

text: ปี 2555 เพลง ตราบธุลีดิน เป็นเพลงที่ได้รับความนิยมอย่างมาก เนื่องจากเป็นเพลงที่สื่อถึงความรักใคร่ แม้ว่าจะไม่มีทรัพย์สินเงินทองมากมาย แต่ก็รักไปจนแก่ชราถึงสิ้นชีวิตในที่สุด (แรกๆ เป็นเพลงแบบ Demo Mixtape โดยเขาใช้บีทเพลงฟรีแล้วนำไปลงในช่องของเขาเอง ภายหลังก็มีผู้ใช้จากยูทูบช่องอื่นๆ นำไปลงใหม่ และบางคนนำไปร้อง Cover จนกลายเป็นเพลงที่โด่งดังมากที่สุด)


title: ปู่จ๋าน ลองไมค์

text: ปี 2556 ได้เข้าแข่งขันในรายการ YA HEARD และ THE WAR IS ON ของ Rap is Now


title: ปู่จ๋าน ลองไมค์

text: ปี 2558


title: ปู่จ๋าน ลองไมค์

text: - เพลง แลรักนิรันดร์กาล เป็นเพลงประกอบละครสั้นเรื่อง POSTCARD ของสายป่าน อภิญญา โทรมาให้เขาแต่งเพลง ปัจจุบันเพลงนี้มียอดชมเกิน 100 ล้านวิวแล้ว


title: ปู่จ๋าน ลองไมค์

text: - ได้ร่วมมือกับค่าย Sixonine Records เพื่อทำ Cover เพลง ตราบธุลีดิน เวอร์ชันร็อก


title: ปู่จ๋าน ลองไมค์

text: ปี 2559


title: ปู่จ๋าน ลองไมค์

text: - เพลง สะพานไม้ไผ่ นับเป็นเพลงที่ได้รับความนิยมอีกเช่นกัน ด้วยเนื้อหาที่เกี่ยวกับการก้าวเดินไปเพื่อหาความฝัน แม้ว่าจะมีอุปสรรคต่างๆ มาขวางกั้นก็ตาม แต่ไม่เคยย่อท่อที่จะหยุดเดิน


title: ปู่จ๋าน ลองไมค์

text: - ปล่อยเพลง ต้องใช้มือ (มีเคนน้อยร้อยลีลามาแสดงด้วย)


title: ปู่จ๋าน ลองไมค์

text: ปี 2560


title: ปู่จ๋าน ลองไมค์

text: - ได้ร้องร่วมกับ ก้อง ห้วยไร่ ในเพลง "โอ้ละน้อ" ทำให้ยอดวิวเกิน 140 ล้านวิว (ณ. ปี 2561)


title: ปู่จ๋าน ลองไมค์

text: - ได้ร้องร่วมกับ Pinpin ในเพลง "เพื่อนเธอเหมือนเดิม"


title: ปู่จ๋าน ลองไมค์

text: - ในช่วงปลายปีนี้ ได้ปล่อยเพลง ยันหว่างเลยไอ่สอง (ได้เคนน้อยมาช่วยขับร้องและแสดงด้วย)


title: ปู่จ๋าน ลองไมค์

text: ปี 2561


title: ปู่จ๋าน ลองไมค์

text: - ปล่อยเพลง มณีในกล่องแก้ว, วันนี้ต้องก้าว


title: ปู่จ๋าน ลองไมค์

text: - ได้ร้องร่วมกับ เก่ง ธชย ในเพลง "แบบไหนที่ว่าดี บอกทีจะได้ทำ"


title: ปู่จ๋าน ลองไมค์

text: - กรรมการหลัก (โค้ช) ประจำรายการ THE RAPPER ทางช่องเวิร์คพอยท์


title: ปู่จ๋าน ลองไมค์

text: - ศิลปินรับเชิญ ในรายการ I Can See Your Voice Thailand ตอนที่ 122


title: ปู่จ๋าน ลองไมค์

text: -รายการกิ๊กดู๋ สงครามเพลง


title: ปู่จ๋าน ลองไมค์

text: - ศิลปินรับเชิญ ในรายการ Victory BNK48 ตอนที่ 18


title: ปู่จ๋าน ลองไมค์

text: ช่องของปู่จ๋าน ลองไมค์


title: สุรกิจ มัยลาภ

text: พลเอก สุรกิจ มัยลาภ เป็นอดีตรัฐมนตรีว่าการกระทรวงคมนาคมของไทย ในรัฐบาลของพลเอก เกรียงศักดิ์ ชมะนันทน์ และเป็นอดีตรัฐมนตรีช่วยว่าการกระทรวงกลาโหมของไทย ในรัฐบาลของนายสัญญา ธรรมศักดิ์ เป็น 1 ใน 7 คนไทยที่ถูกจารึกชื่อในหอเกียรติยศโรงเรียนเสนาธิการทหารบกสหรัฐอเมริกา


title: สุรกิจ มัยลาภ

text: พลเอก สุรกิจ มัยลาภ เกิดเมื่อวันที่ 1 สิงหาคม พ.ศ.2459 และถึงแก่อนิจกรรมในวันที่ 7 สิงหาคม พ.ศ. 2532 สิริรวมอายุ 73 ปี และเมื่อวันที่ 29 พฤษภาคม พ.ศ. 2533 สมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินแทนพระองค์ ไปในการพระราชทานเพลิงศพ ณ เมรุหลวงหน้า พลับพลาอิศริยาภรณ์ วัดเทพศิรินทราวาส กรุงเทพมหานคร


title: สุรกิจ มัยลาภ

text: พลเอก สุรกิจ รับราชการเป็นทหารบก เคยเป็นเป็นหัวหน้าคณะเพื่อไปเตรียมรับอาวุธยุทโธปกรณ์ ในสงครามเกาหลี เคยเป็นผู้บัญชาการกรมส่งกำลังบำรุงทหารบก ในระหว่างปี พ.ศ. 2500 ถึงปี พ.ศ. 2504 และเคยเป็นเสนาธิการทหารบก


title: สุรกิจ มัยลาภ

text: ในการรัฐประหารในประเทศไทย พ.ศ. 2514 พลเอก สุรกิจ มัยลาภ เป็นหนึ่งในสมาชิกคณะปฏิวัติที่มีจอมพล ถนอม กิตติขจร เป็นหัวหน้าคณะ


title: สุรกิจ มัยลาภ

text: พลเอก สุรกิจ มัยลาภ ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของนายสัญญา ธรรมศักดิ์ ในปี พ.ศ. 2516 ซึ่งมีพลอากาศเอก ทวี จุลทรัพย์ เป็นรัฐมนตรีว่าการฯ และได้รับแต่งตั้งเป็นรัฐมนตรีอีกครั้ง ในปี พ.ศ. 2520 เป็นรัฐมนตรีว่าการกระทรวงคมนาคม ในรัฐบาลของพลเอก เกรียงศักดิ์ ชมะนันทน์


title: สุรกิจ มัยลาภ

text: ด้านครอบครัวสมรสกับนางสายพรรณ มัยลาภ มีบุตร-ธิดา 8 คน


title: อีเมลลับฉบับ, ไซมอน

text: อีเมลลับฉบับ, ไซมอน () เป็นภาพยนตร์แนวโรแมนติกดราม่า, วัยรุ่น และ ตลกดราม่า โดยเนื้อเรื่องภาพยนตร์เรื่องนี้สร้างขึ้นร่วมกับนวนิยายเรื่อง Simon vs. the Homo Sapiens Agenda ซึ่งเขียนโดย เบ็คกี้ แอลเบอร์ทาลลี ภาพยนตร์เรื่องนี้กำกับโดยเกร็ก เบอร์ลานติ เขียนบทภาพยนตร์โดย ไอแซก แอปเทกเกอร์ และ เอลิซาเบธ เบอร์เกอร์ ซึ่งภาพยนตร์เรื่องนี้แสดงนำโดย นิก รอบินสัน, จอช เดอเมล และ เจนนิเฟอร์ การ์เนอร์ เรื่องราวของภาพยนตร์เรื่องนี้เป็นเรื่องราวเกี่ยวกับเด็กหนุ่มที่มีชื่อว่า ไซมอน สเปียร์ ที่ต้องปิดบังผู้เองมาตลอดว่าเขาเป็นเกย์เพื่อที่จะทำให้ชีวิตของเขาเป็นปกติ จนกระทั่งวันหนึ่งเขาได้มีโอกาสเจอบุคคลนิรนามทางออนไลน์ในโรงเรียนเดียวกันกับเขาซึ่งประกาศตัวว่าเป็นเกย์เหมือนกัน ซึ่งไซมอนก็ได้ตกหลุมรักกับบุคคลนิรนามทางออนไลน์คนนั้น


title: อีเมลลับฉบับ, ไซมอน

text: "อีเมลลับฉบับ, ไซมอน" ถูกนำมาฉายครั้งแรกในงานเทศกาลภาพยนตร์ Mardi Gras Film Festival ในวันที่ 27 กุมภาพันธ์ พ.ศ. 2561 ก่อนจะถูกฉายในประเทศสหรัฐอเมริกาเป็นครั้งแรกในวันที่16 มีนาคม พ.ศ. 2561 โดย ทเวนตีท์เซนจูรีฟอกซ์ และ นำเข้ามาฉายในประเทศไทยเป็นครั้งแรกในวันที่ 24 พฤษภาคม พ.ศ. 2561 ซึ่งภาพยนตร์เรื่องนี้ถือเป็นภาพยนตร์เกี่ยวกับความรักของเพศที่สามในช่วงวัยรุ่นเรื่องแรกที่บริษัทภาพยนตร์ระดับเดอะบิ๊กซิกซ์ของฮอลลีวู้ดทำ


title: อีเมลลับฉบับ, ไซมอน

text: ไซมอน สเปียร์ เด็กหนุ่มวัยรุ่นที่กำลังศึกษาในระดับมัธยมศึกษาตอนปลายคนหนึ่งในเมืองแอตแลนตา, รัฐจอร์เจีย ที่ต้องปิดบังตัวเองมาตลอดว่าเป็นเกย์ เขาเป็นคนที่ค่อนข้างจะเก็บตัวและรักครอบครัวมาก เขามีเพื่อนสนิทด้วย 3 คนคือ นิกและลีอาห์ซึ่งเป็นเพื่อนสนิทตั้งแต่สมัยอนุบาล กับแอ๊บบี้ซึ่งเป็นนักเรียนที่เพิ่งจะย้ายเข้ามาเรียนใหม่


title: อีเมลลับฉบับ, ไซมอน

text: วันหนึ่งเขาได้มีโอกาสเจอกับบุคคลนิรนามทางออนไลน์ซึ่งอยู่โรงเรียนเดียวกันกับเขาที่ใช้นามแฝงว่า “บลู” โดยบลูได้ประกาศตัวเองผ่านทางบล็อกเกอร์ของโรงเรียนว่าเขาเป็นเกย์และนั้นก็เป็นจุดเริ่มต้นที่ทำให้ไซมอนได้รู้จักบลู ซึ่งเขาก็ได้สร้างบัญชีอีเมลขึ้นมาใหม่และส่งอีเมลไปหาบลูโดยใช้นามแฝงว่า “ฌาคส์” ทั้งคู่ได้ทำการแอบติดต่อผ่านทางอีเมลกันสักระยะหนึ่ง


title: อีเมลลับฉบับ, ไซมอน

text: จนกระทั่งมาร์ตินผู้ที่แอบชอบแอ๊บบี้เพื่อนสนิทของไซมอน และเพื่อนร่วมชั้นเดียวกันกับเขาได้มีโอกาสไปเจอบทสนทนาทางอีเมลระหว่างไซมอนกับบลูโดยบังเอิญ จากเหตุการณ์นี้ทำให้มาร์ตินรู้ว่าไซมอนเป็นเกย์และได้สร้างบัญชีอีเมลขึ้นมาใหม่เพื่อแอบคุยกับบลู ซึ่งเขาก็ได้ทำการบันทึกหน้าจอบทสนทนาทางอีเมลระหว่างไซมอนกับบลู และทำการข่มขู่ไซมอนให้ช่วยเขากับแอ๊บบี้ให้คบกันให้ได้โดยหากไซมอนไม่สามารถทำได้เรื่องราวระหว่างไซมอนกับบลูก็จะถูกเปิดโปงออกมาทั้งหมด ดังนั้นไซมอนจึงจำเป็นต้องทำทุกวิถีทางที่จะทำให้แอ๊บบี้คบกับมาร์ติน เพื่อที่มาร์ตินจะได้ไม่เปิดโปงความลับระหว่างเขากับบลู และหลังจากนั้นเรื่องราวต่างๆก็ได้เกิดขึ้น


title: บรายัน เบเกเลส

text: บรายัน อันโตนิโอ เบเกเลส (; เกิด 28 พฤศจิกายน ค.ศ. 1985) เป็นนักฟุตบอลชาวฮอนดูรัส ปัจจุบันเขาเล่นให้กับสโมสรเนกักซาในลิกา เอเมเอกิส นอกจากนี้ยังเล่นให้กับทีมชาติฮอนดูรัสในตำแหน่งกองหลัง


title: บรายัน เบเกเลส

text: เบเกเลสลงเล่นนัดแรกให้กับทีมชาติฮอนดูรัสเมื่อเดือนกันยายน ค.ศ. 2010 ซึ่งเป็นนัดกระชับมิตรพบกับแคนาดา ต่อมาวันที่ 26 มกราคม ค.ศ. 2013 เขาทำประตูแรกในนามทีมชาติ ในการแข่งขันรอบรองชนะเลิศชิงแชมป์อเมริกากลาง ช่วยให้ฮอนดูรัสเอาชนะเบลีซ 1–0 ผ่านเข้าสู่รอบชิงชนะเลิศได้สำเร็จ เขายังติดทีมชาติในการแข่งขันโกลด์คัพเมื่อปี 2011 ต่อมาวันที่ 7 มิถุนายน ค.ศ. 2014 เขาได้รับใบแดงในนัดกระชับมิตรพบกับอังกฤษที่ไมแอมี


title: สมาคมฟุตบอลเกาหลี

text: สมาคมฟุตบอลเกาหลี () เป็นสมาคมฟุตบอลในประเทศเกาหลีใต้ ดูแลการแข่งขันฟุตบอลลีก เคลีก รวมถึงฟุตบอลทีมชาติเกาหลีใต้ มีสำนักงานตั้งอยู่ที่กรุงโซล ก่อตั้งเมื่อปี ค.ศ. 1928 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1948 และเข้าร่วมกับสมาพันธ์ฟุตบอลเอเชีย เมื่อปี ค.ศ. 1954


title: ซีรู อัลวีส

text: ซีรู เอนริเก อัลวีส เฟไรรา ซิลวา (เกิด 18 เมษายน ค.ศ. 1989) เป็นนักฟุตบอลชาวบราซิล เล่นตำแหน่งกองหน้า


title: ซีรู อัลวีส

text: ซีรูย้ายมาร่วมทีมชลบุรีในเดือนธันวาคม ค.ศ. 2017 เขาทำประตูแรกในนัดที่ชลบุรีเปิดบ้านเอาชนะชัยนาท ฮอร์นบิล 2-0 เมื่อวันที่ 8 เมษายน ค.ศ. 2018


title: สหพันธ์ฟุตบอลเม็กซิโก

text: สหพันธ์ฟุตบอลเม็กซิโก () หรือ เฟเมซฟุต () เป็นสมาคมฟุตบอลในประเทศเม็กซิโก ดูแลการแข่งขันฟุตบอลลีก ลิกา เอเมเอกิส รวมถึงฟุตบอลทีมชาติเม็กซิโก ก่อตั้งเมื่อวันที่ 23 สิงหาคม ค.ศ. 1927 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1929 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961


title: สมาคมฟุตบอลแอฟริกาใต้

text: สมาคมฟุตบอลแอฟริกาใต้ () เป็นสมาคมฟุตบอลในประเทศแอฟริกาใต้ มีสำนักงานตั้งอยู่ที่เมืองโจฮันเนสเบิร์ก ก่อตั้งเมื่อปี ค.ศ. 1991 โดยเข้าร่วมกับสหพันธ์ฟุตบอลนานาชาติเมื่อปี ค.ศ. 1992 และเข้าร่วมกับสมาพันธ์ฟุตบอลแอฟริกาเมื่อปี ค.ศ. 1992


title: สหภาพฟุตบอลรัสเซีย

text: สหภาพฟุตบอลรัสเซีย () เป็นสมาคมฟุตบอลในประเทศรัสเซีย ดูแลการแข่งขันฟุตบอลลีก รัสเซียนพรีเมียร์ลีก รวมถึงฟุตบอลทีมชาติรัสเซีย มีสำนักงานตั้งอยู่ที่กรุงมอสโก ก่อตั้งเมื่อวันที่ 19 มกราคม ค.ศ. 1912


title: สหพันธ์ฟุตบอลอิตาลี

text: สหพันธ์ฟุตบอลอิตาลี () หรือ เอฟเฟอีจีชี () เป็นสมาคมฟุตบอลในประเทศอิตาลี ดูแลการแข่งขันฟุตบอลลีก เซเรียอา รวมถึงฟุตบอลทีมชาติอิตาลี มีสำนักงานตั้งอยู่ที่กรุงโรม ก่อตั้งเมื่อวันที่ 15 มีนาคม ค.ศ. 1898


title: สหพันธ์ฟุตบอลออสเตรเลีย

text: สหพันธ์ฟุตบอลออสเตรเลีย () เป็นสมาคมฟุตบอลในประเทศออสเตรเลีย ดูแลการแข่งขันฟุตบอลลีก เอลีก รวมถึงฟุตบอลทีมชาติออสเตรเลีย มีสำนักงานตั้งอยู่ที่เมืองซิดนีย์ ก่อตั้งเมื่อปี ค.ศ. 1961 โดยเข้าร่วมกับสหพันธ์ฟุตบอลนานาชาติ เมื่อปี ค.ศ. 1963 และเข้าร่วมกับสมาพันธ์ฟุตบอลเอเชีย เมื่อปี ค.ศ. 2006


title: เจ้าสาวช่างยนต์

text: เจ้าสาวช่างยนต์ ละครโทรทัศน์ไทย แนวคอมเมดี้,ดราม่า จาก ช่อง 7 HD ผลิตโดยบริษัท มากกว่าฝัน จำกัด เขียนบทประพันธ์โดย พาวรีย์ บทโทรทัศน์โดย เบญจมาศ ดาลหิรัญรัตน์, สิริรัตน์ บัวหิรัญ กำกับการแสดงโดย ชาญชัย สวัสดิวิชัยกุล นำแสดงโดย วรากร ศวัสกร, คริษฐา สังสะโอภาส ออกอากาศทุกวันจันทร์–พฤหัสบดี เวลา 18.50–20.00 น. และวันศุกร์ เวลา 18.30–19.40 น. เริ่มออกอากาศตอนแรกวันจันทร์ที่ 13 สิงหาคม พ.ศ. 2561 โดยออกอากาศต่อจากละครเรื่อง เชิง ชาย ชาญ


title: เจ้าสาวช่างยนต์

text: เสี่ยฮง ผู้บริหารธุรกิจผลิตชิ้นส่วนรถยนต์ขนาดใหญ่ มีลูกชาย 2 คน ภูภัทร คนโตที่ครอบครัวความหวังฝากให้ดูแลธุรกิจ และ ธีรนันท์ คนเล็กที่มีนิสัยเอาแต่ใจและไม่ค่อยจะลงรอยกับภูภัทร เพราะคิดมาตลอดว่าพ่อแม่ลำเอียงรักลูกไม่เท่ากัน และด้วยนิสัยติดเพื่อนรักเพื่อนแบบเฮไหนเฮกันจึงมีปัญหาชกต่อยกับนักเรียนช่างยนต์ด้วยกันเสมอ จะมีก็แต่ มีนา เพื่อนร่วมชั้นเรียนที่เขาแอบชอบสามารถสยบได้ เสี่ยฮง หมายมั่นให้ ภูภัทร บริหารงานบริษัทต่อจึงส่งไปเรียนต่อเมืองนอก ระหว่างเรียนที่เมืองนอกภูภัทรได้ตกหลุมรักชมพู่ ลูกสาวเสี่ยสมยศเจ้าของบ่อนผู้มีอิทธิพลในย่านนั้น แต่ด้วยความอ่อนต่อโลกภูภัทรกลับเจอปัญหาชู้สาวกับชมพู่ จนต้องหนีกลับมาไทย สร้างอับอายให้กลับตระกูลค้าเจริญเป็นอย่างมาก และเมื่อกลับมาเมืองไทยเขากลับกลายเป็นคนละคนจากคนพูดน้อยและเงียบขรึมก็ทำตัวเหลวไหลไม่สนใจการงานแถมยังทำตัวเป็นคาสโนว่าตัวพ่อ เจ้าชู้เที่ยวเตร่ ไม่สนใจงานการเสี่ยฮง จึงคิดหาเมียให้ลูกชายเป็นตัวเป็นตนด้วยความคิดที่ว่าเขาคงจะทำตัวดีขึ้น มีนา สาวแกร่งประจำคณะช่างยนต์ อาศัยอยู่ในชุมชนกับแม่แก้วและ เมษา น้องชายสุดแสบ มีนา เธอเป็นคนจิตใจดีเป็นที่รักของเพื่อนและคนในชุมชน หลังจากเลิกเรียนเธอจะมีช่วยแม่แก้วที่อาศัยบริเวณหน้าบ้านขายขนมไทยหาเงินเลี้ยงลูก นอกจากนี้ มีนา ยังรับ จ็อบพิเศษที่อู่ซ่อมรถยนต์ โดยมี วีรวัฒน์ ลูกชายเจ้าของอู่แอบหมายปองอยู่ แต่พ่อแม่ของเขาไม่เห็นด้วยเพราะหาคนที่คู่ควรไว้ให้แล้วอีกทั้งฐานะทางบ้านมีนาก็ไม่เหมาะสมกับลูกชายตน


title: เจิง กั๋วฟาน

text: เจิง กั๋วฟาน (; 26 พฤศจิกายน ค.ศ. 1811 – 12 มีนาคม ค.ศ. 1872) ชื่อเกิดว่า เจิง จื่อเฉิง (曾子城) ชื่อรองว่า ปั๋วหาน (伯涵) และบรรดาศักดิ์ว่า อี้หย่งโหฺวขั้นหนึ่ง (一等毅勇侯) เป็นชาวจีนสมัยปลายราชวงศ์ชิง เป็นรัฐบุรุษ นายทหาร และปรัชญาเมธีลัทธิขงจื๊อ มีชื่อเสียงจากการจัดตั้งและวางระเบียบทัพเซียง (湘軍) ซึ่งช่วยกองทัพราชวงศ์ชิงในการปราบขบวนการเมืองแมนแดนสันติ (太平天國運動) และรื้อฟื้นความเป็นปึกแผ่นของราชวงศ์ เขายังมีส่วนในการวางรูปแบบการปฏิรูปถงจื้อ (同治中興) พร้อมด้วยคนสำคัญอีกสองคน คือ จั่ว จงถัง (左宗棠) และหลี่ หงจาง (李鴻章) เพื่อยับยั้งความล่มจมของราชวงศ์ นอกจากนี้ เขาเป็นที่รู้จักเพราะวิสัยทัศน์ทางยุทธศาสตร์ ความสามารถในการปกครอง และบุคลิกภาพอันสูงศักดิ์ตามหลักปฏิบัติขงจื๊อ แต่ก็มีความโหดร้ายรุนแรงต่อกบฏที่ปราบได้ เขายังเป็นตัวอย่างของผู้ซื่อสัตย์ภักดีในยุคสมัยอลหม่าน แต่ก็มีผู้มองเขาเป็นจุดเริ่มต้นของลัทธิขุนศึก


title: เจิง กั๋วฟาน

text: เขาเกิด ณ เซียงเซียง (湘乡) ในหูหนาน (湖南) เป็นบุตรของเจิง หลินชู (曾麟書) สืบเชื้อสายมาจากเจิงจื่อ (曾子) ปรัชญาเมธีขงจื๊อ เขาศึกษา ณ วิทยาลัยเยฺว่ลู่ (嶽麓書院) ในฉางชา (长沙) สอบขุนนางระดับเมืองผ่านใน ค.ศ. 1833 และสอบขุนนางระดับมณฑลผ่านในปีถัดมา ครั้น ค.ศ. 1838 เขาอายุได้ 27 ก็สอบขุนนางระดับชาติผ่าน ได้เป็นราชบัณฑิตชั้นจิ้นชื่อ (進士) จึงได้รับแต่งตั้งไปสถาบันฮั่นหลิน (翰林院) เพื่อทำหน้าที่ทางอักษร เมื่อเข้าสถาบันฮั่นหลินแล้ว เขาเปลี่ยนชื่อตัวจาก "จื่อเฉิง" (子城) เป็น "กั๋วฟาน" (國藩) เพื่อให้ดูอลังการขึ้น และปฏิบัติราชการอยู่ในนครหลวงเป่ย์จิง (北京) เป็นเวลากว่า 13 ปี หน้าที่ส่วนใหญ่เป็นการตีความวรรณกรรมคลาสสิกของจื๊อ เขาได้รับเลื่อนขั้นเร็วมากเพราะความอนุเคราะห์ของอาจารย์ คือ มู่จางอา (穆彰阿) ภายในห้าปีก็มีตำแหน่งสูงถึงขั้นสอง


title: เจิง กั๋วฟาน

text: ใน ค.ศ. 1843 เขาได้รับแต่งตั้งเป็นผู้ตรวจข้อสอบมณฑลซื่อชวน (四川鄉試正考官) หกปีให้หลัง เขาได้เป็นรองเจ้ากรมพิธี (禮部侍郎) ต่อมาใน ค.ศ. 1851 มารดาของเขาเสียชีวิต เขาจึงต้องกลับหูหนานไปปลงศพสามปี ขณะนั้น ขบวนการเมืองแมนแดนสันติ (太平天國運動) ก่อการกำเริบทั่วหูหนาน สามารถยึดครองเมืองตลอดสองฝั่งฉางเจียง (長江) จึงมีราชโองการพิเศษให้เขาไปช่วยผู้ดำรงตำแหน่งสฺวินฝู่ (巡撫) แห่งหูหนานในการรวบรวมกำลังต่อต้านกบฏ เขาริเริ่มจัดตั้งทัพเรือและทัพปืนใหญ่เพื่อใช้ปราบกบฏ กองกำลังของเขาภายหลังได้ชื่อว่า "ทัพเซียง" ในการควบคุมทัพเซียง เขาใช้นโยบาย "ผูกพันฉันครอบครัว รับผิดชอบเป็นรายคน ใช้วินัยยืดหยุ่นแต่ต้องรู้จักรับผิดชอบ เพิ่มเบี้ยหวัดทหาร เคารพซึ่งกันและกันในกองทัพ สร้างความสัมพันธ์อันแข็งแกร่งในไพร่พล"


title: เจิง กั๋วฟาน

text: เมื่อปะทะกันครั้งแรก ตัวเขาเองไม่อาจเอาชนะกลุ่มกบฏได้ แต่ผู้บังคับบัญชารองจากเขาทำหน้าที่ได้สำเร็จลุล่วงดีกว่าเขา เพราะสามารถยึดฉางชา เมืองเอกของหูหนาน คืนได้ ทั้งยังทำลายทัพเรือกบฏป่นปี้ หลังจากผู้ใต้บัญชาประสบชัยชนะดังกล่าวแล้ว เขาจึงสามารถยึดเมืองอู่ชาง (武昌) และฮั่นหยาง (漢陽) คืนจากกบฏ เขาได้รับปูนบำเหน็จเป็นรองเจ้ากรมยุทธ์ (兵部侍郎)


title: โอตกูตูร์

text: โอตกูตูร์ (, "การตัดเย็บชั้นสูง, แฟชั่นชั้นสูง") เป็นการสร้างสรรค์เครื่องแต่งกายให้เข้ากับผู้สวมใส่โดยเฉพาะ โอตกูตูร์เป็นแฟชั่นหรูหราที่ทำขึ้นด้วยมือตั้งแต่เริ่มจนจบ ทำอย่างมีคุณภาพสูง แพง และบางครั้งใช้ใยผ้าที่ไม่ธรรมดาและการเย็บอย่างบรรจงในรายละเอียด และจบงานด้วยช่างเย็บผู้มากประสบการณ์และมีฝีมือซึ่งมักใช้เทคนิคที่ทำด้วยมือและใช้เวลานานอย่างมาก


title: เดอะสวีตเอสเคป

text: เดอะสวีตเอสเคป () เป็นสตูดิโออัลบัมชุดที่ 2 ของนักร้องชาวอเมริกัน เกว็น สเตฟานี ออกจำหน่าย 1 ธันวาคม ค.ศ. 2006 กับสังกัดอินเตอร์สโคปเรเคิดส์ เดิมทีจะทำเป็นอัลบัมการกลับมาของวงโนเดาต์ หลังจากออกอัลบัมเดี่ยวชุดแรก "Love. Angel. Music. Baby." (2004) สเตฟานีตัดสินใจบันทึกเสียงเป็นอัลบัมชุด 2 โดยใช้วัตถุดิบที่เหลือจากอัลบั้ม "Love. Angel. Music. Baby." งานเพลงของอัลบัมนี้ดูคล้ายกับอัลบัมชุดก่อน แต่เพิ่มซาวด์ป็อปสมัยใหม่มากขึ้น ได้รับเสียงวิจารณ์ทั้งบวกและลบจากนักวิจารณ์เพลงร่วมสมัย โดยวิจารณ์ว่าค่อนข้างคล้ายกับ "Love. Angel. Music. Baby." อย่างมาก


title: เดอะสวีตเอสเคป

text: ซิงเกิลนำคือ "Wind It Up" ที่ติดชาร์ตทั่วโลก และตามด้วยซิงเกิล "The Sweet Escape" ที่ประสบความสำเร็จมากกว่า โดยอัลบัม "The Sweet Escape" ขึ้นอันดับเพลงสูงสุดระดับท็อป 5 ในสหรัฐ, แคนาดา และออสเตรเลีย และสูงสุดในท็อป 20 ในสหราชอาณาจักร ทัวร์สนับสนุนอัลบัมนี้ใช้ชื่อว่า เดอะสวีตเอสเคปทัวร์ เริ่มต้นในเดือนเมษายน 2007 ในอเมริกาเหนือ, โคลอมเบีย, ออสเตรเลีย, เอเชีย และยุโรป


title: Neutrophil

text: เซลล์ Neutrophil หรือPMNเซลล์เม็ดเลือดขาวชนิดหนึ่งที่เรียกว่า "polymorphonuclear neutrophils" (PMN) ซึ่งมีนิวเคลียสแยกย่อยต่างรูปกันไปมีหลายติ่ง เซลล์นี้สร้างมาจากไขกระดูก มีมาก 60 - 70 % เป็นเซลล์เม็ดเลือดขาว เซลล์นี้เป็นเซลล์แรกที่จะกำจัดสิ่งแปลกปลอม เช่นเชื้อโรค เซลล์มีขนาดประมาณ 10 – 15 ไมโครเมตร ส่วนมากมีนิวเคลียส 3 – 5 lobes บางครั้ง อาจพบเซลล์ระยะอ่อนกว่า neutrophil ที่นิวเคลียสยังไม่มีการแบ่ง lobe มองเห็นเป็นลักษณะคล้ายเกือกม้า เรียกว่า band form neutrophil


title: Neutrophil

text: หน้าที่ของ neutrophil


title: Neutrophil

text: หน้าที่ของ neutrophils คือป้องกันรุกรานจากเชื้อโรคภ่ยนอกร่างกายโดยจะต้องทำงานร่วมกับภูมิคุ้มกัน Compliment cytokines เพื่อจะชี้เป้าหมาย นอกจากป้องกันการรุกรานจากเชื้อโรคนอกร่างกาย neutrophils ยังมีบทบาทในเรื่องการอักเสบที่เกิดจากโรคเช่น โรคข้ออักเสบรูมาตอยด์ เก๊าท์ หรือเนื้อเยื่อที่ได้รับบาดเจ็บ ซึ่งจะเกิดกระบวนการทำให้ neutrophilsมายังที่เกิดเหตุและเพิ่มการไหลเวียนของเลือดมายังที่เกิดเหตุทำให้โรคหายเร็วขึ้น


title: Neutrophil

text: การแปลผล


title: Neutrophil

text: ในการรายงานผลแต่ละแห่งอาจจะใช้คำไม่เหมือนกันเช่น Neutrophil,polymorphonuclear cell,PMN ทั้งหมดคือความหมายเดียวกัน การแปลผลเม็ดเลือดขาวจะต้องค่าปกติของเม็ดเลือดชนิด Neutrophilค่าผิดปกติ


title: Neutrophil

text: ค่า Neutrophil ต่ำที่เรียกว่า neutropenia สาเหตุจำนวน Neutrophil สูงกว่าปกติ เรียกว่า neutrophilia สาเหตุHemoglobin | Hematocrit | Red blood cell | Inclusion body | Reticulocyte count | MCV | MCHC | MCH | ลักษณะเม็ดเลือดแดง | เกล็ดเลือด | เม็ดเลือดขาว | Neutrophil | Lymphocyte | Eosinophil | Monocyte | Basophil| Rh | กรุปเลือด


title: อังศุ มลิก

text: อังศุ มลิก (; ; เกิดวันที่ 23 มีนาคม ค.ศ. 1987) เป็นนักแสดงชาวอินเดีย มีชื่อเสียงโด่งดังจากบทบาท พระนางสิริมหามายา พระพุทธมารดาจากเรื่อง ศรีสิทธัตถะ โคตมะ และบทพระแม่ลักษมี จากละครชุด พิฆเนศ มหาเทพไอยรา


title: ริยังกา จันทา

text: ริยังกา จันทา (; ; เกิดวันที่ 14 สิงหาคม ค.ศ. 1992) เป็นนักแสดงหญิงชาวอินเดีย มีชื่อเสียงโด่งดังจากบทบาท นางกายาตรี (พี่สาวของพระแม่สตี) จากซีรีส์เรื่อง ศิวะ พระมหาเทพ, พระนางเทราปตี จากซีรีส์เรื่อง หนุมาน สงครามมหาเทพ, พระนางโรหินี จากซีรีส์เรื่อง พิฆเนศ มหาเทพไอยรา และบทพระนางสเตทิราที่ 1 พระมเหสีในพระเจ้าดาไรอัสที่ 3 แห่งเปอร์เซีย จากซีรีส์เรื่องศึกสองราชันย์ โปรุส VS อเล็กซานเดอร์ (โปรุส ศึกสองราชันย์)


title: พระสมณานัมวุฑฒาจารย์ (โฝ พ็องเดี้ยว)

text: พระสมณานัมวุฑฒาจารย์ นามเดิม กิ้มโฝ เซี่ยงว่อง ฉายา พ็องเดี้ยว เป็นบรรพชิตอนัมนิกาย อดีตรองเจ้าคณะใหญ่อนัมนิกาย อดีตเจ้าอาวาสวัดอุภัยราชบำรุง


title: พระสมณานัมวุฑฒาจารย์ (โฝ พ็องเดี้ยว)

text: พระสมณานัมวุฑฒาจารย์ มีนามเดิมว่า กิ้มโฝ เซี่ยงว่อง เกิดเมื่อวันที่ 25 สิงหาคม พ.ศ.2458 ณ บ้านหนองสำรอง ตำบลบ้านใหม่ อำเภอท่าม่วง จังหวัดกาญจนบุรี เป็นบุตร นายฮับฮี่ เซี่ยงว่อง นางเผือก เซี่ยงหว็อง มีพี่น้องทั้งหมด 8 คน


title: พระสมณานัมวุฑฒาจารย์ (โฝ พ็องเดี้ยว)

text: เมื่ออายุ23ปี จึงได้เข้าอุปสมบทเป็นพระภิกษุ ณ พระอุโบสถวัดถาวรวราราม ตำบลบ้านเหนือ อำเภอเมืองกาญจนบุรี จังหวัดกาญจนบุรี เมื่อวันที่ 15 พฤษภาคม พ.ศ.2480 โดยมีหลวงพ่อเทียม เป็นพระอุปัชฌาย์ พระอาจารย์เตี๊ยบถ่อ เป็นพระกรรมวาจาจารย์ พระอาจารย์ตามเทื่อ เป็นพระอนุสาวนาจารย์ ได้ฉายา พ็องเดี้ยวพระสมณานัมวุฑฒาจารย์ (โฝ พ็องเดี้ยว) มรณภาพเมื่อวันที่ 10 กรกฎาคม พ.ศ.2527 ด้วยโรคนิ่วในถุงน้ำดี ณ โรงพยาบาลรามาธิบดี สิริอายุ 69 ปี พรรษา47


title: พระสมณานัมวุฑฒาจารย์ (โฝ พ็องเดี้ยว)

text: วันพุธที่ 25 กรกฎาคม พ.ศ.2533 เวลา 15.00 น.สมเด็จพระญาณสังวร สมเด็จพระสังฆราช (เจริญ สุวฑฺฒโน) เสด็จในการพระราชทานดินบรรจุศพ ณ วัดถ้ำเขาน้อย ตำบลม่งชุม อำเภอท่าม่วง จังหวัดกาญจนบุรี


title: การทัพของฝรั่งเศสในอียิปต์และซีเรีย

text: การทัพของฝรั่งเศสในอียิปต์และซีเรีย (; ค.ศ. 1798–1801) เป็นการทัพของนโปเลียน โบนาปาร์ตในพื้นที่ดินแดนออตโตมันซึ่ประกอบไปด้วยอียิปต์และซีเรีย เพื่อแสวงหาผลประโยชน์ทางการค้าในพื้นที่ ทำให้บริเตนใหญ่ไม่สามรถเข้าถึงพื้นที่บริติชอินเดียได้ และไม่สามรถค้นคว้างานทางด้านวิทยาศาสตร์ในบริเวณที่บริเวณแห่งนั้นได้ การทัพนี้ยังเป็นอีกหนึ่งของจุดประสงค์หลักของการเกิดการทัพเมดิเตอร์เรเนียน ค.ศ. 1798 ซึ่งเป็นการยุทธวิธีทางการทัพเรือเพื่อยึดพื้นที่ของเขตแดนมอลตรา


title: การทัพของฝรั่งเศสในอียิปต์และซีเรีย

text: ในพื้นที่บริเวณได้เป็นเส้นทางสำคัญในการพบศิลาโรเซตตา ซึ่งจะทำให้มีการเปลี่ยนประวัติศาสตร์หลายอย่างในตอนแรงนโปเลียนและคณะติดตามสามรถผ่านเข้ามายังพื้นที่อย่างราบรื่น แต่เมื่อถึงซีเรียต้องถอยทัพกับพื้นที่เนื่องจากปัญหาภายในประเทศ และการพ่ายแพ้ของกองเรือฝรั่งเศสในยุทธการที่แม่น้ำไนล์ ก็จึงจำเป็นต้องกลับทัพ


title: ฌ็อง-บาติสต์ กอลแบร์ มาร์ควิสแห่งแซเญอแล

text: ฌ็อง-บาติสต์ อ็องตวน กอลแบร์ มาร์ควิสแห่งแซเญอแล (; 1 พฤศจิกายน 1651 – 3 พฤศจิกายน 1690) นักการเมืองชาวฝรั่งเศสผู้เป็นบุตรชายคนโตของฌ็อง-บาติสต์ กอลแบร์ ขุนนางคนสำคัญผู้ดำรงตำแหน่งรัฐมนตรีว่าการกระทรวงพาณิชย์ในรัชสมัยของพระเจ้าหลุยส์ที่ 14


title: เฮนริ ฟิเกโรอา

text: เฮนริ อาดัลเบร์โต ฟิเกโรอา อาลอนโซ (; เกิด 28 ธันวาคม ค.ศ. 1992) เป็นนักฟุตบอลชาวฮอนดูรัส ปัจจุบันเขาเล่นตำแหน่งกองหลังให้กับสโมสรฟุตบอลโมตากัว


title: การ์ลุส อาเลชังดรี จี โซซา ซิลวา

text: การ์ลุส อาเลชังดรี จี โซซา ซิลวา (; เกิด 1 สิงหาคม ค.ศ. 1986) หรือ การ์เลา () เป็นนักฟุตบอลชาวบราซิล ปัจจุบันเล่นให้กับพัทยา ยูไนเต็ดในตำแหน่งกองหน้า


title: การ์ลุส อาเลชังดรี จี โซซา ซิลวา

text: วันที่ 28 เมษายน ค.ศ. 2008 การ์เลาเซ็นสัญญาสามปีกับดูกีจีกาเชียส ต่อมาวันที่ 11 กุมภาพันธ์ ค.ศ. 2009 เขาย้ายไปไลรีอาในโปรตุเกส เขาทำได้ 11 ประตูจากการลงเล่น 12 นัด ช่วยให้ทีมเลื่อนชั้นสู่ปรีไมราลีกาได้สำเร็จ


title: การ์ลุส อาเลชังดรี จี โซซา ซิลวา

text: อย่างไรก็ตาม ในฤดูกาลถัดมา เขาทำได้เพียง 5 ประตูจากการลงเล่น 28 นัดในลีก ทำให้ในเดือนธันวาคม ค.ศ. 2010 เขาจึงย้ายไปร่วมทีมคาชิมะแอนต์เลอส์ในเจลีก แต่ในเดือนกรกฎาคมปีถัดมา เขาก็ถูกปล่อยยืมตัวให้กับเนอชาแตลซามักซ์ ในสวิตเซอร์แลนด์


title: การ์ลุส อาเลชังดรี จี โซซา ซิลวา

text: ในเดือนกันยายน ค.ศ. 2011 การ์เลากลับไปโปรตุเกสอีกครั้งเพื่อเข้าร่วมทีมบรากา และเมื่อวันที่ 9 กันยายน ค.ศ. 2012 เขาทำประตูชัยช่วยให้บรากาเอาชนะไบรา-มาร์ 2–1


title: การ์ลุส อาเลชังดรี จี โซซา ซิลวา

text: วันที่ 19 กุมภาพันธ์ ค.ศ. 2014 การ์เลาย้ายไปสโมสรฉือเจียจวงเอเวอร์ไบรต์ในจีน ต่อมาในเดือนมิถุนายน ค.ศ. 2017 เขาได้ย้ายไปอุบล ยูเอ็มที ยูไนเต็ด สโมสรน้องใหม่ในไทยลีก เขาทำประตูแรกให้กับสโมสรในนัดที่อุบลเปิดบ้านเสมอสุพรรณบุรี 2-2 เมื่อวันที่ 24 มิถุนายน ค.ศ. 2017


title: การ์ลุส อาเลชังดรี จี โซซา ซิลวา

text: ในเดือนมิถุนายน ค.ศ. 2018 การ์เลาได้ย้ายไปร่วมทีมพัทยา ยูไนเต็ด และทำประตูแรกในนัดที่พัทยาบุกไปชนะทรูแบงค็อก ยูไนเต็ด 2-1 เมื่อวันที่ 7 กรกฎาคม ค.ศ. 2018


title: Club Friday the Series 10 รักนอกใจ

text: Club Friday the Series 10 รักนอกใจ เป็นละครชุดโทรทัศน์ของทางช่องจีเอ็มเอ็ม 25 ทีวีดิจิตอลหมายเลขช่อง 25 เค้าโครงเรื่องที่สร้างมาจากรายการปรึกษาปัญหาความรักยอดนิยมบนหน้าปัดวิทยุ สู่บทละครโทรทัศน์ที่เขียนมาจากเรื่องราวชีวิตจริง ผ่าน 10 ตอนที่นำมาทำเป็นซีรีส์ โดยที่ซีรีส์ครั้งนี้ได้เพิ่มความพิเศษก็คือมีการนำเสนอบทสรุปเป็นคลิปสั้นๆผ่านวิถีแห่งการนำเสนอความคิดเห็น จากทางโลกโดย พี่อ้อย-พี่ฉอด ทางธรรมโดย ท่านว. วชิรเมธี และทางจิตโดย หมอเอิ้น พิยะดา


title: อัสแซสซินส์ครีด โอดิสซี

text: อัสแซสซินส์ครีด โอดิสซี () ซีรีส์เกมอิงประวัติศาสตร์ในรูปแบบผจญภัยแนวการเล่นตามบทบาทพัฒนาโดย มอนทริออล และจัดจำหน่ายโดย ยูบิซอฟท์ เป็นเกมภาคหลักชุดที่ 11 ในซีรีส์เกม อัสแซสซินส์ครีด ซึ่งเป็นภาคต่อจาก อัสแซสซินส์ครีด ออริจินส์ ใน ค.ศ. 2017 โดยมีกำหนดการวางจำหน่ายในวันที่ 5 ตุลาคม ค.ศ. 2018 สำหรับเครื่องเล่น เพลย์สเตชัน 4, เอกซ์บอกซ์วัน และ ไมโครซอฟท์ วินโดวส์


title: อัสแซสซินส์ครีด โอดิสซี

text: รูปแบบการเล่นของภาคโอดิสซีนั้นเป็นการเล่นแบบโอเพนเวิลด์เหมือนภาคที่ผ่านมาโดยได้นำการต่อสู้ทางน้ำแบบในภาค 3 และภาค 4 กลับมาแต่ได้มีการเปลี่ยนแปลงรูปแบบการต่อสู้จากการต่อสู้ด้วยปืนมาใช้การยิงธนูแทน


title: อัสแซสซินส์ครีด โอดิสซี

text: อีกทั้งยังเป็นภาคแรกที่มีระบบบทพูดที่ผู้เล่นสามารถเลือกบทพูดของตัวละครเอกซึ่งจะส่งผลต่อการกระทำของตัวเอกในช่วงต่อไปจนกระทั่งจบเกมนอกจากนี้ยังเป็นภาคแรกที่ผู้เล่นสามารถเลือกตัวละครเอกได้ว่าจะเล่นเป็นตัวละครฝ่ายชายคือ อเล็กซิออส หรือตัวละครฝ่ายหญิงคือ แคสซานดรา ต่างจากภาคซินดิเคทที่ผู้เล่นสามารถเล่นได้ทั้ง 2 เพศโดยทักษะของทั้ง 2 ตัวละครสามารถนำไปพัฒนาความสัมพันธ์กับเอ็นพีซีหรือ ตัวละครที่ผู้เล่นไม่ได้ควบคุม ได้


title: อัสแซสซินส์ครีด โอดิสซี

text: ทั้ง อเล็กซิออส และ แคสซานดรา เมื่อเริ่มเกมจะรับบทเป็นทหารรับจ้างและสืบเชื้อสายจากกษัตริย์ผู้ยิ่งใหญ่ของสปาร์ตา พระเจ้าลีออนิดัสที่ 1


title: อัสแซสซินส์ครีด โอดิสซี

text: สำหรับเนื้อเรื่องในภาคโอดิสซีเรื่องราวจะเกิดในช่วง 431 ปีก่อนคริสตกาล หรือกว่า 400 ปีก่อนเหตุการณ์ในภาคออริจินส์โดยสมมุติเหตุการณ์ให้อยู่ในช่วง สงครามเพโลพอนนีเซียน ซึ่งเป็นการปะทะกันระหว่าง 2 รัฐที่ยิ่งใหญ่ในยุคโบราณอย่าง สปาร์ตา และ เอเธนส์ โดยผู้เล่นจะได้สวมบทเป็นทหารรับจ้างที่พลัดหลงและถูกเก็บมาเลี้ยงและต้องทำการเลือกว่าจะสู้ให้กับฝั่งสปาร์ตาหรือเอเธนส์และต้องสืบหาเบาะแสการหายตัวไปของ มายรินี แม่ของตัวเอกรวมถึงน้องของตัวเอกที่พลัดตกจากหน้าผาในพิธีบูชายัญตั้งแต่ยังเป็นทารกอีกทั้งยังถูกตามล่าจากลัทธิที่มีชื่อว่า ลัทธิคอสมอส เพื่อให้ได้รู้ความจริงในเรื่องนี้ว่าทำไมตัวเอกถึงถูกตามล่าตัวเอกจึงต้องทำการกำจัดสมาชิกของลัทธิทีละคนเพื่อสาวไปถึงเจ้าลัทธิที่เป็นบอสใหญ่


title: อัสแซสซินส์ครีด โอดิสซี

text: สำหรับโลกยุคปัจจุบันภาคโอดิสซีได้ดำเนินเนื้อเรื่องผ่าน เลย์ลา ฮัสซัน ซึ่งปรากฏตัวครั้งแรกในภาคออริจินส์


title: เอ็นเอ๊กซ์ที เทคโอเวอร์: บรุกลิน 4

text: เอ็นเอ๊กซ์ที เทคโอเวอร์: บรุกลิน 4 () เป็นรายการมวยปล้ำอาชีพหลักที่ผลิตโดยดับเบิลยูดับเบิลยูอี ภายใต้ค่ายพัฒนาทักษะเอ็นเอ๊กซ์ที และได้รับการถ่ายทอดสดทางดับเบิลยูดับเบิลยูอี เน็ตเวิร์ค โดยให้บริการแก่สมาชิกเอ็นเอ๊กซ์ที เทคโอเวอร์ครั้งนี้ จัดขึ้นในวันที่ 18 สิงหาคม 2018 ณ สนามBarclays Center ในเมืองบรุกลิน, นครนิวยอร์ก, รัฐนิวยอร์ก


title: สมาคมฟุตบอลอาร์เจนตินา

text: สมาคมฟุตบอลอาร์เจนตินา () เป็นสมาคมฟุตบอลในประเทศอาร์เจนตินา ดูแลการแข่งขันฟุตบอลลีกปริเมราดิบิซิออน รวมถึงฟุตบอลทีมชาติอาร์เจนตินา มีสำนักงานตั้งอยู่ที่กรุงบัวโนสไอเรส ก่อตั้งเมื่อวันที่ 21 กุมภาพันธ์ ค.ศ. 1893 โดยเข้าร่วมสหพันธ์ฟุตบอลนานาชาติเมื่อปี ค.ศ. 1912 และเข้าร่วมกับสมาพันธ์ฟุตบอลอเมริกาใต้เมื่อปี ค.ศ. 1916


title: สหพันธ์ฟุตบอลสหรัฐ

text: สหพันธ์ฟุตบอลสหรัฐ () หรือ ยูเอสเอสเอฟ () เป็นสมาคมฟุตบอลในสหรัฐ ดูแลการแข่งขันฟุตบอลลีก เมเจอร์ลีกซอกเกอร์ รวมถึงฟุตบอลชายทีมชาติสหรัฐ มีสำนักงานตั้งอยู่ที่เมืองชิคาโก ก่อตั้งเมื่อวันที่ 5 เมษายน ค.ศ. 1913 โดยเข้าร่วมสหพันธ์ฟุตบอลนานาชาติ เมื่อปี ค.ศ. 1914 และเข้าร่วมกับสมาพันธ์ฟุตบอลอเมริกาเหนือ อเมริกากลาง และแคริบเบียน เมื่อปี ค.ศ. 1961


title: ตำบลสักหลง

text: ไม่ปรากฏแน่ชัดว่าก่อตั้งเมื่อปีใด สันนิษฐานจากผู้รู้จากการสร้างวัดสักหลง ประมาณกว่า 2,000 ปีที่ผ่านมาสักหลงมีที่มาจากการไหลของน้ำแม่น้ำป่าสัก ซึ่งในฤดูน้ำหลากสายน้ำไหลมาตามแรงของน้ำเกิดเป็นแอ่งน้ำขนาดใหญ่ ร่องน้ำ คูคลอง (ในอดีตเรียกคูคลองที่พลัดหลงว่ากุด) กุดสักหลงบริเวณ หมู่ที่ 9 กุดสักแห้งบริเวณ หมู่ที่ 2,9 ปัจจุบันราษฎรอพยพมาตั้งบ้านเรือนทั้งหมดเหลือแต่แม่น้ำป่าสักไหลผ่านใจกลางตำบลและคูคลองต่าง ๆ สำหรับนำน้ำไปใช้ในการเกษตรปัจจุบันแยกเป็น 11 หมู่บ้าน


title: ตำบลสักหลง

text: ส่วนใหญ่เป็นพื้นที่ราบลุ่มมีแม่น้ำป่าสักไหลผ่านกลางตำบลทำให้มีน้ำฉับพลันบ่อยครั้งในช่วงฤดูฝน พื้นที่ตอนบนเป็นภูเขาเตี้ยน้ำท่วมไม่ถึง ประชากรส่วนใหญ่ทำอาชีพทำการเกษตรกรรมตำบลสักหลง แบ่งเขตการปกครองเป็นหมู่บ้านทั้งหมด 11 หมู่บ้าน ได้แก่


title: ปฏิบัติการโดนเนอร์ไคล์

text: ปฏิบัติการโดนเนอร์ไคล์ (ปฏิบัติการทันเดอร์โบลท์) เป็นรหัสนามสำหรับปฏิบัติการทางทหารเยอรมันในสงครามโลกครั้งที่สอง ปฏิบัติการโดนเนอร์ไคล์ได้ถูกออกแบบมาเป็นปฏิบัติการอำนาจทางอากาศเพื่อสนับสนุนแก่ครีกซมารีเนอ(กองทัพเรือเยอรมัน) ในปฏิบัติการเซเบอรัส ที่ยังเป็นรู้จักกันคือ การตีฝ่าช่องแคบ


title: ปฏิบัติการโดนเนอร์ไคล์

text: ในปี ค.ศ. 1941 เรือผิวน้ำของครีกซมารีเนอได้ดำเนินการตรวจเส้นทางเรือพาณิชย์ในการสนับสนุนเรืออูของเยอรมันในยุทธการแห่งแอตแลนติก ในเดือนมกราคม ค.ศ. 1941 ปฏิบัติการเบอร์ลินได้เปิดฉากภายหลังปฏิบัติการไรน์นือแบร์ก (Rheinübung) ในเดือนพฤษภาคม ปี ค.ศ. 1941 การครอบครองของกองเรือผิวน้ำแห่งราชนาวีได้ทำการขัดขวางฝ่ายเยอรมันเดินทางกลับสู่ท่าเรือในทะเลบอลติกหรือเยอรมนี เรือที่เหลือรอด เรือรบ ชาร์นฮอร์ชตและไกเซเนา และเรือลาดตระเวน พรินซ์ ยูจีน ได้จอดเทียบท่าเรือในแบร็สต์ ฝรั่งเศส ตลอดช่วงปี ค.ศ. 1941 กองบัญชาการการทิ้งระเบิดแห่งกองทัพอากาศหลวงได้สั่งให้โจมตีเรือในท่าเรือ จากที่อยู่ใกล้ของท่าเรือทำให้เครื่องบินรบแห่งกองทัพอากาศหลวงได้รับอนุญาตให้มีการบินหลายเที่ยวเพื่อโจมตีเป้าหมายได้อย่างต่อเนื่องและรวดเร็ว กองบัญชาการใหญ่แห่งกองทัพเรือเยอรมัน (OKM) และอดอล์ฟ ฮิตเลอร์มีความต้องการที่จะย้ายกองเรือออกห่างจากการโจมตีทางอากาศที่อาจจะเกิดขึ้น